***ED* Lēmuma 2020/004/R pielikums**

****

**Pieņemami atbilstības nodrošināšanas līdzekļi (*AMC*) un vadlīnijas (*GM*) *SFCL* daļai**

**“Planiera lidojuma apkalpes locekļu licencēšanas prasības”**

1. izdevums

2020. gada 18. marts[[1]](#footnote-1)

**SATURA RĀDĪTĀJS**

[GM1 par SFCL.001. punktu “Darbības joma” 5](#_Toc72231497)

[TERMINI, KAS LIETOTI ATTIECĪBĀ UZ PLANIERIEM, MOTORPLANIERIEM UN TŪRISMA MOTORPLANIERIEM (*TMG*) 5](#_Toc72231498)

[AMC1 par SFCL.015. punktu “Pieteikums SPL un ar to saistīto tiesību, kvalifikācijas atzīmju un sertifikātu saņemšanai un to izdošana, derīguma termiņa pagarināšana un atjaunošana” 5](#_Toc72231499)

[PIETEIKUMA UN ZIŅOJUMA VEIDLAPAS 5](#_Toc72231500)

[AMC1 par SFCL.045. punkta “Pienākums nēsāt līdzi un uzrādīt dokumentus” a) apakšpunkta 4. daļu 5](#_Toc72231501)

[PIETIEKAMI REĢISTRĀCIJAS ŽURNĀLA DATI 5](#_Toc72231502)

[AMC1 par SFCL.050. punktu “Lidojuma laika reģistrēšana” 5](#_Toc72231503)

[VISPĀRĪGA INFORMĀCIJA 5](#_Toc72231504)

[AMC1 par SFCL.115. punkta “*SPL* – tiesības un nosacījumi” a) apakšpunkta 2. daļas ii) punkta A apakšpunktu 6](#_Toc72231505)

[PIEREDZE, KAS GŪTA PĒC TAM, KAD PILOTAM IR IZDOTA PASAŽIERU PĀRVADĀŠANAI NEPIECIEŠAMĀ *SPL* 6](#_Toc72231506)

[AMC1 par SFCL.130. punktu “*SPL* – apmācības kurss un pieredzes prasības” 6](#_Toc72231507)

[TEORĒTISKO ZINĀŠANU APGUVE *SPL* SAŅEMŠANAI 6](#_Toc72231508)

[AMC2 par SFCL.130. punktu “*SPL* – apmācības kurss un pieredzes prasības” 9](#_Toc72231509)

[LIDOŠANAS APMĀCĪBA *SPL* SAŅEMŠANAI 9](#_Toc72231510)

[AMC3 par SFCL.130. punktu “*SPL* – apmācības kurss un pieredzes prasības” 16](#_Toc72231537)

[APMĀCĪBAS ELEMENTI TĀDAS *SPL* SĀKOTNĒJAI IZDOŠANAI, KAS ATĻAUJ VADĪT *TMG* 16](#_Toc72231538)

[GM1 par SFCL.130. punkta “*SPL* – apmācības kurss un pieredzes prasības” a) apakšpunkta 2. daļas iv) punktu 16](#_Toc72231539)

[*TMG* IZMANTOŠANA APMĀCĪBĀ TĀDAS SPL SĀKOTNĒJAI IZDOŠANAI, KAS NEATĻAUJ VADĪT *TMG* 16](#_Toc72231540)

[AMC1 par SFCL.135. punktu “*SPL* – teorētisko zināšanu eksāmens” 16](#_Toc72231541)

[GM1 par SFCL.135. punktu “*SPL* – teorētisko zināšanu eksāmens” 17](#_Toc72231542)

[TERMINOLOĢIJA 17](#_Toc72231543)

[AMC1 par SFCL.145. punktu “*SPL* – praktisko prasmju pārbaude” 17](#_Toc72231544)

[a) VISPĀRĪGA INFORMĀCIJA 17](#_Toc72231545)

[b) PAPILDU PASĀKUMI PRASMJU PĀRBAUDĒM AR *TMG* 17](#_Toc72231546)

[c) LIDOJUMA PĀRBAUDES PIELAIDE 17](#_Toc72231547)

[d) PRASMJU PĀRBAUDES SATURS 18](#_Toc72231548)

[AMC1 par SFCL.150. punkta “*SPL* – tiesības attiecībā uz planieri un TMG” b) apakšpunktu 21](#_Toc72231549)

[TIESĪBU PAPLAŠINĀŠANA, ATTIECINOT ARĪ UZ *TMG* 21](#_Toc72231550)

[GM1 par SFCL.150. punkta “*SPL* – tiesības attiecībā uz planieri un TMG” c) apakšpunktu 27](#_Toc72231572)

[IEPAZĪŠANĀS AR DZINĒJA IEDARBINĀŠANAS/IZSLĒGŠANAS PROCEDŪRĀM 27](#_Toc72231573)

[AMC1 par SFCL.150. punkta “*SPL* – tiesības attiecībā uz planieri un TMG” e) apakšpunktu 27](#_Toc72231574)

[TIESĪBU PAPLAŠINĀŠANA, ATTIECINOT ARĪ UZ PLANIERIEM 27](#_Toc72231575)

[AMC1 par SFCL.155. punkta “*SPL* – palaišanas metodes” a) apakšpunkta 2. daļu 28](#_Toc72231576)

[INSTRUKTĀŽA PAR PATSTĀVĪGU PALAIŠANU 28](#_Toc72231577)

[GM1 par SFCL.155. punkta “*SPL* – palaišanas metodes” a) apakšpunkta 4. daļu 28](#_Toc72231578)

[CITAS PALAIŠANAS METODES 28](#_Toc72231579)

[AMC1 par SFCL.160. punktu “*SPL* – prasmju uzturēšanas prasības” 28](#_Toc72231580)

[TĀ LAIKA IESKAITĪŠANA, KAS PAVADĪTS LIDOJUMOS AR PLANIERIEM ATBILSTOŠI PAMATREGULAS 2. PANTA 8. PUNKTAM UN I PIELIKUMAM 28](#_Toc72231581)

[AMC1 par SFCL.160. punkta “*SPL* – prasmju uzturēšanas prasības” a) apakšpunkta 1. daļas ii) punktu 29](#_Toc72231582)

[MĀCĪBU LIDOJUMI 29](#_Toc72231583)

[AMC1 par SFCL.160. punkta “*SPL* – prasmju uzturēšanas prasības” e) apakšpunktu 29](#_Toc72231584)

[NESEN IEGŪTA PASAŽIERU PĀRVADĀŠANAS PIEREDZE 29](#_Toc72231585)

[AMC1 par SFCL.200. punkta “Akrobātisko lidojumu tiesības” b) apakšpunktu 29](#_Toc72231586)

[PAMATAPMĀCĪBA AKROBĀTISKO MANEVRU VEIKŠANAS TIESĪBU IEGŪŠANAI 29](#_Toc72231587)

[AMC1 par SFCL.200. punkta “Akrobātisko lidojumu tiesības” c) apakšpunktu 30](#_Toc72231588)

[APMĀCĪBA SAREŽĢĪTU AKROBĀTISKO MANEVRU VEIKŠANAS TIESĪBU IEGŪŠANAI 30](#_Toc72231589)

[AMC1 par SFCL.200. punkta “Akrobātisko lidojumu tiesības” d) apakšpunktu 31](#_Toc72231590)

[APMĀCĪBA AKROBĀTISKA LIDOJUMA VEIKŠANAI, IZMANTOJOT DZINĒJA JAUDU 31](#_Toc72231591)

[AMC1 par SFCL.200. punkta “Akrobātisko lidojumu tiesības” e) apakšpunktu 31](#_Toc72231592)

[AKROBĀTISKO LIDOJUMU KVALIFIKĀCIJAS ATZĪMES IESKAITĪŠANA SASKAŅĀ AR REGULU (ES) Nr. 1178/2011 31](#_Toc72231593)

[AMC1 par SFCL.205. punktu “Planiera vilkšanas un reklāmkaroga vilkšanas kvalifikācijas atzīme” 31](#_Toc72231594)

[APMĀCĪBA PLANIERA VILKŠANAS UN REKLĀMKAROGA VILKŠANAS KVALIFIKĀCIJAS ATZĪMEI 31](#_Toc72231595)

[AMC1 par SFCL.210. punktu “Kvalifikācijas atzīme lidojumiem ar *TMG* naktī” 33](#_Toc72231596)

[APMĀCĪBA, KAS PAREDZĒTA, LAI SAŅEMTU KVALIFIKĀCIJAS ATZĪMI LIDOJUMIEM AR *TMG* NAKTĪ 33](#_Toc72231597)

[AMC1 par SFCL.215. punktu “Tiesības lidojumiem mākoņos ar planieri” 34](#_Toc72231605)

[APMĀCĪBA, KAS PAREDZĒTA, LAI IEGŪTU TIESĪBAS LIDOJUMIEM MĀKOŅOS AR PLANIERI 34](#_Toc72231606)

[AMC1 par SFCL.315. punkta “*FI(S)* sertifikāts – tiesības un nosacījumi” a) apakšpunkta 7) daļas ii) punktu 36](#_Toc72231607)

[SPĒJAS MĀCĪT *FI(S)* APMĀCĪBAS KURSOS PARĀDĪŠANA 36](#_Toc72231608)

[AMC1 par SFCL.325. punktu “*FI(S)* kompetence un novērtējums” 36](#_Toc72231609)

[AMC1 par SFCL.330. punkta “*FI(S)* – apmācības kurss” a) apakšpunktu 37](#_Toc72231610)

[PIRMSIESTĀŠANĀS NOVĒRTĒŠANA 37](#_Toc72231611)

[AMC1 par SFCL.330. punkta “*FI(S)* – apmācības kurss” b) apakšpunktu 37](#_Toc72231612)

[a) VISPĀRĪGA INFORMĀCIJA 37](#_Toc72231613)

[b) SATURS 38](#_Toc72231614)

[AMC1 par SFCL.345. punktu “*FI(S)* – kompetences novērtēšana” 53](#_Toc72231640)

[VISPĀRĪGA INFORMĀCIJA 53](#_Toc72231641)

[AMC2 par SFCL.345. punktu “*FI(S)* – kompetences novērtēšana” 54](#_Toc72231642)

[KOMPETENCES NOVĒRTĒŠANAS SATURS 54](#_Toc72231643)

[AMC3 par SFCL.345. punktu “*FI(S)* – kompetences novērtēšana” 55](#_Toc72231644)

[PIETEIKUMA UN ZIŅOJUMA VEIDLAPA *FI(S)* KOMPETENCES NOVĒRTĒŠANAI 55](#_Toc72231645)

[PIETEIKUMA UN ZIŅOJUMA VEIDLAPA *FI(S)* KOMPETENCES NOVĒRTĒŠANAI 55](#_Toc72231646)

[AMC1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 1. daļas i) punktu 57](#_Toc72231647)

[INSTRUKTORA PRASMJU ATSVAIDZINĀŠANAS APMĀCĪBA 57](#_Toc72231648)

[GM1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 1. daļas i) punktu 57](#_Toc72231649)

[INSTRUKTORA PRASMJU ATSVAIDZINĀŠANAS APMĀCĪBAS BIEŽUMS 57](#_Toc72231650)

[AMC1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 2. daļu 58](#_Toc72231651)

[GM1 par SFCL.405. punktu “Tiesību ierobežojumi saistībā ar personisku ieinteresētību” 58](#_Toc72231652)

[GM1 par SFCL.405. punkta “Tiesību ierobežojumi saistībā ar personisku ieinteresētību” a) apakšpunktu 58](#_Toc72231653)

[EKSAMINĒTĀJI, KAS IR APMĀCĪJUŠI PRETENDENTU 58](#_Toc72231654)

[AMC1 par SFCL.410. punkta “Prasmju pārbaužu, kvalifikācijas pārbaužu un kompetences novērtēšanas vadīšana” b) apakšpunkta 3. daļu 58](#_Toc72231655)

[*SPL* PRASMJU PĀRBAUDES VAI KVALIFIKĀCIJAS PĀRBAUDES PIETEIKUMA UN ZIŅOJUMA VEIDLAPA 58](#_Toc72231656)

[*SPL* PRASMJU PĀRBAUDES VAI KVALIFIKĀCIJAS PĀRBAUDES PIETEIKUMA UN ZIŅOJUMA VEIDLAPA 58](#_Toc72231657)

[AMC1 par SFCL.415. punkta “*FE(S)* sertifikāts – tiesības un nosacījumi” c) apakšpunkta 2. daļu 59](#_Toc72231658)

[SPECIĀLĀ APMĀCĪBA, KAS PAREDZĒTA, LAI SAŅEMTU AR *FI(S)* SERTIFIKĀTU SAISTĪTAS EKSAMINĒTĀJA TIESĪBAS 59](#_Toc72231659)

[AMC1 par SFCL.420. punkta “*FE(S)* sertifikāts – priekšnosacījumi un prasības” d) apakšpunktu 60](#_Toc72231660)

[PRETENDENTA IEPRIEKŠĒJĀS DARBĪBAS NOVĒRTĒŠANA 60](#_Toc72231661)

[AMC1 par SFCL.430. punktu “*FE(S)* sertifikāts – standartizācijas kurss” 60](#_Toc72231662)

[a) VISPĀRĪGA INFORMĀCIJA 60](#_Toc72231663)

[b) SATURS 60](#_Toc72231664)

[AMC2 par SFCL.430. punktu “*FE(S)* sertifikāts – standartizācijas kurss” 61](#_Toc72231665)

[STANDARTIZĀCIJAS PASĀKUMI EKSAMINĒTĀJIEM 61](#_Toc72231666)

[GM1 par SFCL.430. punktu “*FE(S)* sertifikāts – standartizācijas kurss” 63](#_Toc72231667)

[PĀRBAUŽU PLĀNOŠANA 63](#_Toc72231668)

[AMC1 par SFCL.445. punktu “*FE(S)* – kompetences novērtēšana” 64](#_Toc72231669)

[a) VISPĀRĪGA INFORMĀCIJA 64](#_Toc72231670)

[b) DEFINĪCIJAS 64](#_Toc72231671)

[c) NOVĒRTĒJUMA NORISE 64](#_Toc72231672)

[d) “KANDIDĀTA” INSTRUKTĀŽA 64](#_Toc72231673)

[e) NOVĒRTĒŠANA 65](#_Toc72231674)

[f) APSPRIEŠANA PĒC PĀRBAUDES 65](#_Toc72231675)

[g) REĢISTRĒŠANA VAI DOKUMENTĒŠANA 65](#_Toc72231676)

[h) TEORĒTISKO ZINĀŠANU PARĀDĪŠANA 65](#_Toc72231677)

[AMC1 par SFCL.445. punktu “*FE(S)* sertifikāts – kompetences novērtēšana” un SFCL.460. punktu “*FE(S)* sertifikāts – derīgums, derīguma termiņa pagarināšana un atjaunošana” 65](#_Toc72231678)

[VECĀKO EKSAMINĒTĀJU KVALIFIKĀCIJA 65](#_Toc72231679)

[AMC1 par SFCL.460. punkta “*FE(S)* sertifikāts – derīgums, derīguma termiņa pagarināšana un atjaunošana” b) apakšpunkta 1. daļu 66](#_Toc72231680)

[EKSAMINĒTĀJU PRASMJU ATSVAIDZINĀŠANAS KURSS 66](#_Toc72231681)

[AMC1 par SFCL.460. punkta “*FE(S)* sertifikāts – derīgums, derīguma termiņa pagarināšana un atjaunošana” b) apakšpunkta 2. daļu 66](#_Toc72231682)

[SPĒJAS VEIKT SPĒJU PĀRBAUDES, KVALIFIKĀCIJAS PĀRBAUDES UN KOMPETENCES NOVĒRTĒJUMU PARĀDĪŠANA 66](#_Toc72231683)

|  |
| --- |
| GM1 par SFCL.001. punktu “Darbības joma” |

## TERMINI, KAS LIETOTI ATTIECĪBĀ UZ PLANIERIEM, MOTORPLANIERIEM UN TŪRISMA MOTORPLANIERIEM (*TMG*)

a) Kad *SFCL* daļas prasībās minēti “planieri”, tas attiecas arī uz motorplanieriem un uz tūrisma motorplanieriem (*TMG*), ja vien nav norādīts citādi.

b) Runājot par planieriem, izņemot *TMG*, lieto terminu “palaišana”, savukārt runājot par *TMG*, – terminu “pacelšanās”.

|  |
| --- |
| AMC1 par SFCL.015. punktu “Pieteikums SPL un ar to saistīto tiesību, kvalifikācijas atzīmju un sertifikātu saņemšanai un to izdošana, derīguma termiņa pagarināšana un atjaunošana” |

## PIETEIKUMA UN ZIŅOJUMA VEIDLAPAS

Pieteikuma un ziņojuma veidlapu pieejamība:

a) planiera pilota apliecības (*SPL*) saņemšanai nepieciešamo prasmju pārbaudēm un kvalifikācijas pārbaudēm – AMC1 par SFCL.410. punkta b) apakšpunkta 3. daļu;

b) *FI(S)* (planiera) lidinstruktora kompetences novērtēšanai – AMC3 par SFCL.345. punktu.

|  |
| --- |
| AMC1 par SFCL.045. punkta “Pienākums nēsāt līdzi un uzrādīt dokumentus” a) apakšpunkta 4. daļu |

## PIETIEKAMI REĢISTRĀCIJAS ŽURNĀLA DATI

Lai apliecinātu *SFCL* daļas prasību izpildi, *SPL* turētājam jābūt līdzi pilnam reģistrācijas žurnālam vai vismaz to reģistrācijas žurnāla daļu izrakstiem vai kopijām (papīra vai elektroniskā veidā), kuros ir dokumentēta ar izmantotajām tiesībām saistīto prasību izpilde.

|  |
| --- |
| AMC1 par SFCL.050. punktu “Lidojuma laika reģistrēšana” |

## VISPĀRĪGA INFORMĀCIJA

a) Veikto lidojumu dokumentācijā ir jābūt iekļautai vismaz šādai informācijai:

1) personas datiem: pilota vārdam(-iem), uzvārdam(-iem) un adresei;

2) par katru lidojumu:

i) kapteiņa (*PIC*) vārdam(-iem) un uzvārdam(-iem);

ii) lidojuma datumam;

iii) izlidošanas un ielidošanas vietai un laikam;

iv) planiera tipam/modelim un informācijai par tā reģistrāciju;

v) kopējam lidojuma laikam;

vi) palaišanas metodei;

vii) kopējam uzkrātajam lidojumu laikam;

viii) informācijai par pilota funkciju, proti, *PIC*, tostarp patstāvīgajiem lidojumiem, lidojumiem ar instruktoru, *FI(S)* vai lidojuma eksaminētāju (planiera) *FE(S)*;

ix) ekspluatācijas nosacījumiem (piemēram, lidojums naktī, akrobātisks lidojums, lidojums mākoņos).

b) Laika reģistrācija

1) *PIC* statusā nolidotais laiks:

i) apliecības turētāji kā *PIC* statusā nolidoto laiku var reģistrēt visu lidojumu laiku, kurā tie ir *PIC*;

ii) *SPL* pretendenti vai turētāji kā *PIC* statusā nolidoto laiku var reģistrēt visu uzraudzīto patstāvīgo lidojumu laiku un arī sekmīgi nokārtotu prasmju pārbaužu un kvalifikācijas pārbaužu lidojumu laiku ar nosacījumu, ka uzraudzīto patstāvīgo lidojumu laika gadījumā ierakstu reģistrācijas žurnālā ir parakstījis uzraugošais instruktors;

iii) *FI(S)* sertifikāta turētāji kā *PIC* statusā nolidoto laiku var reģistrēt visu to lidojumu laiku, kurā tie ir pildījuši instruktora funkcijas planierī;

iv) *FE(S)* sertifikāta turētāji kā *PIC* statusā nolidoto laiku var reģistrēt visu to lidojumu laiku, kurā tie ir pildījuši eksaminētāja funkcijas planierī;

v) ja *SPL* turētājs vienā un tajā pašā dienā veic vairākus lidojumus un katru reizi atgriežas vienā un tajā pašā izlidošanas vietā, šādu lidojumu sēriju var reģistrēt vienā ierakstā.

2) Apmācības laiks

Apliecības vai kvalifikācijas atzīmes pretendents var reģistrēt visa reģistrētā lidošanas apmācības laika kopapjomu, ja to ir apstiprinājis atbilstoši pilnvarots instruktors vai instruktors ar atbilstošu kvalifikācijas atzīmi, kurš veica šo apmācību.

c) Reģistra formāts

Jāizmanto piemērots formāts, kurā ir iekļautas būtiskās pozīcijas, kas minētas a) apakšpunktā, un papildu informācija par konkrēto lidojuma tipu.

|  |
| --- |
| AMC1 par SFCL.115. punkta “*SPL* – tiesības un nosacījumi” a) apakšpunkta 2. daļas ii) punkta A apakšpunktu |

## PIEREDZE, KAS GŪTA PĒC TAM, KAD PILOTAM IR IZDOTA PASAŽIERU PĀRVADĀŠANAI NEPIECIEŠAMĀ *SPL*

Gadījumos, kad *SPL* ir izdota, pamatojoties uz konvertācijas ziņojumu saskaņā ar Regulas (ES) 2018/1976 3.b panta 3. punktu, par *SPL* izdošanas datumu jāuzskata sākotnējās valsts planiera pilota apliecības vai līdzvērtīga dokumenta izdošanas datums.

|  |
| --- |
| AMC1 par SFCL.130. punktu “*SPL* – apmācības kurss un pieredzes prasības” |

## TEORĒTISKO ZINĀŠANU APGUVE *SPL* SAŅEMŠANAI

a) Vispārīga informācija

Apmācībā integrēti jāietver aspekti, kas attiecas uz prasmēm, kuras nav tehniskās prasmes, ņemot vērā īpašos riskus, kas saistīti ar apliecības iegūšanu un darbību. Deklarētas mācību organizācijas (*DTO*) vai apstiprinātas mācību organizācijas (*ATO*) nodrošinātajā teorētisko zināšanu kursā jāiekļauj noteiktas formālas nodarbības klasēs, bet var izmantot arī citas mācību metodes, piemēram, rādīt interaktīvus videorullīšus, slaidus vai lentes, izmantot datorizētu apmācību vai attālinātus kursus, kuros tiek izmantoti citi informācijas nesēji. Pirms ieteikt pretendentu eksāmena kārtošanai, par apmācību atbildīgajai mācību organizācijai ir jāpārbauda, vai pretendents ir pietiekami sekmīgi apguvis visus apmācības kursa teorētisko zināšanu elementus.

b) Apmācības programma

Turpmākajā tabulā norādīta teorētisko zināšanu apguves programma *SPL* saņemšanai.

|  |  |  |  |
| --- | --- | --- | --- |
| **1.** | | **AVIĀCIJU REGULĒJOŠIE NORMATĪVIE AKTI UN *ATC* PROCEDŪRAS** | |
| 1.1. | | Starptautiskās tiesības: konvencijas, līgumi un organizācijas | |
| 1.2. | | Gaisa kuģa lidotspēja | |
| 1.3. | | Gaisa kuģa valstspiederības un reģistrācijas zīmes | |
| 1.4. | | Personāla licencēšana | |
| 1.5. | | Lidojumu noteikumi | |
| 1.6. | | Aeronavigācijas procedūras. Gaisa kuģu ekspluatācija | |
| 1.7. | | Gaisa satiksmes noteikumi. Gaisa telpas struktūra | |
| 1.8. | | Gaisa satiksmes pakalpojumi (*ATS*) un gaisa satiksmes pārvaldība (*ATM*) | |
| 1.9. | | Aeronavigācijas informācijas pakalpojumi (*AIS*) | |
| 1.10. | | Lidlauki, ārējās pacelšanās vietas | |
| 1.11. | | Meklēšana un glābšana | |
| 1.12. | | Drošība | |
| 1.13. | | Nelaimes gadījumu paziņošana | |
| 1.14. | | Valsts tiesību akti | |
| **2.** | | **CILVĒKA VEIKTSPĒJA** | |
| 2.1. | | Cilvēka faktori. Galvenie jēdzieni | |
| 2.2. | | Aviācijas fizioloģijas pamati un rūpes par veselību | |
| 2.3. | | Aviācijas psiholoģijas pamati | |
| 2.4. | | Skābekļa izmantošana | |
| **3.** | | **METEOROLOĢIJA** | |
| 3.1. | | Atmosfēra | |
| 3.2. | | Vējš | |
| 3.3. | | Termodinamika | |
| 3.4. | | Mākoņi un migla | |
| 3.5. | | Nokrišņi | |
| 3.6. | | Gaisa masas un frontes | |
| 3.7. | | Spiediena sistēmas | |
| 3.8. | | Klimatoloģija | |
| 3.9. | | Apdraudējums lidojuma laikā | |
| 3.10. | | Meteoroloģiskā informācija | |
| **4.** | | **SAKARI** | |
| 4.1. | | Definīcijas | |
| 4.2. | | *VFR* sakari | |
| 4.2.1. | | *VFR* sakari nekontrolējamos lidlaukos | |
| 4.2.2. | | *VFR* sakari kontrolējamos lidlaukos | |
| 4.2.3. | | *VFR* sakari ar *ATC* (maršruts) | |
| 4.3. | | Vispārējās ekspluatācijas procedūras | |
| 4.4. | | Svarīgie meteoroloģiskās informācijas termini (*VFR*) | |
| 4.5. | | Rīcība sakaru zaudēšanas gadījumā | |
| 4.6. | | Briesmu un steidzamības procedūras | |
| 4.7. | | *VHF* viļņu izplatīšanās un frekvenču piešķiršanas vispārējie principi | |
| **5.** | | **LIDOJUMA PRINCIPI** | |
| 5.1. | | Aerodinamika (gaisa plūsmas) | |
| 5.2. | | Lidojumu mehānika | |
| 5.3. | | Noturība | |
| 5.4. | | Vadīšana | |
| 5.5. | | Ierobežojumi (slodzes koeficients un manevri) | |
| 5.6. | | Iekrišana un grīste | |
| 5.7. | | Spirālveida pikēšana | |
| **6.** | | **EKSPLUATĀCIJAS PROCEDŪRAS** | |
| 6.1. | | Vispārīgas prasības | |
| 6.2. | | Palaišanas metodes | |
| 6.3. | | Planēšanas paņēmieni | |
| 6.4. | | Riņķošana un nosēšanās | |
| 6.5. | | Nosēšanās ārpus nosēšanās zonas | |
| 6.6. | | Īpašas ekspluatācijas procedūras un apdraudējumi | |
| 6.7. | | Avārijas procedūras | |
| 6.8. | | Izpletņa lietošana un nosēšanās avārijas situācijās | |
| **7.** | | **LIDOJUMA TEHNISKIE RAKSTUROJUMI UN PLĀNOŠANA** | |
| 7.1. | | Masa un līdzsvars | |
| 7.2. | | Planieru ātruma polārais moments vai kreisēšanas ātrums | |
| 7.3. | | Lidojuma plānošana un uzdevumu noteikšana | |
| 7.4. | | *ICAO* lidojuma plāns (*ATS* lidojuma plāns) | |
| 7.5. | | Lidojuma uzraudzība un plāna maiņa lidojuma laikā | |
| **8.** | | **VISPĀRĪGAS ZINĀŠANAS PAR GAISA KUĢI, TĀ KORPUSU UN SISTĒMĀM, UN AVĀRIJAS SITUĀCIJĀM PAREDZĒTO APRĪKOJUMU** | |
| 8.1. | | Gaisa kuģa korpuss | |
| 8.2. | | Sistēmas konstrukcija, slodzes un spriegumi | |
| 8.3. | | Šasija, riteņi, riepas un bremzes | |
| 8.4. | | Masa un līdzsvars | |
| 8.5. | | Lidojuma vadības ierīces | |
| 8.6. | | Instrumenti | |
| 8.7. | | Gaisa kuģa takelāža, vadības virsmu savienojumi | |
| 8.8. | | Rokasgrāmatas un dokumenti | |
| 8.9. | | Lidotspēja un uzturēšana | |
| 8.10. | | Gaisa kuģa korpuss, dzinēji un propelleri | |
| 8.11. | | Balasta ūdens sistēmas | |
| 8.12. | | Baterijas (tehniskie raksturojumi un ekspluatācijas ierobežojumi) | |
| 8.13. | | Avārijas situācijām paredzētie izpletņi | |
| 8.14. | | Avārijas situācijām paredzētie līdzekļi pamešanai ar izpletni | |
| **9.** | **NAVIGĀCIJA** | |
| 9.1. | Navigācijas pamati | |
| 9.2. | Magnētisms un kompasi | |
| 9.3. | Kartes | |
| 9.4. | Navigācija ceļa līnijas aprēķināšanai | |
| 9.5. | Navigācija lidojuma laikā | |
| 9.6. | *GNSS* izmantošana | |
| 9.7. | *ATS* izmantošana | |

|  |
| --- |
| AMC2 par SFCL.130. punktu “*SPL* – apmācības kurss un pieredzes prasības” |

## LIDOŠANAS APMĀCĪBA *SPL* SAŅEMŠANAI

a) Pieteikšanās apmācībai

Pirms pretendenta pieņemšanas apmācībā viņš ir jāinformē par to, ka patstāvīgu lidojumu veikšana tiks atļauta tikai pēc tam, kad viņš būs saņēmis atbilstošu veselības apliecību.

b) Lidošanas apmācība – vispārīga informācija

1) *SPL* lidošanas apmācības programmā ir jāņem vērā apdraudējumu un kļūmju pārvaldības (*TEM*) principi un jāiekļauj arī šādi temati:

i) pirmslidojuma darbības, tostarp masas un līdzsvara pārbaude, gaisa kuģa pārbaude un apkope, instruktāža par gaisa telpu un laika apstākļiem;

ii) planieru takelāža, tostarp vadības virsmu savienojumi;

iii) lidlauka un satiksmes ekspluatācijas sistēmas, sadursmes novēršanas drošības pasākumi un procedūras;

iv) gaisa kuģa vadīšana pēc ārējiem vizuālajiem orientieriem;

v) lidojums lielā uzplūdes leņķī (kritiski mazs gaisa ātrums), iekrišanas sākuma fāzes un pilnīgas ātruma zaudēšanas atpazīšana un ātruma atgūšana;

vi) lidojums ar kritiski lielu gaisa ātrumu, spirālveida pikēšanas atpazīšana un kontroles atgūšana;

vii) pacelšanās parastos apstākļos un sānvējā dažādu palaišanas metožu gadījumā;

viii) nosēšanās parastos apstākļos un sānvējā;

ix) nosēšanās uz īsa skrejceļa un ārpus nosēšanās zonas: lauka izvēle, trajektorija un ar nosēšanos saistītā bīstamība un piesardzības pasākumi;

x) maršruta lidojums, kurā izmanto vizuālus orientierus, ceļa aprēķināšanas metodes un pieejamos aeronavigācijas līdzekļus;

xi) vietas apstākļiem atbilstoši planēšanas paņēmieni;

xii) rīcība avārijas situācijās;

xiii) apsvērumi saistībā ar planēšanu lielā absolūtajā augstumā;

xiv) gaisa satiksmes pakalpojumu procedūru un sakaru procedūru ievērošana.

2) Pirms *FI* atļauj pretendentiem veikt pirmo pastāvīgo lidojumu, viņam ir jāpārliecinās par to, ka pretendenti spēj izmantot nepieciešamās sistēmas un aprīkojumu.

c) Lidošanas apmācības programma

1) Uzdevumu numerācija ir jāizmanto galvenokārt kā uzdevumu uzskates saraksts un kā vispārīgs apmācības secības ceļvedis, līdz ar to demonstrējumi un prakse nav obligāti jāpasniedz sarakstā norādītajā secībā. Apmācības faktiskā secība un saturs būs atkarīgs no šādiem savstarpēji saistītiem faktoriem:

i) pretendenta sekmes un spējas;

ii) lidojumu ietekmējošie laika apstākļi;

iii) pieejamais lidošanas laiks;

iv) ar apmācības paņēmienu saistītie apsvērumi;

v) vietējā ekspluatācijas vide un

vi) uzdevumu piemērotība konkrētajam planiera tipam.

2) Instruktori pēc saviem ieskatiem dažus uzdevumus var apvienot, savukārt citu uzdevumu izpildi sadalīt vairākos lidojumos.

3) Pirms pirmā patstāvīgā lidojuma ir jāizpilda vismaz 1.–12. uzdevums.

4) Katra uzdevuma izpildē pretendentam ir jāapzinās labas lidotmākas un apkārtnes vērošanas nepieciešamība un principi, kas ikreiz ir jāuzsver.

5) Uzdevumu saraksts

# 1. uzdevums. Iepazīšanās ar planieri:

i) planiera raksturojumi;

ii) pilota kabīnes izkārtojums: instrumenti un aprīkojums;

iii) lidojuma vadības ierīces: vadības svira, pedāļi, gaisa bremzes, aizplākšņi (ja ir pieejami) un trimmeris;

iv) troses atvienošana un šasija;

v) kontrolsaraksti, treniņi un vadības ierīces.

# 2. uzdevums. Avārijas procedūras

i) drošības aprīkojuma (izpletnis) lietošana;

ii) rīcība sistēmas atteices un kļūmju gadījumā;

iii) treniņi pamešanas ar izpletni procedūrā;

iv) krišanas treniņi, piezemējoties ar izpletni.

# 3. uzdevums. Sagatavošanās lidojumam:

i) pirmslidojuma instruktāžas;

ii) dokumenti, kam jāatrodas planierī;

iii) plānotajam lidojumam nepieciešamais aprīkojums;

iv) apkalpošana uz zemes, takelāžas darbi, tostarp vadības virsmu savienošana, pārvietošanās, izvilkšana, novietošana stāvvietā un drošība;

v) pirmslidojuma pārbaudes, kas veicamas gan ārpus planiera, gan planierī;

vi) pārbaude, vai masa un līdzsvars atbilst noteiktajiem ierobežojumiem;

vii) drošības jostu, sēdekļa vai stūres pedāļa regulēšana;

viii) pirmspalaišanas pārbaudes.

# 4. uzdevums. Pirmā lidojumu pieredze:

i) iepazīšanās ar apkārtni;

ii) apkārtnes vērošanas procedūras.

# 5. uzdevums. Vadības ierīču ietekme:

i) apkārtnes vērošanas procedūras;

ii) vizuālo orientieru izmantošana;

iii) primārā ietekme, kad planieris lido horizontāli un kad planieris ir sasvērts uz sāniem;

iv) atsauces telpiskais stāvoklis un augstumstūres ietekme;

v) saistība starp telpisko stāvokli un ātrumu;

vi) ietekme, kas ir:

A) aizplākšņiem (ja tie ir pieejami);

B) gaisa bremzēm vai plūsmas bremzēm (attiecīgā gadījumā);

C) šasijai (ja tā ir pieejama).

# 6. uzdevums. Koordinēta zvalstīšanās mērenos sānsveres leņķos:

i) apkārtnes vērošanas procedūras;

ii) papildu ietekme, ko rada elerons (nevēlama orpēšana) un virzienstūre (sānsvere);

iii) koordinēšana;

iv) zvalstīšanās mērenos sānsveres leņķos un taisnvirziena lidojuma atsākšana.

# 7. uzdevums. Taisnvirziena lidojums:

i) apkārtnes vērošanas procedūras;

ii) taisnvirziena lidojuma veikšana;

iii) lidojums ar kritiski lielu gaisa ātrumu;

iv) planiera garenvirziena stabilitātes parādīšana;

v) slīpuma regulēšana, tostarp izmantojot trimmeri;

vi) sānu līmenis, virziens, līdzsvars un galsvere;

vii) gaisa ātrums: uzraudzība un regulēšana.

# 8. uzdevums. Pagrieziens:

i) apkārtnes vērošanas procedūras;

ii) nevēlamas orpēšanas parādīšana un novēršana;

iii) (vidēji asa) pagrieziena sākšana;

iv) stabilizēti pagriezieni;

v) pagriezienu pabeigšana;

vi) kļūdas pagrieziena veikšanā (orpēšana, slīdēšana un ātruma regulēšana);

vii) atbilstošu apkārtnes vērošanas procedūru nepārtraukta īstenošana;

viii) pagriezieni saskaņā ar izraudzīto kursu un kompasa izmantošana;

ix) instrumentu (lodveida indikatora vai sānslīdes auklas) izmantošana precizitātei.

# 9.a uzdevums. Lēns lidojums:

Piezīme. Mērķis ir uzlabot apmācāmās personas spēju atpazīt netīšu lidojumu ar kritiski mazu ātrumu (lielā uzplūdes leņķī) un nodrošināt praksi, lai viņi iemācītos saglabāt normālu planiera telpisko stāvokli, lidojot ar mazu ātrumu.

i) drošības pārbaudes;

ii) ievads par lēna lidojuma raksturojumiem;

iii) kontrolējams lidojums, līdz tiek sasniegts kritiski liels uzplūdes leņķis (mazs gaisa ātrums).

# 9.b uzdevums. Iekrišana:

i) drošības pārbaudes;

ii) pazīmes, kas liecina par drīzu iekrišanu, tās atpazīšana un ātruma atgūšana;

iii) pazīmes, kas liecina par iekrišanu, tās atpazīšana un ātruma atgūšana, gan atsākot taisnvirziena lidojumu, gan veicot pagriezienu;

iv) ātruma atgūšana pēc sasvēršanās uz sānu;

v) pieeja līdz ātruma zaudēšanai pieejas un nosēšanās konfigurācijā;

vi) iekrišanas atpazīšana ātruma uzņemšanas laikā un ātruma atjaunošana pēc iekrišanas ātruma uzņemšanas laikā.

# 10. uzdevums. Grīstes un spirālveida pikēšanas atpazīšana un izvairīšanās no tās:

i) drošības pārbaudes;

ii) iekrišana un ātruma atgūšana grīstes sākuma fāzē (iekrišana ar negaidītu sānsveri / sasvēršanos uz sānu aptuveni 45° leņķī un ar to saistītā orpēšana);

iii) pilna grīstes manevra sākuma atpazīšana;

iv) pilna grīstes manevra atpazīšana;

v) kontroles atjaunošana pēc standarta grīstes manevra;

vi) brīdī, kad sākas grīste, instruktors tīši novērš apmācāmās personas uzmanību;

vii) spirālveida pikēšanas atpazīšana;

viii) kontroles atjaunošana pēc spirālveida pikēšanas;

ix) grīstes atšķiršana no spirālveida pikēšanas.

Piezīme. Manevra ierobežojumu ņemšana vērā un nepieciešamība izmantot planiera rokasgrāmatu, kā arī masas un līdzsvara aprēķinus.

**Piezīme (par 11.a–11.e uzdevumu).** Jāiemāca vismaz viena palaišanas metode, aptverot visus turpmāk minētos tematus. Pirms katras palaišanas ir jāveic instruktāža atbilstoši *TEM* principiem.

# 11.a uzdevums. Palaišana ar vinču:

i) signāli vai sakari pirms palaišanas un tās laikā;

ii) palaišanas aprīkojuma lietošana;

iii) pirmspacelšanās pārbaudes;

iv) pacelšanās vēja virzienā;

v) pacelšanās sānvējā;

vi) drošs un atbilstošs palaišanas ar vinču profils un ierobežojumi;

vii) atvienošanas procedūras;

viii) neveiksmīgas palaišanas ar vinču procedūras imitēšana.

# 11.b uzdevums. Palaišana, izmantojot ievilcēju lidmašīnu:

i) signāli vai sakari pirms palaišanas un tās laikā;

ii) palaišanas aprīkojuma lietošana;

iii) pirmspacelšanās pārbaudes;

iv) pacelšanās vēja virzienā;

v) pacelšanās sānvējā;

vi) vilkšanas laikā: taisnvirziena lidojums, pagrieziens un lidojums gaisa strūklā;

vii) novirzīšanās no pozīcijas vilkšanas laikā un atgriešanās tajā;

viii) augstuma samazināšana vilkšanas laikā (velkošais gaisa kuģis un planieris);

ix) atvienošanas procedūras;

x) neveiksmīga palaišana un pārtraukta palaišana, ko imitē, piemērotā augstumā atvienojot trosi, gan reaģējot uz velkošās lidmašīnas signālu, gan bez tā.

# 11.c uzdevums. Patstāvīga palaišana:

i) izmantotā planiera lidojumu rokasgrāmatas pārskatīšana;

ii) dzinēja izbīdīšanas un ievilkšanas procedūras;

iii) dzinēja iedarbināšana un drošības pasākumi;

iv) pirmspacelšanās pārbaudes;

v) dzinēja iedarbināšanas pārbaudes lidojuma laikā;

vi) trokšņa samazināšanas procedūras;

vii) pārbaudes pacelšanās laikā un pēc tās;

viii) pacelšanās vēja virzienā;

ix) pacelšanās sānvējā;

x) jaudas zudums un attiecīgās procedūras;

xi) pārtraukta pacelšanās;

xii) maksimāli efektīva pacelšanās (no īsa skrejceļa un šķēršļu pārlidošana);

xiii) pacelšanās no īsa skrejceļa, procedūra vai paņēmieni pacelšanās veikšanai no skrejceļa, kam nav cietā seguma, un tehnisko raksturojumu aprēķini;

xiv) dzinēja ievilkšana un dzinēja dzesēšana lidojuma laikā;

xv) propellera pretestība;

xvi) jaudas samazināšanas un palielināšanas ietekme;

xvii) dzinēja izslēgšanas gadījumā tendence planiera priekšgalam atrasties augstāk nekā pakaļgalam (ja propellers ir uzstādīts virs spārna);

xviii) pieeja situācijā, kad nedarbojas izbīdīts ievelkamais dzinējs (to var imitēt, izbīdot gaisa bremzes);

xix) lēmumu pieņemšanas process un iemesli pārtraukt planējošo lidojumu un pāriet uz lidojumu ar mehānisko piedziņu;

xx) lēmuma pieņemšanas process un iemesli dzinēja neieslēgšanai un lidojuma beigšanai tā, it kā planierim nebūtu dzinēja.

# 11.d uzdevums. Palaišana, ievelkot ar automobili:

i) signāli pirms palaišanas un tās laikā;

ii) palaišanas aprīkojuma lietošana;

iii) pirmspacelšanās pārbaudes;

iv) pacelšanās vēja virzienā;

v) pacelšanās sānvējā;

vi) drošs un atbilstošs palaišanas profils un ierobežojumi;

vii) atvienošanas procedūras;

viii) procedūras neveiksmīgas palaišanas gadījumā.

# 11.e uzdevums. Palaišana, izmantojot gumijas trosi:

i) signāli pirms palaišanas un tās laikā;

ii) palaišanas aprīkojuma lietošana;

iii) pirmspacelšanās pārbaudes;

iv) pacelšanās vēja virzienā.

# 12. uzdevums. Lidošana pa riņķi, pieeja un nosēšanās:

i) procedūras atkārtotai iziešanai uz riņķi;

ii) sadursmes novēršanas un apkārtnes vērošanas paņēmieni un procedūras;

iii) pirms palaišanas veicamās pārbaudes: procedūras lidošanai pa riņķi, pa vējam veicamais posms un posms starp trešo un ceturto pagriezienu;

iv) vēja un vēja nobīdes ietekme uz pieejas un piezemēšanās ātrumu;

v) aizplākšņu lietošana (attiecīgā gadījumā);

vi) tēmēšanas punkta vizualizēšana;

vii) pieejas vadība un gaisa bremžu lietošana;

viii) parastas pieejas un nosēšanās procedūras, kā arī procedūras pieejas un nosēšanās veikšanai sānvējā;

ix) procedūras vai paņēmieni nosēšanās veikšanai uz īsa skrejceļa.

# 13. uzdevums. Pirmais patstāvīgais lidojums:

i) instruktora veikta instruktāža, tostarp informēšana par ierobežojumiem;

ii) izpratne par apkārtni un ierobežojumiem;

iii) nepieciešamā aprīkojuma lietošana;

iv) smaguma centra ietekme uz planiera vadāmību;

v) instruktora veikta lidojuma novērošana un apspriešana pēc lidojuma.

# 14. uzdevums. Sarežģīti pagriezieni:

i) asi pagriezieni (45° vai lielākā leņķī);

ii) izvairīšanās no iekrišanas vai grīstes pagrieziena veikšanas un pabeigšanas laikā;

iii) atgriešanās normālā stāvoklī no neparastiem telpiskajiem stāvokļiem, tostarp no spirālveida pikēšanas.

**Piezīme (par 15.a–15.c uzdevumu).** Jāiemāca vismaz viens no trīs planēšanas paņēmieniem, aptverot visus turpmāk minētos tematus.

# 15.a uzdevums. Lidošana termiskajās plūsmās:

i) apkārtnes vērošanas procedūras;

ii) termisko plūsmu konstatēšana un atpazīšana;

iii) audio planēšanas instrumentu lietošana;

iv) ielidošana termiskā plūsmā un ceļa došana;

v) lidošana tuvu citiem planieriem;

vi) turēšanās termiskās plūsmas centrā;

vii) izlidošana no termiskās plūsmas;

viii) apsvērumi saistībā ar skābekļa lietošanu.

# 15.b uzdevums. Lidošana, izmantojot slīpuma radīto gaisa plūsmu:

i) apkārtnes vērošanas procedūras;

ii) noteikumu par lidojumiem, izmantojot slīpuma radīto gaisa plūsmu, praktiska piemērošana;

iii) lidojuma trajektorijas optimizēšana;

iv) ātruma regulēšana;

v) vēja nobīde;

vi) apsvērumi saistībā ar pagrieziena rādiusa maiņu vienā un tajā pašā instrumentālajā gaisa ātrumā atkarībā no absolūtā augstuma.

# 15.c uzdevums. Lidošana, izmantojot atmosfēras viļņus:

i) apkārtnes vērošanas procedūras;

ii) apsvērumi un paņēmieni nokļūšanai vilnī un iziešanai no tā;

iii) ātruma ierobežojumi, pieaugot relatīvajam augstumam;

iv) apsvērumi saistībā ar skābekļa lietošanu.

# 16. uzdevums. Nosēšanās ārpus skrejceļa:

i) planēšanas attālums;

ii) atkārtotas iedarbināšanas procedūras (vienīgi patstāvīgi palaižamiem un pašuzturošiem planieriem);

iii) process lēmumu pieņemšanai neiedarbināt dzinēju un nosēsties ārpus nosēšanās zonas;

iv) nosēšanās vietas izvēle;

v) riņķa izvērtēšana un galvenās atrašanās vietas;

vi) procedūras lidošanai pa riņķi un pieejas procedūras;

vii) rīcība pēc nosēšanās;

viii) vēja virziena noteikšana;

ix) nosēšanās virziena izvēle;

x) apsvērumi saistībā ar nosēšanos tādās nosēšanās vietās, kas atrodas lielā slīpumā.

**Piezīme (par 17.a–17.c uzdevumu).** Ja nepieciešamais maršruta lidojums tiks veikts kā individuāls maršruta lidojums, iepriekš ir jāiemāca visi turpmāk minētie priekšmeti.

# 17.a uzdevums. a) Lidojuma plānošana

i) laika apstākļu prognoze un pastāvošie laika apstākļi;

ii) ziņojums pilotiem (*NOTAM*) un apsvērumi saistībā ar gaisa telpu;

iii) kartes izraudzīšanās un sagatavošanās;

iv) maršruta plānošana;

v) radiofrekvences (attiecīgā gadījumā);

vi) pirmslidojuma administratīvā procedūra, tostarp attiecīgā gadījumā nepieciešamā papildu aprīkojuma sagatavošana (piemēram, glābšanas veste un individuālā radiobāka);

vii) vajadzības gadījumā *ICAO* lidojuma plāns;

viii) masa un tehniskie raksturojumi;

ix) masa un līdzsvars;

x) rezerves lidlauki un nosēšanās vietas;

xi) droši absolūtie augstumi.

# 17.b uzdevums. Navigācija lidojuma laikā

i) lidošana pa konkrētu ceļa līniju un apsvērumi saistībā ar izmaiņu izdarīšanu maršrutā;

ii) radioiekārtas un frazeoloģijas izmantošana (attiecīgā gadījumā);

iii) plānošana lidojuma laikā;

iv) procedūras regulējamas gaisa telpas šķērsošanai vai vajadzības gadījumā sadarbība ar *ATC*;

v) procedūra, kas īstenojama, ja nav skaidra atrašanās vieta;

vi) procedūra, kas īstenojama apmaldīšanās gadījumā;

vii) papildaprīkojuma izmantošana vajadzības gadījumā;

viii) procedūras ieiešanai norādītajā ceļa līnijā, pieejas procedūras un procedūras lidošanai pa riņķi attālā lidlaukā.

# 17.c uzdevums. Maršruta lidojuma paņēmieni:

i) apkārtnes vērošanas procedūras;

ii) potenciālā maršruta lidojuma tehnisko raksturojumu optimizēšana;

iii) risku samazināšana un reaģēšana apdraudējuma gadījumā.

|  |
| --- |
| AMC3 par SFCL.130. punktu “*SPL* – apmācības kurss un pieredzes prasības” |

## APMĀCĪBAS ELEMENTI TĀDAS *SPL* SĀKOTNĒJAI IZDOŠANAI, KAS ATĻAUJ VADĪT *TMG*

Sākotnējā *SPL* apmācībā, kas ietver apmācību *TMG* vadīšanas tiesību iegūšanai, teorētisko zināšanu apguvē un lidošanas apmācībā jāiekļauj elementi, kas norādīti AMC1 par SFCL.150. punkta b) apakšpunkta b) un c) daļu.

|  |
| --- |
| GM1 par SFCL.130. punkta “*SPL* – apmācības kurss un pieredzes prasības” a) apakšpunkta 2. daļas iv) punktu |

## *TMG* IZMANTOŠANA APMĀCĪBĀ TĀDAS SPL SĀKOTNĒJAI IZDOŠANAI, KAS NEATĻAUJ VADĪT *TMG*

Sākotnējā *SPL* apmācībā, kas neietver apmācību *TMG* vadīšanas tiesību iegūšanai, *TMG* var izmantot ne ilgāk kā 8 stundas (SFCL.130. punkta a) apakšpunkta 2. daļas iv) punkts). Saskaņā ar šāda apmācības kursa mērķi visiem apmācības uzdevumiem, kas veikti ar *TMG*, jābūt tikai planēšanas manevriem, neveicot *TMG* raksturīgus manevrus. Šādu planēšanas apmācību ar *TMG* var nodrošināt *FI(S)* sertifikāta turētāji, kuriem nav tiesību veikt *TMG* vadīšanas apmācību saskaņā ar SFCL.315. punkta a) apakšpunkta 4. daļu, ar nosacījumu, ka instruktors atrodas pilota sēdvietā, no kuras ir iespējams izpildīt visas *PIC* funkcijas.

|  |
| --- |
| AMC1 par SFCL.135. punktu “*SPL* – teorētisko zināšanu eksāmens” |

a) *SPL* teorētisko zināšanu eksāmeni atbilst *SPL* teorētisko zināšanu apguves programmai, kas ir izklāstīta AMC1 par SFCL.130. punktu.

b) Eksāmeni ir jānotur rakstiski. Tomēr priekšmetā “Sakari” var organizēt praktiskās pārbaudes mācību klasē.

c) Eksāmenos kopā jāiekļauj 120 jautājumi ar atbilžu variantiem par visiem priekšmetiem, izmantojot šādu jautājumu un katram priekšmetam atvēlētā laika sadalījumu.

|  |  |  |
| --- | --- | --- |
| Priekšmets | Jautājumu skaits | Ilgums (minūtēs) |
| Aviāciju regulējošie normatīvie akti | 20 | 40 |
| Cilvēka veiktspēja | 10 | 20 |
| Meteoroloģija | 20 | 40 |
| Sakari | 10 | 20 |
| Navigācija | 20 | 75 |
| Lidojuma principi\* | 10 | 20 |
| Ekspluatācijas procedūras\* | 10 | 20 |
| Lidojuma tehniskie raksturojumi un plānošana\* | 10 | 20 |
| Vispārīgas zināšanas par gaisa kuģi\* | 10 | 20 |
| \* Šos četrus priekšmetus var apvienot vienā testā, kurā iekļauti 10 jautājumi par katru priekšmetu (kopā 40 jautājumi) un kura aizpildīšanai tiek piešķirtas 80 minūtes. Jebkurā gadījumā katrā priekšmetā ir jāpārsniedz minimālais sekmīgas nokārtošanas slieksnis, kas noteikts SFCL.135. punkta c) apakšpunkta 1. daļā. | | |

d) SFCL.135. punkta c) apakšpunkta 2. daļā minētais 18 mēnešu periods ir jāskaita no tā kalendārā mēneša beigām, kad pretendents pirmo reizi mēģināja nokārtot eksāmenu.

e) Kompetentajai iestādei ir jāinformē pretendenti par valodu(-ām), kurās notiks eksāmens.

|  |
| --- |
| GM1 par SFCL.135. punktu “*SPL* – teorētisko zināšanu eksāmens” |

## TERMINOLOĢIJA

Turpmāk ir norādīti SFCL.135. punktā izmantotie termini un izskaidrota to nozīme:

a) “visi eksāmeni” – eksāmeni par visiem priekšmetiem, kas jāpārzina, lai saņemtu atbilstošā līmeņa apliecību;

b) “eksāmens” – zināšanu parādīšana vienā vai vairākos testos;

c) “eksāmena priekšmets” – jautājumu kopums, kas pārbaudāmajam pretendentam jāatbild par vienu priekšmetu, kurš jāpārzina, lai saņemtu atbilstošā līmeņa apliecību;

d) “mēģinājums” – mēģinājums sekmīgi izpildīt noteiktu testu.

|  |
| --- |
| AMC1 par SFCL.145. punktu “*SPL* – praktisko prasmju pārbaude” |

## a) VISPĀRĪGA INFORMĀCIJA

1) Pretendentam jāuzņemas lidojuma plānošana un jānodrošina, lai planierī būtu viss lidojuma veikšanai nepieciešamais aprīkojums un dokumenti.

2) Pretendentam ir jānorāda lidojuma eksaminētājam (*FE*) veiktās pārbaudes un izpildītie uzdevumi.

Pārbaudes jāveic saskaņā ar prasmju pārbaudē izmantojamā planiera lidojumu rokasgrāmatu vai atzītu kontrolsarakstu.

## b) PAPILDU PASĀKUMI PRASMJU PĀRBAUDĒM AR *TMG*

1) *FE* jāizvēlas maršruts prasmju pārbaudes veikšanai. Maršrutam jābeidzas vai nu izlidošanas vietā, vai citā lidlaukā vai ekspluatācijas vietā. Pārbaudes navigācijas daļai jāilgst vismaz 30 minūtes, lai pilots varētu parādīt spēju veikt lidojumu maršrutā, kam ir norādīti vismaz divi maršruta punkti, un tā var būt atsevišķa pārbaude, ja pretendents un *FE* tā vienojas.

2) Norādot lidojuma eksaminētājam (*FE*) veiktās pārbaudes un uzdevumus, pretendentam jānorāda arī radioiekārtas, ko viņš plāno izmantot. Pirms lidojuma, sagatavojoties pārbaudei, pretendentam jānosaka jaudas uzstādījumi un ātrumi. Pretendentam ir jāaprēķina pacelšanās, pieejas un nosēšanās tehnisko raksturojumu parametri saskaņā ar izmantotā *TMG* gaisa kuģa lidojumu rokasgrāmatu.

## c) LIDOJUMA PĀRBAUDES PIELAIDE

1) Pretendentam ir jāparāda spēja:

i) vadīt planieri, nepārsniedzot tā ekspluatācijas ierobežojumus;

ii) nosvērti un precīzi izpildīt visus manevrus;

iii) parādīt labu spriestspēju un lidotmāku;

iv) izmantot aeronavigācijas zināšanas un

v) vienmēr saglabāt kontroli pār planieri tā, lai nevienā brīdī nerastos nopietnas šaubas par procedūras vai manevra izdošanos.

2) Ja prasmju pārbaudei izmanto *TMG*, ir noteikti turpmāk minētie vispārīgie ierobežojumi. *FE* jāparedz pielaide attiecībā uz turbulenci un izmantotā *TMG* vadības īpašībām un tehniskajiem raksturojumiem:

i) relatīvais augstums: normāls lidojums ± 150 pēdas

ii) ātrums:

A) veicot pacelšanos un pieeju: +15/–5 mezgli;

B) visos pārējos režīmos: ±15 mezgli.

## d) PRASMJU PĀRBAUDES SATURS

1) Prasmju pārbaudē, kas jānokārto, lai saņemtu *SPL* ar tiesībām veikt lidojumus ar planieri, izņemot *TMG*, jāizmanto turpmāk norādītais prasmju pārbaudes saturs un daļas.

Piezīme. Visās pārbaudes daļās ir piemērojama kontrolsaraksta(-u) izmantošana, lidotmāka, planiera vadīšana pēc ārējiem vizuālajiem orientieriem, apkārtnes vērošanas procedūras u. c.

|  |  |
| --- | --- |
| **1. DAĻA. PIRMSLIDOJUMA DARBĪBAS UN IZLIDOŠANA** | |
| a) | Pirmslidojuma planiera (ikdienas) apskate, dokumentācija, lidojuma plānošana, *NOTAM* un informācija par laika apstākļiem |
| b) | Pārbaude, vai masa un līdzsvars atbilst noteiktajiem ierobežojumiem, un tehnisko raksturojumu aprēķini |
| c) | Planiera tehniskās apkopes atbilstīguma pārbaude |
| d) | Pirmspacelšanās pārbaudes |
| **Piezīme par 2.A–2.C DAĻU. Vismaz attiecībā uz vienu no trīs palaišanas metodēm prasmju pārbaudē pilnībā izmanto visus minētos vingrinājumus.** | |
| **2.A DAĻA. PALAIŠANA AR VINČU UN IEVELKOT AR AUTOMOBILI** | |
| a) | Signāli pirms palaišanas un tās laikā, tostarp ziņojums vinčas operatoram |
| b) | Atbilstošs profils palaišanai ar vinču |
| c) | Imitēta kļūme palaišanā ar vinču (palaišanas laikā vai brīvā lidojumā) |
| d) | Izpratne par situāciju |
| **2.B DAĻA. PALAIŠANA, IZMANTOJOT IEVILCĒJU LIDMAŠĪNU** | |
| a) | Signāli pirms palaišanas un tās laikā, tostarp signāli ievilcējas lidmašīnas pilotam vai saziņa ar šo pilotu par jebkādām problēmām |
| b) | Sākotnējā sānsvere un augstuma uzņemšana pēc pacelšanās |
| c) | Palaišanas pārtraukšana (tikai imitācija vai “izrunāšana”) |
| d) | Pareiza atrašanās vietas noteikšana gan taisnvirziena lidojumos, gan pagriezienos |
| e) | Novirzīšanās no pozīcijas un atgriešanās |
| f) | Pareiza atvienošanās no ievilcējas lidmašīnas |
| g) | Apkārtnes vērošana un lidotmāka visā palaišanas posmā |
| **2.C DAĻA. PATSTĀVĪGA PALAIŠANA**  **(tikai motorplanieriem)** | |
| a) | *ATC* norādījumu izpilde (attiecīgā gadījumā) |
| b) | Procedūras izlidošanai no lidlauka |
| c) | Sākotnējā sānsvere un augstuma uzņemšana pēc pacelšanās |
| d) | Apkārtnes vērošana un lidotmāka visā pacelšanās laikā |
| e) | Imitēta dzinēja atteice pēc pacelšanās |
| f) | Dzinēja izslēgšana un nostiprināšana |
| **3. DAĻA. VISPĀRĒJAS LIDOŠANAS PRASMES** | |
| a) | Taisnvirziena lidojuma veikšana: telpiskā stāvokļa un ātruma regulēšana |
| b) | Koordinēti vidēji asi (30° sānsveres leņķī) pagriezieni, apkārtnes vērošanas procedūras un izvairīšanās no sadursmēm |
| c) | Pagriešanās izvēlētajā virzienā, vadoties gan pēc vizuāliem orientieriem, gan pēc kompasa |
| d) | Lidojums lielā uzplūdes leņķī (ar kritiski mazu gaisa ātrumu) |
| e) | Tīra iekrišana un atgriešanās normālā stāvoklī |
| f) | Izvairīšanās no grīstes un kontroles atgūšana\* |
| g) | Asi (45° sānsveres leņķī) pagriezieni, apkārtnes vērošanas procedūras un izvairīšanās no sadursmēm |
| h) | Vietējā zonālā navigācija un situācijas apzināšanās |
| **4. DAĻA. LIDOŠANA PA RIŅĶI, PIEEJA UN NOSĒŠANĀS** | |
| a) | Procedūra ieiešanai lidojumu riņķī virs lidlauka |
| b) | Sadursmes novēršana: apkārtnes vērošanas procedūras |
| c) | Pārbaudes pirms nosēšanās |
| d) | Lidošana pa riņķi, pieejas kontrole un nosēšanās |
| e) | Precīza nosēšanās (imitēta nosēšanās ārpus nosēšanās zonas un nosēšanās uz īsa skrejceļa) |
| f) | Nosēšanās sānvējā, ja ir piemēroti apstākļi |
| \* Ja nav pieejams piemērots mācību gaisa kuģis, lai parādītu pilnīgu grīsti, tostarp kontroles atgūšanu pēc grīstes, vai ja šādus grīstes manevrus nevar izpildīt sliktu laika apstākļu dēļ, pretendentam ar eksaminētāju jāpārrunā visi aspekti, kas saistīti ar šo uzdevumu. | |

2) Prasmju pārbaudē, ko jānokārto, lai iegūtu *SPL*, kas attiecas uz *TMG*, jāietver turpmāk norādītais prasmju pārbaudes saturs un daļas.

Piezīme. Visās pārbaudes daļās ir piemērojama kontrolsaraksta(-u) izmantošana, lidotmāka, *TMG* vadīšana pēc ārējiem vizuālajiem orientieriem, atledošanas procedūras u. c.

|  |  |
| --- | --- |
| **1. DAĻA. PIRMSLIDOJUMA DARBĪBAS UN IZLIDOŠANA** | |
| a) | Dokumentu sagatavošana pirms lidojuma, lidojuma plānošana, *NOTAM* un informācija par laika apstākļiem |
| b) | Masas, līdzsvara un tehnisko raksturojumu aprēķini |
| c) | *TMG* apskate un tehniskā apkope |
| d) | Dzinēja iedarbināšana un procedūras, kas īstenojamas pēc tā iedarbināšanas |
| e) | Manevrēšanas un lidlauka procedūras, pirmspacelšanās procedūras |
| f) | Pacelšanās un pārbaudes, kas veicamas pēc pacelšanās |
| g) | Procedūras izlidošanai no lidlauka |
| h) | Sadarbība ar *ATC*: norādījumu izpilde |
| **2.A DAĻA. VISPĀRĒJAS LIDOŠANAS PRASMES (IZMANTOJOT DZINĒJA JAUDU)** | |
| a) | Sadarbība ar *ATC* |
| b) | Horizontāls taisnvirziena lidojums, mainot ātrumu |
| c) | Augstuma uzņemšana:  i. piemērotākais augstuma uzņemšanas ātrums;  ii. pagriezienu veikšana augstuma uzņemšanas laikā;  iii. izlīdzināšana |
| d) | Vidēji asi pagriezieni (30° sānsveres leņķī), apkārtnes vērošanas procedūras un izvairīšanās no sadursmēm |
| e) | Asi pagriezieni (45° sānsveres leņķī) |
| f) | Lidojums ar kritiski zemu gaisa ātrumu, gan izmantojot, gan neizmantojot aizplākšņus |
| g) | Iekrišana:  i. tīrā iekrišana un atgriešanās normālā stāvoklī, izmantojot jaudu;  ii. tuvošanās iekrišanas stāvoklim, pagrieziena laikā sasveroties uz sāniem 20° leņķī, pieejas konfigurācijā;  iii. tuvošanās iekrišanas stāvoklim nosēšanās konfigurācijā |
| h) | Augstuma samazināšana:  i. ar dzinēja jaudu un bez tās;  ii. augstuma samazināšanas laikā veicot pagriezienu (asi, planējoši pagriezieni);  iii. izlīdzināšana |
| **2.B DAĻA. VISPĀRĒJAS LIDOŠANAS PRASMES (NEIZMANTOJOT DZINĒJA JAUDU)** | |
| a) | Horizontāls taisnvirziena lidojums, mainot ātrumu |
| b) | Vidēji asi pagriezieni (30° sānsveres leņķī), apkārtnes vērošanas procedūras un izvairīšanās no sadursmēm |
| c) | Procedūras dzinēja iedarbināšanai un izslēgšanai lidojuma laikā |
| d) | Iekrišana pagrieziena laikā |
| **3. DAĻA. MARŠRUTA PROCEDŪRAS** | |
| a) | Lidojuma plāns, ceļa līnijas aprēķināšana un darbs ar karti |
| b) | Absolūtā augstuma, kursa un ātruma saglabāšana |
| c) | Orientēšanās, gaisa telpas struktūra, grafiks, aprēķinātā ierašanās laika (*ETA*) pārskatīšana un ierakstu veikšana žurnālā |
| d) | Maršruta maiņa, lai lidotu uz citu lidlauku (plānošana un īstenošana) |
| e) | Lidojumu pārvaldība (pārbaudes, degvielas sistēmas, karburatora apledojums u. c.) |
| f) | Sadarbība ar *ATC*: norādījumu izpilde |
| **4. DAĻA. PIEEJAS UN NOSĒŠANĀS PROCEDŪRAS** | |
| a) | Procedūras ielidošanai lidlaukā |
| b) | Sadursmes novēršana (apkārtnes vērošanas procedūras) |
| c) | Precīza nosēšanās (nosēšanās uz īsa skrejceļa) un nosēšanās sānvējā, ja ir attiecīgi apstākļi |
| d) | Nosēšanās, neizmantojot aizplākšņus (attiecīgā gadījumā) |
| e) | Pieeja un nosēšanās, izmantojot dīkstāves jaudu |
| f) | Nosēšanās ar tūlītēju pacelšanos |
| g) | Riņķošanas sākšana nelielā relatīvajā augstumā |
| h) | Sadarbība ar *ATC* |
| i) | Darbības pēc lidojuma pabeigšanas |
| **5. DAĻA. ĀRKĀRTAS UN AVĀRIJAS PROCEDŪRAS** | |
| Šo daļu var apvienot ar 1.–4. daļu. | |
| a) | Imitēta dzinēja atteice pēc pacelšanās |
| b) | \* Imitēta piespiedu nosēšanās |
| c) | \* Imitēta nosēšanās drošības apsvērumu dēļ |
| d) | Imitētas ārkārtas situācijas |
| e) | Mutiskie jautājumi |
| \* *FE* pēc saviem ieskatiem var apvienot šos vingrinājumus. | |

|  |
| --- |
| AMC1 par SFCL.150. punkta “*SPL* – tiesības attiecībā uz planieri un TMG” b) apakšpunktu |

## TIESĪBU PAPLAŠINĀŠANA, ATTIECINOT ARĪ UZ *TMG*

a) Kad ir pabeigta šajā *AMC* noteiktā apmācība, *ATO* vai *DTO* jāizdod sertifikāts, kas apstiprina attiecīgās apmācības sekmīgu pabeigšanu.

b) Teorētiskās zināšanas

Gatavojoties papildu teorētisko zināšanu parādīšanai saskaņā ar SFCL.150. punkta b) apakšpunkta 2. daļu, apmācības kursā *ATO* vai *DTO* jāietver teorētisko zināšanu apguve, kurā jāietilpst vismaz turpmāk uzskaitīto tematu atkārtojumam vai izskaidrojumam:

1) lidojuma principi:

i) ekspluatācijas ierobežojumi (papildus par *TMG*);

ii) propelleri;

iii) lidojumu mehānika;

2) *TMG* ekspluatācijas procedūras:

i) īpašās ekspluatācijas procedūras un apdraudējumi;

ii) avārijas procedūras;

3) lidojuma tehniskie raksturojumi un plānošana:

i) masas un līdzsvara apsvērumi;

ii) iekraušana;

iii) smaguma centra atrašanās vietas aprēķināšana;

iv) noslogojuma un balansēšanas lapa;

v) *TMG* tehniskie raksturojumi;

vi) *VFR* lidojuma plānošana;

vii) degvielas patēriņa plānošana;

viii) sagatavošanās lidojumam;

ix) *ICAO* lidojuma plāns;

x) lidojuma uzraudzība un plāna maiņa lidojuma laikā;

4) vispārīgas zināšanas par gaisa kuģi:

i) sistēmu uzbūve, slodzes, spriegumi, tehniskā apkope;

ii) gaisa kuģa korpuss;

iii) šasija, riteņi, riepas un bremzes;

iv) degvielas padeves sistēma;

v) elektrosistēma;

vi) virzuļdzinēji;

vii) propelleri;

viii) instrumenti un indikācijas sistēmas;

5) navigācija:

i) navigācija ceļa līnijas aprēķināšanai (arī mehāniskie lidojošie elementi);

ii) navigācija lidojuma laikā (arī mehāniskie lidojošie elementi);

iii) radioviļņu izplatīšanās teorijas pamati;

iv) radionavigācijas līdzekļi (pamati);

v) radiolokatori (pamati);

vi) *GNSS*.

c) Lidošanas apmācība

1) Uzdevumu numerācija jāizmanto galvenokārt kā uzdevumu atskaites saraksts un kā vispārīgs norādījums attiecībā uz apmācības secību, tāpēc demonstrējumi un prakses nav katrā ziņā jānodrošina tieši šādā secībā.

2) SFCL.150. punkta b) apakšpunkta 1. daļā noteiktajiem apmācības elementiem jāaptver turpmāk uzskaitīto uzdevumu atkārtošana vai izskaidrošana.

# 1. uzdevums. Iepazīšanās ar *TMG*:

i) *TMG* raksturojumi;

ii) pilotu kabīnes izkārtojums;

iii) sistēmas;

iv) kontrolsaraksti, treniņi un vadības ierīces.

# 1.e uzdevums. Avārijas mācības:

i) rīcība uz zemes un gaisā ugunsgrēka gadījumā;

ii) ugunsgrēks dzinējā, pilotu kabīnē vai elektrosistēmā;

iii) sistēmas atteice;

iv) evakuācijas mācības, avārijas situācijām paredzētā aprīkojuma un izeju atrašanās vieta un izmantošana.

# 2. uzdevums. Sagatavošanās lidojumam un darbības pēc lidojuma pabeigšanas:

i) dokumenti, kas apliecina darbspējīgumu;

ii) nepieciešamais aprīkojums, kartes u. c.;

iii) ārējās pārbaudes;

iv) iekšējās pārbaudes;

v) drošības jostas, sēdekļa vai stūres paneļa regulēšana;

vi) dzinēja iedarbināšana un pārbaudes uzsilšanas laikā;

vii) jaudas pārbaudes;

viii) sistēmas pārbaužu veikšana un dzinēja izslēgšana;

ix) novietošana stāvvietā, drošība un nostiprināšana (piemēram, piesienot);

x) atļaujas veidlapas un to dokumentu aizpildīšana, kas apliecina darbspējīgumu.

# 3. uzdevums. Manevrēšana:

i) pirms manevrēšanas veicamās pārbaudes;

ii) iedarbināšana, ātruma regulēšana un apstādināšana;

iii) apiešanās ar dzinēju;

iv) virziena vadība un pagriezienu veikšana;

v) pagriešanās ierobežotās telpās;

vi) stāvvietā īstenojamās procedūras un drošības pasākumi;

vii) vēja ietekme un lidojuma vadības ierīču lietošana;

viii) zemes virsmas ietekme;

ix) stūres brīvkustība;

x) manevrēšanas signāli;

xi) instrumentu pārbaudes;

xii) gaisa satiksmes vadības procedūras (attiecīgā gadījumā).

# 3.e uzdevums. Avārijas situācijas – bremžu un stūres iekārtas atteice

# 4. uzdevums. Horizontāls taisnvirziena lidojums:

i) ar parasto kreisēšanas jaudu panākt un saglabāt horizontālu taisnvirziena lidojumu;

ii) lidojums ar kritiski lielu gaisa ātrumu;

iii) planierim piemītošās noturības demonstrējums;

iv) slīpuma regulēšana, tostarp izmantojot trimmeri;

v) sānu līmenis, virziens, līdzsvars un trimmeris;

vi) dažādu gaisa ātrumu gadījumā (jaudas izmantošana);

vii) ātruma un konfigurācijas mainīšanas laikā;

viii) instrumentu lietošana precizitātei.

# 5. uzdevums. Augstuma uzņemšana:

i) augstuma uzņemšanas sākšana, parasta un maksimāla augstuma uzņemšanas ātruma saglabāšana un pāriešana uz horizontālu lidojumu;

ii) pāriešana uz horizontālu lidojumu noteiktos absolūtajos augstumos;

iii) augstuma uzņemšana maršrutā (augstuma uzņemšana kreisēšanas režīmā);

iv) augstuma uzņemšana ar aizvērtu aizplāksni (ja tas ir pieejams);

v) pāriešana uz parasto augstuma uzņemšanu;

vi) maksimālais augstuma uzņemšanas leņķis;

vii) instrumentu lietošana precizitātei.

# 6. uzdevums. Augstuma samazināšana:

i) augstuma samazināšanas sākšana, augstuma samazināšanas ātruma saglabāšana, pāriešana uz horizontālu lidojumu;

ii) pāriešana uz horizontālo lidojumu noteiktos absolūtajos augstumos;

iii) glisāde un augstuma samazināšana, izmantojot dzinēju jaudu un kreisēšanas režīmā (tostarp jaudas un gaisa ātruma ietekme);

iv) sānslīde (atbilstoša tipa planieriem);

v) instrumentu lietošana precizitātei;

vi) augstuma samazināšana, nedarbojoties dzinējam.

# 7. uzdevums. Pagrieziens:

i) pagrieziena sākšana un vidēji asa, horizontāla pagrieziena veikšana;

ii) taisnvirziena lidojuma atsākšana;

iii) kļūdas pagrieziena veikšanā (nepareizs garensveres un sānsveres leņķis, līdzsvara trūkums);

iv) pagriezieni augstuma uzņemšanas laikā;

v) pagriezieni augstuma samazināšanas laikā;

vi) pagriezieni orpēšanas laikā (ar atbilstoša tipa planieriem);

vii) pagriezieni izvēlētajā virzienā, žiroskopa kursa indikatora vai kompasa lietošana;

viii) instrumentu lietošana precizitātei.

# 8.a uzdevums. Lēns lidojums:

Piezīme. Mērķis ir uzlabot pilota spēju atpazīt netīšu lidojumu ar kritiski mazu ātrumu un nodrošināt praksi, lai viņš iemācītos saglabāt normālu *TMG* līdzsvaru, atjaunojot normālu gaisa ātrumu.

i) drošības pārbaudes;

ii) ievads par lēnu lidojumu;

iii) lidojuma ātruma samazināšana līdz kritiski mazam gaisa ātrumam, nezaudējot kontroli pār planieri;

iv) pilnas jaudas izmantošana pareizā telpiskajā stāvoklī un līdzsvarā, lai sasniegtu normālo augstuma uzņemšanas ātrumu.

# 8.b uzdevums. Iekrišana:

i) lidotmāka;

ii) drošības pārbaudes;

iii) pazīmes;

iv) atpazīšana;

v) tīrā iekrišana un atgriešanās normālā stāvoklī ar jaudu un bez tās;

vi) atgriešanās normālā stāvoklī pēc sasvēršanās uz sānu;

vii) tuvošanās iekrišanai pieejas un nosēšanās konfigurācijās ar jaudas izmantošanu un bez tās, atgriešanās normālā stāvoklī iekrišanas sākuma posmā.

# 9. uzdevums. Pacelšanās un augstuma uzņemšana līdz pozīcijai vēja virzienā:

i) pirmspacelšanās pārbaudes;

ii) pacelšanās vēja virzienā;

iii) priekšējā riteņa aizsardzība (attiecīgā gadījumā);

iv) pacelšanās sānvējā;

v) mācību trauksmes pacelšanās laikā un pēc tās;

vi) procedūra vai metodes pacelšanās veikšanai īsā distancē vai no mīksta seguma, tostarp tehnisko raksturojumu aprēķini;

vii) trokšņa samazināšanas procedūras.

# 10. uzdevums. Lidošana pa riņķi, pieeja un nosēšanās:

i) procedūras lidošanai pa riņķi, lidojums pa vējam un posms starp trešo un ceturto pagriezienu;

ii) pieeja un nosēšanās, izmantojot dzinēja jaudu un neizmantojot to (dzinējam darbojoties tukšgaitā);

iii) priekšējā riteņa aizsardzība (attiecīgā gadījumā);

iv) vēja un vēja nobīdes ietekme uz pieejas un piezemēšanās ātrumu;

v) gaisa bremžu, aizplākšņu, priekšplākšņu vai plūsmas bremžu (ja tās ir pieejamas) lietošana;

vi) pieeja un nosēšanās sānvējā;

vii) pieeja un nosēšanās planējot (ar izslēgtu dzinēju);

viii) procedūras vai metodes nosēšanās veikšanai uz īsa skrejceļa vai uz skrejceļa, kam nav cietā seguma;

ix) pieeja un nosēšanās, neizmantojot aizplākšņus (attiecīgā gadījumā);

x) nosēšanās ar izlaistu šasiju;

xi) pārtraukta pieeja un aiziešana uz otro riņķi;

xii) trokšņa samazināšanas procedūras.

Piezīme. Drošības dēļ pilotiem, kas būs apmācīti veikt lidojumus ar *TMG*, kam ir priekšējais ritenis, būs jāsaņem arī pārkvalifikācijas apmācība, pirms viņi drīkstēs veikt lidojumus ar tādiem *TMG*, kam ir astes ritenis, un otrādi.

# 9./10.e uzdevums. Avārijas situācijas:

i) pārtraukta pacelšanās;

ii) imitēta dzinēja atteice pēc pacelšanās;

iii) neveiksmīgs nosēšanās mēģinājums un aiziešana uz otro riņķi;

iv) otrais riņķis.

# 11. uzdevums. Sarežģīti pagriezieni:

i) asi pagriezieni (45°) gan horizontāla lidojuma laikā, gan augstuma samazināšanas laikā;

ii) izvairīšanās no iekrišanas pagrieziena laikā un ātruma atgūšana;

iii) izkļūšana no neparastajiem telpiskajiem stāvokļiem, tostarp no spirālveida pikēšanas.

# 12. uzdevums. Dzinēja izslēgšana un atkārtota iedarbināšana:

i) dzinēja dzesēšanas procedūras;

ii) procedūra dzinēja izslēgšanai lidojuma laikā;

iii) planiera ekspluatācijas procedūras;

iv) dzinēja atkārtotas iedarbināšanas procedūra;

v) process lēmuma pieņemšanai par dzinēja iedarbināšanu vai neiedarbināšanu.

# 13. uzdevums. Piespiedu nosēšanās, neizmantojot dzinēja jaudu:

i) piespiedu nosēšanās procedūra;

ii) nosēšanās vietas izvēle, pārmaiņu paredzēšana plānā;

iii) planēšanas distance;

iv) augstuma samazināšanas plāns;

v) galvenās pozīcijas;

vi) dzinēja atteices pārbaudes;

vii) radiosakaru izmantošana;

viii) posms starp trešo un ceturto pagriezienu;

ix) pieejas pēdējais posms;

x) nosēšanās;

xi) rīcība pēc nosēšanās.

# 14. uzdevums. Nosēšanās drošības apsvērumu dēļ:

i) pilna procedūra lidojumam no lidlauka līdz relatīvajam augstumam, kurā notiek novirze no lidojuma plāna;

ii) gadījumi, kad jāveic šāda pieeja;

iii) apstākļi lidojuma laikā;

iv) nosēšanās vietas izvēle:

A) parasts lidlauks;

B) pamests lidlauks;

C) parasts lauks;

v) lidojumu riņķis un pieeja;

vi) rīcība pēc nosēšanās.

# 15.a uzdevums. Navigācija:

i) lidojuma plānošana:

A) laika apstākļu prognoze un pastāvošie laika apstākļi;

B) kartes izraudzīšanās un sagatavošanās:

1) maršruta izvēle;

2) gaisa telpas struktūra;

3) drošs absolūtais augstums;

C) aprēķini:

1) magnētiskais(-ie) kurss(-i) un laiks(-i) maršrutā;

2) degvielas patēriņš;

3) masa un līdzsvars;

4) masa un tehniskie raksturojumi;

D) lidojuma informācija:

1) *NOTAM* ziņojumi, u. c.;

2) radiofrekvences;

3) rezerves lidlauku atlase;

E) *TMG* dokumentācija;

F) paziņošana par lidojumu:

1) pirms lidojuma īstenojamās administratīvās procedūras;

2) *ICAO* lidojuma plāna veidlapa;

ii) izlidošana:

A) pilota darba slodzes plānošana;

B) izlidošanas procedūras:

1) altimetra iestatījumi;

2) sadarbība ar *ATC* regulējamā gaisa telpā (to var imitēt, ja regulējama gaisa telpa nav pieejama);

3) kursa iestatīšanas procedūra;

4) *ETA* atzīmēšana;

iii) maršrutā:

A) augstuma un kursa saglabāšana;

B) *ETA* un kursa labojumi;

C) ierakstu veikšana žurnālā;

D) radiosakaru izmantošana vai *ATC* procedūru ievērošana;

E) minimālie laika apstākļi, kādos iespējams turpināt lidojumu;

F) lidojuma laikā pieņemamie lēmumi;

G) kontrolējamas vai regulējamas gaisa telpas šķērsošana;

H) maršruta maiņas procedūra;

I) procedūra, kas jāīsteno, ja nav skaidra atrašanās vieta;

J) procedūra, kas īstenojama apmaldīšanās gadījumā;

iv) ielidošana, procedūra ielidošanai lidlaukā:

A) sadarbība ar *ATC* regulējamā gaisa telpā (to var imitēt, ja regulējama gaisa telpa nav pieejama);

B) altimetra iestatīšana;

C) iekļaušanās kustības shēmā;

D) procedūras lidošanai pa riņķi;

E) novietošana stāvvietā;

F) *TMG* drošība;

G) degvielas uzpilde;

H) atbilstošā gadījumā lidojuma plāna slēgšana;

I) pēc lidojuma īstenojamās administratīvās procedūras.

# 15.b uzdevums. Navigācijas problēmas zemākos lidojumu līmeņos un samazinātas redzamības apstākļos:

i) darbības pirms augstuma samazināšanas;

ii) apdraudējums (piemēram, šķēršļi un apvidus);

iii) grūtības, kas rodas darbā ar karti;

iv) vēja un turbulences ietekme;

v) vertikālā izpratne par situāciju (izvairīšanās no sadursmes ar zemi, nezaudējot lidojuma vadību);

vi) izvairīšanās no zonām, kas jāaizsargā no trokšņa;

vii) ieeja riņķī;

viii) riņķa veikšana un nosēšanās sliktos laika apstākļos.

# 15.c uzdevums. Radionavigācija (pamati):

i) *GNSS* vai *VOR*/*NDB* lietošana:

A) maršruta punktu atlase;

B) virziena norādes vai orientēšanās;

C) kļūdas ziņojumi;

ii) *VHF*/*DF* un citu pieejamo radioiekārtu izmantošana:

A) pieejamība, *AIP* un frekvences;

B) R/T procedūras un sadarbība ar *ATC*;

C) *QDM* iegūšana un izeja uz radiopievadstaciju;

iii) maršruta vai lidlauka radiolokatora lietošana:

A) pieejamība un *AIP*;

B) procedūras un sadarbība ar *ATC*;

C) pilota pienākumi;

D) sekundārais novērošanas radiolokators:

1) uztvērējraidītāji;

2) koda atlase;

3) vaicāšana un atbildes.

|  |
| --- |
| GM1 par SFCL.150. punkta “*SPL* – tiesības attiecībā uz planieri un TMG” c) apakšpunktu |

## IEPAZĪŠANĀS AR DZINĒJA IEDARBINĀŠANAS/IZSLĒGŠANAS PROCEDŪRĀM

*SPL* turētājiem, kas iegūst tiesības vadīt *TMG*, izmantojot ieskaitīšanu saskaņā ar SFCL.150. punkta c) apakšpunktu, jāiepazīstas ar procedūrām, kas noteiktas gaisa kuģa lidojumu rokasgrāmatā (*AFM*) dzinēja iedarbināšanai un izslēgšanai lidojuma laikā.

|  |
| --- |
| AMC1 par SFCL.150. punkta “*SPL* – tiesības attiecībā uz planieri un TMG” e) apakšpunktu |

## TIESĪBU PAPLAŠINĀŠANA, ATTIECINOT ARĪ UZ PLANIERIEM

a) Kad ir pabeigta šajā *AMC* noteiktā apmācība, *ATO* vai *DTO* jāizdod sertifikāts, kas apstiprina attiecīgās apmācības sekmīgu pabeigšanu.

b) Teorētiskās zināšanas

Gatavojoties papildu teorētisko zināšanu demonstrēšanai saskaņā ar SFCL.150. punkta e) apakšpunkta 2. daļu, apmācības kursā *ATO* vai *DTO* jāietver teorētisko zināšanu apguves, kurā jāietilpst vismaz turpmāk uzskaitīto tematu atkārtojumam vai izskaidrojumam:

1) lidojuma principi:

Ekspluatācijas ierobežojumi

2) ekspluatācijas procedūras:

i) īpašās ekspluatācijas procedūras un apdraudējumi;

ii) avārijas procedūras;

3) lidojuma tehniskie raksturojumi un plānošana:

i) masas un līdzsvara apsvērumi;

ii) iekraušana;

iii) smaguma centra atrašanās vietas aprēķināšana;

iv) noslogojuma un balansēšanas lapa;

v) planieru tehniskie raksturojumi;

4) vispārīgas zināšanas par gaisa kuģi:

i) sistēmu uzbūve, slodzes, spriegumi, tehniskā apkope;

ii) gaisa kuģa korpuss;

iii) šasija, riteņi, riepas un bremzes;

iv) instrumenti un indikācijas sistēmas;

5) navigācija:

i) navigācija ceļa līnijas aprēķināšanai (arī mehāniskie lidojošie elementi);

ii) navigācija lidojuma laikā;

iii) *GNSS*.

c) Lidošanas apmācība

Lidošanas apmācībā jāiekļauj vismaz apmācības programma, kas norādīta AMC2 par SFCL.130. punkta c) apakšpunktu. Tomēr var tikt ieskaitīts arī 4.–8., 10. un 14. uzdevums.

|  |
| --- |
| AMC1 par SFCL.155. punkta “*SPL* – palaišanas metodes” a) apakšpunkta 2. daļu |

## INSTRUKTĀŽA PAR PATSTĀVĪGU PALAIŠANU

a) Apmācībā par patstāvīgās palaišanas metodi jāietver patstāvīgās palaišanas apmācības programma, kas noteikta AMC2 par SFCL.130. punkta c) apakšpunkta 5. daļu (11.c uzdevums).

c) Apmācības beigās pretendentam jāparāda instruktoram spēja īstenot visas turpmāk nosauktās darbības:

1) patstāvīgu palaišana;

2) atbilstošas darbības dzinēja atteices gadījumā;

3) lēmumu pieņemšanas procesi, kas minēti 11.c uzdevuma xix) un xx) punktā AMC2 par SFCL.130. punkta c) apakšpunkta 5. daļu.

|  |
| --- |
| GM1 par SFCL.155. punkta “*SPL* – palaišanas metodes” a) apakšpunkta 4. daļu |

## CITAS PALAIŠANAS METODES

Papildus SFCL.155. punkta b) apakšpunkta 1.–3. daļā norādītajām palaišanas metodēm dažās dalībvalstīs var izmantot arī citas palaišanas metodes (piemēram, “gravitācijas palaišana” – planiera palaišana, braucot pa nogāzi uz leju). Šādas papildu palaišanas metodes var izmantot pēc tam, kad pretendenti ir izpildījuši īpašas apmācības prasības, kuras noteikusi kompetentā iestāde.

|  |
| --- |
| AMC1 par SFCL.160. punktu “*SPL* – prasmju uzturēšanas prasības” |

## TĀ LAIKA IESKAITĪŠANA, KAS PAVADĪTS LIDOJUMOS AR PLANIERIEM ATBILSTOŠI PAMATREGULAS 2. PANTA 8. PUNKTAM UN I PIELIKUMAM

Visas stundas, kas ir nolidotas ar planieriem, par kuriem ir jāpieņem pamatregulas 2. panta 8. punktā noteiktais lēmums vai kuri ir noteikti pamatregulas I pielikumā, pilnā apmērā jāieskaita *SFCL* daļas SFCL.160. punktā noteiktajās stundās saskaņā ar šādiem nosacījumiem:

a) planieris atbilst attiecīgās *SFCL* daļas planiera vai *TMG* definīcijai un kritērijiem;

b) planieris, kas izmantots mācību lidojumos ar instruktoru, ir pamatregulas I pielikuma a), b), c) vai d) punktā noteiktais gaisa kuģis, uz kuru attiecas Regulas (ES) Nr. 1178/2011 VII pielikuma (*ORA* daļa) ORA.ATO.135. punktā vai VIII pielikuma (*DTO* daļa) DTO.GEN.240. punktā noteiktā atļauja.

|  |
| --- |
| AMC1 par SFCL.160. punkta “*SPL* – prasmju uzturēšanas prasības” a) apakšpunkta 1. daļas ii) punktu |

## MĀCĪBU LIDOJUMI

a) Abu SFCL.160. punkta a) apakšpunkta 1. daļas ii) punktā paredzēto mācību lidojumu saturā jāiekļauj elementi no prasmju pārbaudes *SPL* iegūšanai, kas noteikti AMC1 par SFCL.145. punktu un ko instruktors atlasa saskaņā ar b) apakšpunktu.

b) Pirms katra mācību lidojuma instruktoram jāveic pretendenta instruktāža, un katrs mācību lidojums ir jānoslēdz ar veiktā lidojuma apspriešanu starp pretendentu un instruktoru. Lai mācību lidojumam piešķirtu pievienoto vērtību, jāapspriež katrs lidojuma ar planieri elements, par kuru pēc pretendenta domām būtu vērtīgi saņemt norādījumus. Pēc tam lidojumā galvenā uzmanība ir jāpievērš šiem elementiem, vispirms instruktors parāda elementa izpildi, pēc tam pretendents to atkārto.

c) Ja instruktors uzskata, ka pretendenta sniegums mācību lidojumā nav atbildis noteiktajam standartam, viņš neparaksta pretendenta reģistrācijas žurnālu, bet tā vietā iesaka veikt papildu mācību lidojumus.

d) Minētais 24 mēnešu periods jāsāk skaitīt no tā mēneša pēdējās dienas, kurā notika iepriekšējais mācību lidojums.

|  |
| --- |
| AMC1 par SFCL.160. punkta “*SPL* – prasmju uzturēšanas prasības” e) apakšpunktu |

## NESEN IEGŪTA PASAŽIERU PĀRVADĀŠANAS PIEREDZE

Ja pilotam, pirms viņš drīkst pārvadāt pasažierus, ir jāveic viens vai vairāki lidojumi kopā ar instruktoru vai eksaminētāju, lai izpildītu SFCL.160. punkta e) apakšpunkta prasību, instruktoru vai eksaminētāju šajos lidojumos neuzskata par pasažieri.

|  |
| --- |
| AMC1 par SFCL.200. punkta “Akrobātisko lidojumu tiesības” b) apakšpunktu |

## PAMATAPMĀCĪBA AKROBĀTISKO MANEVRU VEIKŠANAS TIESĪBU IEGŪŠANAI

a) Akrobātikas pamatapmācības mērķis ir apmācīt *SPL* turētājus veikt akrobātiskus manevrus, kas norādīti SFCL.200. punkta b) apakšpunkta 1. daļā.

b) Teorētiskās zināšanas

Saskaņā ar SFCL.200. punkta b) apakšpunkta 2. daļas ii) punkta A) apakšpunktu teorētisko zināšanu apguves programmā jāietver vismaz turpmāk uzskaitītie temati:

1) cilvēka faktori un ķermeņa spēju robežas:

i) neorientēšanās telpā;

ii) jūrasslimība;

iii) ķermeņa spriedze un smaguma spēki – pozitīvi un negatīvi;

iv) skatiena aizmiglošanās un samaņas zaudēšanas ietekme;

2) tehniskie temati:

i) tiesību akti, kas attiecas uz akrobātiskiem lidojumiem, tostarp uz vides un trokšņa aspektiem;

ii) aerodinamikas principi, tostarp saistībā ar lēnu lidojumu, iekrišanu un plakanu un apgrieztu grīsti;

iii) vispārīgi gaisa kuģa korpusa un dzinēja ierobežojumi (atbilstošā gadījumā);

3) ierobežojumi, kas attiecas uz konkrēto gaisa kuģu kategoriju (un tipu):

i) gaisa ātruma ierobežojumi (planierim);

ii) simetriskas slodzes koeficienti (atbilstoši konkrētajam tipam);

iii) smaguma spēki zvalstīšanās laikā (atbilstoši konkrētajam tipam);

4) akrobātiski manevri un atgriešanās normālā stāvoklī:

i) parametri manevra sākšanas laikā;

ii) plānošanas sistēmas un manevru secības noteikšana;

iii) manevri, sasverot planieri uz sāniem;

iv) cilpas manevri;

v) vairāku manevru kombinācija;

vi) ieiešana plakanā, paātrinātā un apgrieztā grīstē un atgriešanās normālā stāvoklī;

5) avārijas procedūras;

i) iziešana no neparastiem telpiskajiem stāvokļiem;

ii) mācību trauksmes, kurās jāizmanto izpletņi (ja tādi ir) un jāpamet gaisa kuģis.

d) Lidošanas apmācība

Akrobātisko lidojumu pamatapmācības programmā iekļautie uzdevumi jāatkārto tik ilgi, cik nepieciešams, līdz pretendenta prasmes atbilst drošības un kompetences standartam. Pēc lidošanas apmācības pabeigšanas studentpilotam jāspēj veikt patstāvīgu lidojumu, secīgi izpildot SFCL.200. punkta b) apakšpunkta 1. daļā norādītos akrobātiskos manevrus. Mācību lidojumos instruktora pavadībā un uzraudzītajos patstāvīgajos mācību lidojumos jāiekļauj tikai tie manevri, kurus ir atļauts veikt ar izmantotā tipa planieri. Uzdevumos jāiekļauj vismaz šādi praktiskie vingrinājumi:

1) pārliecinoša manevru veikšana un atgriešanās normālā stāvoklī:

i) lēni lidojumi un iekrišana;

ii) asi pagriezieni;

iii) sānslīde;

iv) dzinēja atkārtota iedarbināšana lidojuma laikā (atbilstošā gadījumā);

v) grīste un atgriešanās normālā stāvoklī;

vi) kontroles atgūšana pēc spirālveida pikēšanas;

vii) iziešana no neparastiem telpiskajiem stāvokļiem;

2) akrobātiskie manevri saskaņā ar SFCL.200. punkta b) apakšpunkta 1. daļu.

|  |
| --- |
| AMC1 par SFCL.200. punkta “Akrobātisko lidojumu tiesības” c) apakšpunktu |

## APMĀCĪBA SAREŽĢĪTU AKROBĀTISKO MANEVRU VEIKŠANAS TIESĪBU IEGŪŠANAI

a) Sarežģītu akrobātisko lidojumu apmācības mērķis ir apmācīt *SPL* turētājus veikt akrobātiskus manevrus.

b) Teorētiskās zināšanas

Saskaņā ar SFCL.200. punkta c) apakšpunkta 2. daļas ii) punkta A) apakšpunktu teorētisko zināšanu apguves programmā jāietver vismaz temati, kas norādīti AMC1 par SFCL.200. punkta b) apakšpunkta b) daļu.

c) Lidošanas apmācība

Sarežģītu akrobātisko lidojumu apmācības programmā iekļautie uzdevumi jāatkārto tik ilgi, cik nepieciešams, līdz pretendenta prasmes atbilst drošības un kompetences standartam. Pēc lidošanas apmācības pabeigšanas studentpilotam jāspēj veikt patstāvīgu lidojumu, secīgi izpildot akrobātiskus manevrus. Mācību lidojumos instruktora pavadībā un uzraudzītajos patstāvīgajos mācību lidojumos jāiekļauj tikai tie manevri, kurus ir atļauts veikt ar izmantotā tipa planieri. Uzdevumos jāiekļauj vismaz šādi praktiskie vingrinājumi:

1) pārliecinoša AMC1 par SFCL.200. punkta b) apakšpunkta d) daļas 1) apakšpunktu norādīto manevru veikšana un atgriešanās normālā stāvoklī;

2) šādi akrobātiskie manevri:

i) manevrs “Chandelle”;

ii) manevrs “Lazy Eight”;

iii) mucas;

iv) cilpas;

v) apgriezts lidojums;

vi) pagrieziens “Hammerhead”;

vii) manevrs “Immelmann”.

d) Pretendentiem, kuriem jau ir tiesības veikt pamata akrobātiskus manevrus saskaņā ar SFCL.200. punkta b) apakšpunktu, b) apakšpunktā minētā teorētisko zināšanu apguve var ietvert AMC1 par SFCL.200. punkta b) apakšpunkta b) daļu norādīto elementu atkārtošanu, bet c) apakšpunktā paredzētajā lidojumu apmācībā galvenā uzmanība var tikt pievērsta tiem akrobātiskajiem manevriem, kas neietilpst akrobātikas pamatapmācībā.

|  |
| --- |
| AMC1 par SFCL.200. punkta “Akrobātisko lidojumu tiesības” d) apakšpunktu |

## APMĀCĪBA AKROBĀTISKA LIDOJUMA VEIKŠANAI, IZMANTOJOT DZINĒJA JAUDU

Pretendentiem, kas vēlas iegūt tiesības veikt akrobātiskus lidojumus, izmantojot dzinēja jaudu, saskaņā ar SFCL.200. punkta d) apakšpunktu, izmantojot dzinēja jaudu, jāveic visi manevri, kas norādīti attiecīgi AMC1 par SFCL.200. punkta b) apakšpunkta d) daļu vai AMC1 par SFCL.200. punkta c) apakšpunkta c) daļu un ko iespējams veikt, izmantojot dzinēja jaudu.

|  |
| --- |
| AMC1 par SFCL.200. punkta “Akrobātisko lidojumu tiesības” e) apakšpunktu |

## AKROBĀTISKO LIDOJUMU KVALIFIKĀCIJAS ATZĪMES IESKAITĪŠANA SASKAŅĀ AR REGULU (ES) Nr. 1178/2011

Tiem *SPL* turētājiem, kas vēlas izmantot SFCL.200. punkta e) apakšpunktā noteikto ieskaitīšanu, tad, kad viņi izmanto tiesības veikt akrobātiskos lidojumus, jābūt līdzi vienam no turpmāk minētajiem dokumentiem:

a) lidmašīnas apliecībai ar akrobātisko lidojumu kvalifikācijas atzīmi, kas izsniegta saskaņā ar *FCL* daļu;

b) kompetentās iestādes apstiprinājumam (piemēram, ieraksts reģistrācijas žurnālā) par to, ka attiecīgajam *SPL* turētājam ir vai bija akrobātisko lidojumu kvalifikācijas atzīme saskaņā ar *FCL* daļu.

|  |
| --- |
| AMC1 par SFCL.205. punktu “Planiera vilkšanas un reklāmkaroga vilkšanas kvalifikācijas atzīme” |

## APMĀCĪBA PLANIERA VILKŠANAS UN REKLĀMKAROGA VILKŠANAS KVALIFIKĀCIJAS ATZĪMEI

a) Vispārīga informācija

Vilkšanas apmācības mērķis ir apmācīt *SPL* turētājus, kuriem ir tiesības vadīt *TMG*, vilkt planieri vai reklāmkarogu. Teorētisko zināšanu un lidošanas apmācībā jāietver attiecīgās tēmas, kas noteiktas šajā *AMC*.

b) Teorētiskās zināšanas: planieru vilkšana

Planieru vilkšanas teorētiskajā apmācības programmā jāietver turpmāk minēto tematu atkārtojums vai skaidrojums:

1) noteikumi par vilkšanas lidojumiem;

2) vilkšanas aprīkojums;

3) planieru vilkšanas paņēmieni, tostarp:

i) signāli un saziņas procedūras;

ii) pacelšanās (parastos apstākļos un sānvējā);

iii) procedūras dzinēja palaišanai lidojuma laikā;

iv) augstuma samazināšana vilkšanas laikā;

v) planiera atvienošanas procedūra;

vi) vilkšanas troses atvienošanas procedūra;

vii) nosēšanās ar piestiprinātu vilkšanas trosi (atbilstošā gadījumā);

viii) avārijas procedūras vilkšanas laikā, tostarp vilkšanas aprīkojuma darbības traucējumu gadījumā;

ix) drošības procedūras;

x) atbilstošā gaisa kuģa tipa lidojuma tehniskie raksturojumi planieru vilkšanas laikā;

xi) apkārtnes vērošana un sadursmes novēršana;

xii) planieru tehnisko raksturojumu dati, tostarp:

A) piemērotais ātrums un

B) iekrišanas raksturojumi pagriezienu laikā;

xiii) pēcstrūklas turbulences un lejupejošās plūsmas ietekme uz velkamā planiera tehniskajiem raksturojumiem, vadāmības raksturojumiem un iekrišanas ātrumu;

xiv) propellera gaisa strāvas ietekme pacelšanās ieskrējiena sākumposmā sānvējā.

c) Teorētiskās zināšanas: reklāmkaroga vilkšana

Reklāmkaroga vilkšanas teorētisko zināšanu apmācības programmā jāietver turpmāk minēto tematu atkārtojums vai skaidrojums:

1) noteikumi par reklāmkarogu vilkšanu;

2) reklāmkarogu vilkšanas aprīkojums;

3) darbību koordinēšana ar apkalpi uz zemes;

4) pirmslidojumu procedūras;

5) reklāmkaroga vilkšanas paņēmieni, tostarp:

i) pacelšanās sākšana;

ii) reklāmkaroga pacelšanas manevri;

iii) lidošana, velkot reklāmkarogu;

iv) atvienošanas procedūra;

v) nosēšanās, velkot reklāmkarogu (atbilstošā gadījumā);

vi) avārijas procedūras vilkšanas laikā, tostarp vilkšanas aprīkojuma darbības traucējumu gadījumā;

vii) drošības procedūras;

viii) atbilstošā gaisa kuģa tipa lidojumu tehniskie raksturojumi, velkot smagu vai vieglu reklāmkarogu;

ix) izvairīšanās no iekrišanas vilkšanas operāciju laikā.

d) Lidošanas apmācība: planieru vilkšana

Planieru vilkšanas apmācības programmas uzdevumi ir jāatkārto tik daudz reižu, cik nepieciešams, līdz apmācāmās personas prasmes atbilst drošības un kompetences standartam, un apmācībā ir jāiever vismaz šādi praktiskās apmācības vingrinājumi:

1) pacelšanās procedūras (parastos apstākļos un sānvējā);

2) 360° riņķi vilkšanas laikā ar 30° un lielāku sānsveri;

3) augstuma samazināšana vilkšanas laikā;

4) planiera atvienošanas procedūra;

5) nosēšanās ar piestiprinātu vilkšanas trosi (atbilstošā gadījumā);

6) vilkšanas troses atvienošanas procedūra lidojuma laikā;

7) avārijas procedūras (imitēšana);

8) signāli un sazināšanās vilkšanas laikā.

e) Lidošanas apmācība: reklāmkaroga vilkšana

Reklāmkaroga vilkšanas apmācības programmas uzdevumi jāatkārto tik daudz reižu, cik nepieciešams, līdz apmācāmās personas prasmes atbilst drošības un kompetences standartam, un apmācībā ir jāiever vismaz šādi praktiskās apmācības vingrinājumi:

1) pacelšanas manevri;

2) paņēmieni vilkšanai lidojuma laikā;

3) atvienošanas procedūras;

4) lidojums ar kritiski mazu gaisa ātrumu;

5) manevri ar maksimāliem tehniskajiem raksturojumiem;

6) avārijas manevri, tostarp iekārtu darbības traucējumu (imitētu) gadījumā;

7) īpašas reklāmkaroga vilkšanas drošības procedūras;

8) aiziešana uz otro riņķi ar pievienotu reklāmkarogu un

9) dzinēja jaudas zaudēšana laikā, kad ir pievienots reklāmkarogs (imitēšana).

|  |
| --- |
| AMC1 par SFCL.210. punktu “Kvalifikācijas atzīme lidojumiem ar *TMG* naktī” |

## APMĀCĪBA, KAS PAREDZĒTA, LAI SAŅEMTU KVALIFIKĀCIJAS ATZĪMI LIDOJUMIEM AR *TMG* NAKTĪ

a) Vispārīga informācija

Lidojumu naktī ar *TMG* apmācības mērķis ir apmācīt *SPL* turētājus, kuriem ir tiesības vadīt *TMG*, to vadīt vizuālos meteoroloģiskajos apstākļos (*VMC*) naktī. Teorētisko zināšanu un lidošanas apmācībai jābūt saskaņā ar šajā *AMC* izklāstīto programmu.

b) Teorētiskās zināšanas

Teorētisko zināšanu apmācības programmā jāietver turpmāk minēto tematu atkārtojums vai skaidrojums:

1) minimālie *VMC* naktī;

2) noteikumi par gaisa telpas kontroli naktī un pieejamām iekārtām;

3) noteikumi par lidlauka teritorijas, skrejceļa, nosēšanās zonas un šķēršļu apgaismošanu;

4) noteikumi par gaisa kuģa navigācijas ugunīm un sadursmes novēršanas noteikumi;

5) fizioloģiskie aspekti saistībā ar nakts redzamību un orientēšanos naktī;

6) briesmas, kas saistītas ar apmaldīšanos naktī, un paņēmieni izkļūšanai no šīm briesmām;

7) briesmas, kas saistītas ar laika apstākļu pasliktināšanos naktī, un glābšanās procedūras;

8) instrumentu sistēmas (funkcijas un kļūdas);

9) instrumentu apgaismojums un pilotu kabīnes avārijas apgaismojuma sistēmas;

10) atzīmju izdarīšana kartē lietošanai pilotu kabīnes apgaismojumā;

11) praktiskās navigācijas principi;

12) radionavigācijas principi;

13) plānošana un droša absolūtā augstuma izmantošana;

14) briesmas, kas saistītas ar apledošanas apstākļiem, sadursmes novēršanas un glābšanās manevri.

d) Lidošanas apmācība

Lidošanas apmācības programmas uzdevumi jāatkārto tik ilgi, cik nepieciešams, līdz apmācāmās personas prasmes atbilst drošības un kompetences standartam. Ar zvaigznīti (\*) atzīmētie vingrinājumi jāveic imitētos instrumentālajos meteoroloģiskajos apstākļos (*IMC*), un tos var veikt dienā.

# 1. uzdevums

i) Atkārtot pamatmanevru veikšanu, vadoties vienīgi pēc instrumentiem.\*

ii) Izskaidrot un parādīt pāreju no vizuālā lidojuma uz instrumentālo lidojumu.\*

iii) Izskaidrot un atkārtot iziešanu no neparastiem telpiskajiem stāvokļiem, vadoties vienīgi pēc instrumentiem.\*

# 2. uzdevums

Lidojumā vadoties vienīgi pēc instrumentu rādījumiem, izskaidrot un parādīt, kā jālieto radionavigācijas ierīces, tostarp lai noteiktu un izsekotu atrašanās vietu.\*

# 3. uzdevums

Izskaidrot un parādīt, kā jālieto radiolokators.\*

# 4. uzdevums

i) Izskaidrot un parādīt naktī izmantojamos pacelšanās paņēmienus.

ii) Izskaidrot un parādīt naktī izmantojamo paņēmienu lidošanai pa riņķi.

iii) Izskaidrot un parādīt, kā naktī jāveic pieeja gan ar vizuālās pieejas līdzekļiem, gan bez tiem.

iv) Vingrinoties veikt pacelšanos, lidojumus pa riņķi, pieeju un nosēšanos.

# 5. uzdevums

Izskaidrot un parādīt nakts avārijas procedūras, tostarp procedūras, kas veicamas šādos gadījumos:

i) imitēta dzinēja atteice (tiek izbeigta procedūras beigās drošā absolūtajā augstumā);

ii) imitēta dzinēja atteice dažādos lidojuma posmos;

iii) imitēta netīša ielidošana *IMC* (bet ne lidojuma posmā starp trešo un ceturto pagriezienu un ne beigu posmā);

iv) iekšējā un ārējā apgaismojuma atteice;

v) citi darbības traucējumi un avārijas procedūras, kas noteiktas gaisa kuģa lidojumu rokasgrāmatā.

# 6. uzdevums

Patstāvīgi lidojumi pa riņķi naktī.

# 7. uzdevums

i) Izskaidrot un parādīt naktī izmantojamos maršruta lidojuma paņēmienus.

ii) Vai nu kā studentpilotam gaisa kuģa kapteinim (*SPIC*), vai patstāvīgi, bet uzraudzībā vingrinoties veikt maršruta lidojumu naktī, līdz prasmes atbilst pieņemamam līmenim.

|  |
| --- |
| AMC1 par SFCL.215. punktu “Tiesības lidojumiem mākoņos ar planieri” |

## APMĀCĪBA, KAS PAREDZĒTA, LAI IEGŪTU TIESĪBAS LIDOJUMIEM MĀKOŅOS AR PLANIERI

a) Teorētiskās zināšanas

Saskaņā ar SFCL.215. punkta b) apakšpunkta 2. daļas i) punktu teorētisko zināšanu apmācības programmā jāietver vismaz turpmāk uzskaitīto tematu atkārtojums un/vai skaidrojums:

1) cilvēka faktori un ķermeņa spēju robežas:

i) aviācijas fizioloģijas pamati attiecībā uz lidošanu mākoņos;

ii) aviācijas fizioloģijas pamati;

iii) neorientēšanās telpā;

2) lidojuma principi:

i) noturīgums;

ii) vadība;

iii) ierobežojumi (slodzes faktors un manevri);

3) gaisa kuģa kontrolinstrumenti:

i) devēji un instrumenti;

ii) gaisa datu parametru mērīšana;

iii) žiroskopiskie instrumenti;

4) navigācija:

i) karšu lietošana;

ii) navigācija ceļa līnijas aprēķināšanai;

iii) *GNSS* izmantošana;

iv) gaisa satiksmes noteikumi – gaisa telpas struktūra;

v) aeronavigācijas informācijas pakalpojumi;

vi) dalībvalstu noteikumi par lidošanu mākoņos;

5) sakari:

i) *VHF* sakari;

ii) svarīgie meteoroloģiskās informācijas termini;

6) apdraudējumi un avārijas procedūras:

i) procedūras apledošanas gadījumā;

ii) procedūras, lai izvairītos no mākoņiem;

iii) sadursmes novēršanas instrumenti/avionika.

b) Lidošanas apmācība

Uzdevumus, ko ietver apmācības programma lidošanai mākoņos ar planieri, ir jāatkārto tik reizes, cik nepieciešams, līdz apmācāmā persona sasniedz drošu un kompetentu standartu, un apmācībā ir jāiever vismaz turpmāk minētie praktiskās apmācības uzdevumi, kas veikti, lidojot tikai pēc instrumentu rādījumiem, proti:

1) taisnvirziena lidojums;

2) pagriezienu veikšana;

3) lidojums atbilstoši kursam un tā saglabāšana;

4) atgriešanās taisnvirziena lidojumā no stāvāka sānsveres leņķa;

5) atrašanās vietas noteikšana, izmantojot *GNSS* un aeronavigācijas kartes;

6) atrašanās vietas aprēķināšana, izmantojot *DR*;

7) pamata manevrs, lai izvairītos no mākoņiem / atgrieztos no neparasta telpiskā stāvokļa;

8) sarežģītāks manevrs, lai izvairītos no mākoņiem noteiktajā kursā.

c) Ja mācību uzdevumiem, kuros apmācāmā persona vadās tikai pēc instrumentiem, izmanto *TMG* ar dzinēja jaudu, apmācāmajai personai jāvalkā *IFR* treniņu aprīkojums vai jāizmanto citas piemērotas redzeslauku ierobežojošas ierīces.

d) Kursa pabeigšanas standarti

Kurss ir veiksmīgi pabeigts, kad pretendents kursa laikā parāda:

1) pietiekamas zināšanas par a) apakšpunktā norādītajiem tematiem;

2) pietiekamu kompetences līmeni, lai droši veiktu b) apakšpunktā norādītos uzdevumus, vienlaikus ievērojot turpmāk minētos ierobežojumus.

|  |  |  |
| --- | --- | --- |
|  | **Mākslīgais horizonts** | **Pagrieziens un slīdēšana** |
| Taisnvirziena lidojums | Kurss ± 10°  *IAS* ± 10 mezgli | Kurss ± 20°  *IAS* ± 15 mezgli |
| Pagrieziens | Sānsveres leņķis ± 15°  *IAS* ± 10 mezgli | Nelielas novirzes attiecībā uz griešanās ātrumu, ja maksimālā novirze ir robežās no ½ līdz pilnam *IAS* ± 15 mezgli. |
| Atrašanās vietas noteikšana, ņemot vērā: *GPS* displeja diapazonu un peilējumu līdz punktam | ± 2 NM | ± 3 NM |

|  |
| --- |
| AMC1 par SFCL.315. punkta “*FI(S)* sertifikāts – tiesības un nosacījumi” a) apakšpunkta 7) daļas ii) punktu |

## SPĒJAS MĀCĪT *FI(S)* APMĀCĪBAS KURSOS PARĀDĪŠANA

SFCL.315. punkta a) apakšpunkta 7. daļas ii) punktā noteiktajā lidošanas apmācībā jāietilpst uzdevumiem, kurus uzraugošais *FI(S)* atlasa no *FI(S)* apmācības kursa programmas, un jebkurā gadījumā tajā jābūt ietvertiem visiem šiem uzdevumiem:

a) vienam pacelšanās un vienam nosēšanās uzdevumam;

b) gaisā veicamo uzdevumu izlasei;

c) vienam avārijas situācijas mācību uzdevumam.

|  |
| --- |
| AMC1 par SFCL.325. punktu “*FI(S)* kompetence un novērtējums” |

a) Apmācībai ir jābūt gan teorētiskai, gan praktiskai. Praktiskajā daļā jāattīsta īpašās instruktora prasmes, it īpaši mācīšanas un *TEM* novērtēšanas jomā.

b) Instruktoru apmācībai un novērtēšanai jāatbilst šādiem kvalitātes standartiem.

|  |  |  |  |  |  |
| --- | --- | --- | --- | --- | --- |
| **Kompetence** | | **Sniegums** | | **Zināšanas/izpratne par** | |
| Sagatavot resursus | | a) nodrošina atbilstošas iekārtas/telpas;  b) sagatavo instruktāžas materiālus;  c) pārvalda pieejamos rīkus | | a) mērķiem;  b) pieejamajiem rīkiem;  c) metodēm, kuru pamatā ir mācības atbilstoši sekmēm | |
| Radīt atmosfēru, kas sekmē mācīšanos | | a) nosaka zināšanu atbilstības kritērijus un funkcijām atbilstošu uzvedību;  b) izskaidro funkcijas; | | a) mācīšanās šķēršļiem;  b) mācīšanās stiliem | |
|  | | c) formulē mērķus;  d) nosaka studentpilota vajadzības un atbalsta vajadzīgo zināšanu apguvi | |  | |
| Pasniegt zināšanas | | a) runā skaidri;  b) rada un saglabā ticamību;  c) meklē apmācības iespējas | | mācīšanas metodēm | |
| Integrēt cilvēka faktorus un *TEM* | | panāk cilvēka faktoru un *TEM* sasaisti ar tehnisko apmācību | | a) cilvēka faktoriem un *TEM*;  b) nevēlamu gaisa kuģa stāvokļu iemesliem un pretpasākumiem | |
| Plānot laiku, lai sasniegtu apmācības mērķus | | paredz atbilstošu laiku nepieciešamo kompetenču iegūšanai | | mācību programmas īstenošanai vajadzīgā laika plānošanu | |
| Veicināt mācīšanos | | a) iedrošina apmācāmo personu līdzdarboties;  b) māca motivējoši, pacietīgi, pārliecināti un pārliecinoši;  c) veic individuālo apmācību;  d) veicina savstarpējo atbalstu | | a) mācīšanās veicināšanu;  b) to, kā nodrošināt konstruktīvu atgriezenisko saiti;  c) to, kā mudināt apmācāmos uzdot jautājumus un lūgt padomu | |
| Novērtēt apmācāmās personas sniegumu | | a) novērtē apmācāmās personas snieguma atbilstību kompetences standartiem un mudina veikt šādu pašnovērtējumu;  b) lemj par novērtējumu un sniedz skaidru atgriezenisko saiti | | a) novērošanas paņēmieniem;  b) novērojumu reģistrēšanas metodēm | |
| Uzraudzīt un pārskatīt sekmes | | a) salīdzina individuālus rezultātus ar noteiktajiem mērķiem;  b) nosaka dažādu cilvēku mācīšanās tempa atšķirības;  c) atbilstoši rīkojas, lai uzlabotu situāciju | | a) mācīšanās stiliem;  b) stratēģijām, kas paredzētas apmācības pielāgošanai apmācāmo personu individuālajām vajadzībām | |
| Izvērtēt mācību nodarbības | | a) lūdz studentpilotiem atsauksmes par apmācību;  b) seko līdzi mācību nodarbību procesu atbilstībai kompetences kritērijiem;  c) reģistrē vajadzīgo informāciju. | | a) kvalifikācijas vienību un saistītajiem elementiem;  b) izpildes kritērijiem | |
| Ziņot par rezultātiem | | sniedz precīzu informāciju, izmantojot vienīgi novērotās darbības un notikumus | | a) apmācības posmu mērķiem;  b) individuāliem un sistēmiskiem trūkumiem | |

|  |
| --- |
| AMC1 par SFCL.330. punkta “*FI(S)* – apmācības kurss” a) apakšpunktu |

## PIRMSIESTĀŠANĀS NOVĒRTĒŠANA

*ATO* vai *DTO* nosaka pirmsiestāšanās novērtēšanas saturu, ņemot vērā attiecīgā pretendenta pieredzi. Tajā var iekļaut intervijas un/vai novērtēšanu imitētā mācību nodarbībā, kuras laikā pretendents pilda instruktora funkcijas.

|  |
| --- |
| AMC1 par SFCL.330. punkta “*FI(S)* – apmācības kurss” b) apakšpunktu |

## a) VISPĀRĪGA INFORMĀCIJA

1) *FI(S)* apmācības kursa mērķis ir apmācīt *SPL* apliecību turētājus tā, lai viņi sasniegtu SFCL.325. punktā noteikto kompetences līmeni.

2) Apmācības kursa saturam un struktūrai ir jābūt tādai, lai studentinstruktors varētu pilnveidot izpratni par drošību, un tas tiek panākts, sniedzot zināšanas un attīstot prasmes un attieksmi, kas nepieciešama *FI(S)* pienākumu izpildē, tostarp tajā ietilpst vismaz:

i) studentinstruktora tehnisko zināšanu atsvaidzināšana;

ii) studentinstruktora apmācīšana šādu zināšanu pasniegšanā:

A) mācību priekšmeti uz zemes un uzdevumi gaisā, un

B) kā iegūt pieeju visiem saistītajiem informācijas avotiem;

iii) nodrošināšana, ka studentinstruktora lidotmāka atbilst pietiekami augstam standartam, un

iv) galveno apmācības principu un tā, kā tos piemērot visos mācību līmeņos, iemācīšana studentinstruktoram.

3) Izņemot daļu par mācīšanu un mācīšanos, visa zemes un lidošanas apmācības programmā iekļautā informācija papildina *SPL* kursa programmu.

4) *FI(S)* apmācības kursā īpaši jāuzsver indivīda nozīme saistībā ar cilvēka faktoru būtisko nozīmi gan cilvēka un mašīnas saskarnē, gan instruktora un apmācāmās personas mijiedarbībā teorētisko zināšanu apguves laikā. Īpaša uzmanība jāpievērš pretendenta briedumam un spriestspējai, tostarp izpratnei par pieaugušajiem, viņu uzvedību un dažādiem izglītības līmeņiem.

5) Apmācības kursa laikā jāpanāk pretendentu izpratne par to, ka viņu attieksme ir būtisks faktors, kas ietekmē lidojumu drošību. Pašapmierinātības atpazīšanai un novēršanai, kā arī izpratnes uzlabošanai par drošību ir jābūt pamatuzdevumam visa apmācības kursa laikā. Apmācības kursā ļoti svarīgi panākt, lai pretendenti apgūtu lidinstruktora uzdevumu veikšanai nepieciešamās zināšanas, prasmes un attieksmi.

## b) SATURS

Apmācības kurss sastāv no divām daļām.

1) 1. DAĻA. TEORĒTISKO ZINĀŠANU APGUVE

1. daļā ietilpst apmācība, kas ir noteikta SFCL.330. punkta b) apakšpunkta 1. daļas ii) un iii) punktā.

*FI(S)* kursa mācīšanas un mācīšanās daļas saturs, kas noteikts AMC1 par SFCL.325. punktu, ir jāizmanto kā pamats SFCL.325. punkta b) apakšpunkta 1. daļas ii) punktā noteiktās apmācības programmas izstrādei.

2) 2. DAĻA. LIDOŠANAS APMĀCĪBA

2. daļā ietilpst apmācība, kas ir noteikta SFCL.330. punkta b) apakšpunkta 1. daļas iv) punktā un attiecīgā gadījumā SFCL.330. punkta b) apakšpunkta 2. daļā.

i) Vispārīga informācija

A) Gaisā veicamie uzdevumi līdzinās tiem, ko izmanto *SPL* apmācībā, papildinot tos ar lidinstruktoram nepieciešamajiem elementiem.

B) Uzdevumu numerācija jāizmanto galvenokārt kā uzdevumu uzskates saraksts un kā vispārīgs apmācības secības ceļvedis. Līdz ar to demonstrējumi un prakse nav obligāti jāpasniedz sarakstā norādītajā secībā. Apmācības faktiskā secība un saturs būs atkarīgs no šādiem savstarpēji saistītiem faktoriem:

a) pretendenta sekmes un spējas;

b) lidojumu ietekmējošie laika apstākļi;

c) pieejamais lidošanas laiks;

d) ar apmācības paņēmienu saistītie apsvērumi;

e) vietējā ekspluatācijas vide un

f) uzdevumu piemērotība konkrētajam gaisa kuģa tipam.

C) Instruktori pēc saviem ieskatiem dažus uzdevumus var apvienot, savukārt citu uzdevumu izpildi sadalīt vairākos lidojumos.

D) No tā izriet, ka studentinstruktoriem būs jāsaskaras ar līdzīgiem savstarpēji saistītiem faktoriem. Viņiem ir jāparāda un jāiemāca, kā izstrādāt lidojumu apmācības nodarbību plānu, ņemot vērā šos faktorus, lai optimāli izmantotu katru lidošanas nodarbību, vajadzības gadījumā apvienojot noteikto uzdevumu daļas.

ii) Instruktāžas un apspriešanas pēc uzdevuma

A) Instruktāžā parasti informē par mērķi un īsi izklāsta lidojuma principus, ja tas vajadzīgs. Precīzi jāpaskaidro, kurus uzdevumus gaisā instruktors plāno mācīt un apmācāmā persona praktiski izpildīs lidojuma laikā. Jāpastāsta arī tas, kā tiks veikts lidojums, proti, kurš vadīs gaisa kuģi un kādi lidotmākas, laika apstākļu un lidojuma drošības aspekti ir piemērojami pastāvošajā situācijā. No nodarbības veida būs atkarīga to veidojošo daļu apgūšanas secība.

B) Instruktāžu veido šādi pieci pamatkomponenti:

a) mērķis;

b) uzdevums(-i) gaisā (ko, kā un kurš);

c) lidojuma instruktāža;

d) izpratnes pārbaude un

e) lidotmāka.

C) Pēc katra uzdevuma studentinstruktors apspriedīs uzdevuma izpildes norisi ar *FI(S)*, kurš pildīja studentpilota lomu. Šādas apspriešanas mērķis ir novērtēt:

a) vai ir sasniegti mērķi;

b) vai ir pieļautas nebūtiskas vai būtiskas kļūdas;

c) ko var izlabot vai uzlabot;

d) vai studentpilots ir sasniedzis nepieciešamo kompetences līmeni vai arī attiecīgais uzdevums ir jāatkārto.

*FI(S)* instruktors apstiprina šo apspriešanu.

iii) Lidošanas apmācības nodarbību plānošana

Nodarbību plānu izstrādāšana ir būtisks labas apmācības priekšnoteikums, un studentinstruktoram ir jāsniedz iespēja pasniedzēja uzraudzībā praktiski izstrādāt un īstenot lidojumu apmācības nodarbību plānu.

iv) Vispārīgi apsvērumi

A) Studentinstruktoram jāpabeidz lidošanas apmācība, lai viņš varētu sākt praktiski piemērot pamatapmācības principus *SPL* līmenī. Šīs apmācības laikā studentinstruktors ieņem vietu, kur parasti sēž *FI(S)*.

B) Instruktors, kas nodrošina šā instruktora apmācību, parasti uzņemas studentpilota lomu.

C) Jāatzīmē, ka lidotmāka ir ļoti svarīgs elements jebkurā lidojumā. Tāpēc, veicot turpmāk minētos uzdevumus gaisā, katrā lidojumā atbilstošos brīžos ir jāuzsver attiecīgie lidotmākas aspekti.

D) Ikreiz ir jāuzsver tas, ka studentinstruktoram ir jāiemācās, kā atpazīt izplatītākās kļūdas un kā tās pareizi izlabot.

v) Paplašinātās instruktāžas un uzdevumi gaisā.

# 1. uzdevums. Iepazīšanās ar planieri

a) Mērķis

Sniegt padomus studentinstruktoram par to, kā iepazīstināt studentu ar planieri, kas tiks izmantots apmācībā, un kā pārbaudīt, vai apmācāmā persona ir ieņēmusi ērtu pozīciju planierī un vietā, no kuras paveras laba redzamība un no kuras ir iespējams izmantot visas vadības ierīces un aprīkojumu. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža un uzdevums

Studentinstruktoram ir:

1) jāpastāsta par izmantojamā planiera tipu;

2) jāizskaidro pilotu kabīnes izkārtojums – instrumenti un aprīkojums;

3) jāizskaidro vadības ierīces – stūre, pedāļi, gaisa bremzes, aizplākšņi (ja tādi ir), ierīce troses atvienošanai un šasija (ja tāda ir);

4) jāpārbauda, vai apmācāmā persona savā sēdvietā ir iekārtojusies ērti un vai no šīs vietas paveras laba redzamība un ir iespējams lietot visas vadības ierīces;

5) jāizskaidro drošības jostas lietošana;

6) jāparāda, kā noregulēt stūres pedāli;

7) jāizskaidro atšķirības, kas redzamas, atrodoties instruktora sēdvietā;

8) jāizskaidro visi kontrolsaraksti, mācību trauksmes un vadības ierīces.

c) Apspriešana pēc uzdevuma

# 2. uzdevums. Procedūra avārijas gadījumā

a) Mērķis

Sniegt padomus studentinstruktoram par to, kā iepazīstināt apmācāmo personu ar izpletņa lietošanu un kā izskaidrot pamešanas ar izpletni procedūru avārijas gadījumā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža un uzdevums

Studentinstruktoram ir:

1) jāizskaidro, kā rūpīgi apieties ar izpletni (pārvadāt, glabāt un izžāvēt pēc lietošanas);

2) jāparāda, kā regulēt izpletņa drošības jostu;

3) jāpalīdz apmācāmajai personai noregulēt izpletņa drošības jostu;

4) jāparāda izpletņa automātiskās atvēršanās mehānisma troses piestiprināšana (var imitēt);

5) izskaidrot pamešanas ar izpletni procedūru (jo īpaši no planiera, kad tas atrodas neparastā telpiskajā stāvoklī);

6) vingrinoties jāveic pamešanas ar izpletni procedūra;

7) jāizskaidro, kā piezemēties ar izpletni gan normālos apstākļos, gan spēcīgā vējā, un

8) jāparāda krišana piezemēšanās laikā un jāvingrinās to veikt.

c) Apspriešana pēc uzdevuma

# 3. uzdevums. Sagatavošanās lidojumam

a) Mērķis

Sniegt padomus studentinstruktoram par to, kā izskaidrot visas pirms lidojuma veicamās darbības. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) pirmslidojuma instruktāžas nepieciešamība;

2) instruktāžas struktūra un saturs;

3) kādiem dokumentiem jāatrodas planierī;

4) kāds aprīkojums ir nepieciešams lidojumam;

5) kā vadīt planieri pa zemi, kā to pārvietot, vilkt un novietot stāvvietā;

6) kā pirms lidojuma veikt iekšējo un ārējo pārbaudi;

7) procedūra, lai pārbaudītu, vai masa un līdzsvars atbilst noteiktajiem ierobežojumiem;

8) pirms palaišanas veicamās pārbaudes (kontrolsaraksti).

c) Uzdevums gaisā

Studentinstruktoram ir jāparāda:

1) pirmslidojuma instruktāžas nepieciešamība;

2) ka planierī atrodas visi nepieciešamie dokumenti;

3) ka planierī atrodas viss lidojumam nepieciešamais aprīkojums;

4) kā ar planieri apieties uz zemes, kā to pārvietot uz starta pozīciju, vilkt un novietot stāvvietā;

5) kā pirms lidojuma veikt iekšējo un ārējo pārbaudi;

6) kā pārbaudīt, vai masa un līdzsvars atbilst noteiktajiem ierobežojumiem;

7) kā regulēt drošības jostu, sēdvietas pozīciju vai stūres pedāļus;

8) pirms palaišanas veicamās pārbaudes;

9) kā sniegt padomus studentinstruktoram, kas veic pirmslidojuma sagatavošanu;

10) kā analizēt un vajadzības gadījumā labot kļūdas, kas pieļautas, gatavojoties lidojumam.

d) Apspriešana pēc uzdevuma

# 4. uzdevums. Sākotnējā pieredze

a) Mērķis

Sniegt padomus studentinstruktoram par to, kā iepazīstināt apmācāmo personu ar atrašanos gaisā, ar teritoriju ap lidlauku, kā vērot apmācāmās personas reakciju šajā situācijā un kā pievērst apmācāmās personas uzmanību aviācijas drošības un apkārtnes vērošanas procedūrām. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) teritorija ap lidlauku;

2) apkārtnes vērošanas nepieciešamība;

3) gaisa kuģa vadības maiņa.

c) Uzdevums gaisā

Studentinstruktoram ir:

1) jānorāda uz būtiskiem orientieriem uz zemes;

2) jāanalizē apmācāmās personas reakcija;

3) jāpārliecinās, ka apmācāmā persona vēro apkārtni (drošība).

d) Apspriešana pēc uzdevuma

# 5. uzdevums. Vadības ierīču tiešā ietekme

a) Mērķis

Sniegt padomus studentinstruktoram par to, kā veikt šādus uzdevumus:

1) parādīt katras vadības ierīces tiešo ietekmi, izmantojot vizuālos orientierus;

2) mācīt studentpilotiem atpazīt, kad planiera telpiskais stāvoklis attiecībā pret kādu no asīm vairs nav normāls, un atgriezties normālā telpiskajā stāvoklī;

3) mācīt šo uzdevumu laikā nepārtraukti un efektīvi vērot apkārtni;

4) analizēt un vajadzības gadījumā izlabot studentpilota pieļautās kļūdas.

b) Instruktāža

Studentinstruktoram ir jāizskaidro:

1) kā noteikt planiera asis;

2) apkārtnes vērošanas procedūras;

3) vizuālie orientieri attiecībā uz katru asi;

4) vadības ierīču tiešā ietekme, kad planiera spārni atrodas vienā līmenī;

5) saistība starp telpisko stāvokli un ātrumu;

6) aizplākšņu lietošana;

7) gaisa bremžu lietošana.

c) Uzdevums gaisā

Studentinstruktoram ir jāparāda:

1) lidojuma laikā izmantojamie vizuālie orientieri;

2) augstumstūres tiešā ietekme;

3) saistība starp telpisko stāvokli un ātrumu (inerce);

4) stūres tiešā ietekme uz planiera rotāciju ap vertikālo asi;

5) eleronu tiešā ietekme uz sānsveri;

6) gaisa bremžu ietekme (tostarp transversālā slīpuma izmaiņas, kad gaisa bremzes ir izbīdītas vai kad tās ir ievilktas);

7) aizplākšņu ietekme (ja planierim ir aizplākšņi);

8) apkārtnes vērošanas procedūras visu uzdevumu laikā;

9) kā palīdzēt studentpilotam atpazīt katras vadības ierīces tiešo ietekmi;

10) kā analizēt un vajadzības gadījumā labot kļūdas.

d) Apspriešana pēc uzdevuma

# 6. uzdevums. Koordinēta zvalstīšanās mērenos sānsveres leņķos

a) Mērķis

Sniegt padomus studentinstruktoram par vadības ierīču sekundāro ietekmi un to, kā iemācīt apmācāmajām personām regulēt eleronus un virzienstūri, lai novērstu nevēlamu orpēšanu. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) vadības ierīču sekundārā ietekme;

2) nevēlamas orpēšanas ietekme;

3) kā novērst nevēlamu orpēšanu;

4) virzienstūres papildu ietekme (sānsvere).

c) Uzdevums gaisā

Studentinstruktoram ir jāparāda:

1) nevēlama orpēšana attiecībā pret zemi;

2) virzienstūres papildu ietekme (sānsvere);

3) eleronu un virzienstūres regulēšana, lai novērstu nevēlamu orpēšanu;

4) zvalstīšanās mērenos sānsveres leņķos (20–30°) un taisnvirziena lidojuma atsākšana;

5) kā palīdzēt studentpilotam regulēt eleronus un virzienstūri;

6) kā analizēt un vajadzības gadījumā labot kļūdas.

d) Apspriešana pēc uzdevuma

# 7. uzdevums. Taisnvirziena lidojums

a) Mērķis

Sniegt padomus studentinstruktoram par to, kā mācīt apmācāmajām personām veikt taisnvirziena lidojumu saskaņā ar nemainīgu kursu bez orpēšanas un slīdēšanas. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) kā veikt taisnvirziena lidojumu;

2) dažādi gaisa ātruma ierobežojumi;

3) planiera noturīgums garensveres laikā;

4) izlīdzināšanas ietekme.

c) Uzdevums gaisā

Studentinstruktoram ir jāparāda:

1) taisnvirziena lidojuma veikšana;

2) planiera noturīgums garensveres laikā;

3) planiera slīpuma regulēšana, tostarp izmantojot trimmeri, vadoties pēc vizuāliem orientieriem, un ātrums;

4) kā veikt instrumentu uzraudzību;

5) planiera saglabāšana horizontālā telpiskā stāvoklī, vadoties pēc vizuālajiem orientieriem;

6) planiera vadīšana saskaņā ar kursu, vadoties pēc vizuālajiem orientieriem, kas atrodas uz zemes;

7) apkārtnes vērošanas procedūras visu uzdevumu laikā;

8) kā sniegt padomus studentpilotam par taisnvirziena lidojuma veikšanu;

9) kā analizēt un vajadzības gadījumā labot kļūdas.

d) Apspriešana pēc uzdevuma

# 8. uzdevums. Pagrieziens

a) Mērķis

Sniegt padomus studentinstruktoram par to, kā apmācāmajām personām iemācīt gaisā veikt pagriezienus un riņķot nemainīgā, mēreni lielā sānsveres leņķī – aptuveni 30°, nemainot telpisko stāvokli (ātrumu) un veicot koordinētu lidojumu. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) spēki, kas iedarbojas uz planieri pagrieziena laikā;

2) apkārtnes vērošanas nepieciešamība pirms pagrieziena;

3) darbību secība pagrieziena laikā (ieiešana, stabilizēšana un iziešana);

4) biežākās kļūdas pagriezienu laikā;

5) pagrieziena izpildīšana saskaņā ar izvēlēto kursu un kompasa izmantošana;

6) instrumentu (lodveida indikatora vai sānslīdes auklas) lietošana precīzai pagrieziena veikšanai.

c) Uzdevums gaisā

Studentinstruktoram ir jāparāda:

1) apkārtnes vērošanas procedūra pirms pagrieziena;

2) ieiešana pagriezienā (nevēlamas orpēšanas novēršana);

3) pagrieziena stabilizēšana (telpiskā stāvokļa saglabāšana un radītās sānsveres kompensēšana);

4) iziešana no pagrieziena;

5) biežākās kļūdas pagrieziena laikā;

6) pagriezieni saskaņā ar izvēlēto kursu (izmantojot orientierus);

7) instrumentu (lodveida indikatora vai sānslīdes auklas) lietošana precīzai pagrieziena veikšanai;

8) kā snieg padomus studentpilotam par lidojumu pa riņķi ar mērenu sānsveri;

9) kā analizēt un vajadzības gadījumā labot kļūdas.

d) Apspriešana pēc uzdevuma

# 9.a uzdevums. Lēns lidojums

a) Mērķis

Sniegt padomus studentinstruktoram par to, kā uzlabot apmācāmās personas spēju atpazīt neplānotu lidojumu ar kritiski mazu ātrumu (lielā uzplūdes leņķī), un nodrošināt praktiskos vingrinājumus, lai iemācītos saglabāt planiera līdzsvaru, atgriežoties normālā telpiskajā stāvoklī (ātrumā). Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) lēna lidojuma raksturojumi;

2) iekrišanas risks.

c) Uzdevums gaisā

Pirms uzdevuma sākšanas studentinstruktoram ir jāpārbauda, vai gaisa telpā zem planiera neatrodas citi gaisa kuģi.

Studentinstruktoram ir jāparāda:

1) kontrolēts lidojums lejup, līdz tiek sasniegts kritiski liels uzplūdes leņķis (mazs gaisa ātrums), un jāpievērš apmācāmās personas uzmanība telpiskajam stāvoklim, kurā planiera priekšgals atrodas augstāk nekā pakaļgals, kā arī trokšņa un ātruma samazināšanai;

2) atgriešanās normālā telpiskajā stāvoklī (ātrums);

3) kā palīdzēt studentpilotam atpazīt netīšu lidojumu ar kritiski mazu gaisa ātrumu;

4) kā nodrošināt praktiskus vingrinājumus planiera turēšanai līdzsvarā, atgriežoties normālā telpiskajā stāvoklī;

5) kā analizēt un vajadzības gadījumā labot kļūdas.

d) Apspriešana pēc uzdevuma

# 9.b uzdevums. Iekrišana

a) Mērķis

Sniegt padomus studentinstruktoram par to, kā uzlabot apmācāmās personas spēju atpazīt iekrišanu un atgriezties normālā stāvoklī. Tas ietver iekrišanu gan horizontāla lidojuma laikā, gan laikā, kad planieris ir sasvēries uz sānu. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) iekrišanas mehānisms;

2) vadības ierīču efektivitāte iekrišanas laikā;

3) pirmsiekrišanas pazīmes, to atpazīšana un atgriešanās normālā stāvoklī;

4) faktori, kas ietekmē iekrišanu (uzplūdes leņķa nozīmīgums un iekrišana, lidojot ar lielu ātrumu);

5) aizplākšņu ietekme, ja planierim tādi ir;

6) līdzsvara trūkuma ietekme laikā, kad tiek veiktas iekrišanas drošības pārbaudes;

7) iekrišanas pazīmes, to atpazīšana un atgriešanās normālā stāvoklī;

8) ātruma atgūšana pēc sasvēršanās uz sānu;

9) tuvošanās iekrišanai pieejas un nosēšanās konfigurācijā;

10) paātrinātas iekrišanas atpazīšana un atgriešanās normālā stāvoklī.

c) Uzdevums gaisā

Pirms uzdevuma sākšanas studentinstruktoram ir jāpārbauda, vai gaisa telpā zem planiera neatrodas citi gaisa kuģi vai satiksme.

Studentinstruktoram ir jāparāda:

1) iekrišana taisnvirziena lidojuma laikā;

2) pirmsiekrišanas pazīmes, to atpazīšana un atgriešanās normālā stāvoklī;

3) iekrišanas pazīmes, to atpazīšana un atgriešanās normālā stāvoklī;

4) ātruma atgūšana pēc sasvēršanās uz sānu;

5) tuvošanās iekrišanai pieejas un nosēšanās konfigurācijā;

6) paātrinātas iekrišanas atpazīšana un atgriešanās normālā stāvoklī;

7) iekrišana un atgriešanās normālā stāvoklī iekrišanas sākuma posmā, instruktoram tīši novēršot apmācāmās personas uzmanību;

8) kā uzlabot studentpilota spēju atpazīt iekrišanu un atgriezties normālā stāvoklī.

9) kā analizēt un vajadzības gadījumā labot kļūdas.

Piezīme. Ir jāņem vērā manevra ierobežojumi un norādījumi, kas sniegti lidojumu rokasgrāmatā vai līdzvērtīgā dokumentā (piemēram, īpašnieka rokasgrāmatā vai pilota lidojumu rokasgrāmatā) saistībā ar masas un līdzsvara ierobežojumiem. Veicot drošības pārbaudes, jāņem vērā minimālais drošais absolūtais augstums uzdevumu sākšanai, lai nodrošinātu pietiekamu rezervi drošai ātruma atgūšanai. Ja lidojumu rokasgrāmatā vai līdzvērtīgā dokumentā (piemēram, īpašnieka rokasgrāmatā vai pilota ekspluatācijas rokasgrāmatā) ir paredzētas īpašas procedūras iekrišanas vai grīstes uzdevumiem un paņēmieniem, lai atgrieztos normālā stāvoklī, šīs procedūras ir jāņem vērā. Šie faktori ir aplūkoti arī nākamajā uzdevumā.

d) Apspriešana pēc uzdevuma

# 10.a uzdevums. Grīstes atpazīšana un izvairīšanās no tās

a) Mērķis

Sniegt padomus studentinstruktoram par to, kā uzlabot apmācāmās personas spēju atpazīt grīsti tās sākumposmā un atgriezties normālā stāvoklī. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) kāpēc planieris sāk grīstes manevru;

2) kā atpazīt grīstes pazīmes (nejaukt ar spirālveida pikēšanu);

3) kādi parametri ietekmē grīsti;

4) kā atgriezties normālā stāvoklī pēc grīstes.

c) Uzdevums gaisā

Pirms uzdevuma sākšanas studentinstruktoram ir jāpārbauda, vai gaisa telpā zem planiera neatrodas citi gaisa kuģi vai satiksme.

Studentinstruktoram ir:

1) jāparāda iekrišana un atgriešanās normālā stāvoklī grīstes manevra sākuma fāzē (iekrišana ar pārmērīgu sasvēršanos uz sānu – aptuveni 45° leņķī);

2) jāpārliecinās, ka apmācāmā persona atpazīst, kad planieris sāk grīstes manevru;

3) jāpārliecinās, ka studentpilots spēj pabeigt grīstes manevru;

4) pārbaudīt, vai apmācāmā persona pareizi reaģē, ja instruktors tīši novērš viņa uzmanību brīdī, kad planieris sāk grīstes manevru;

5) jāparāda, kā analizēt un vajadzības gadījumā labot kļūdas.

Piezīme. Manevra ierobežojumu ņemšana vērā un nepieciešamība izmantot planiera rokasgrāmatu, kā arī masas un līdzsvara aprēķinus.

d) Apspriešana pēc uzdevuma

# 10.b uzdevums. Pilns grīstes manevrs. Sākšana un atgriešanās normālā stāvoklī

a) Mērķis

Sniegt padomus studentinstruktoram par to, kā atpazīt pilnu grīstes manevru un kā atgriezties normālā stāvoklī. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) grīstes manevra sākšana;

2) īstas grīstes pazīmes un atpazīšana, kā arī grīstes virziena noteikšana;

3) atgriešanās normālā stāvoklī pēc grīstes;

4) vadības ierīču lietošana;

5) aizplākšņu ietekme (planiera tipam piemērojamie aizplākšņu ierobežojumi);

6) smaguma centra ietekme uz grīstes raksturojumiem;

7) grīstes manevra sākšana dažādos telpiskajos stāvokļos lidojuma laikā;

8) planiera ierobežojumi;

9) drošības pārbaudes;

10) biežākās kļūdas, atgriežoties normālā stāvoklī pēc grīstes.

c) Uzdevums gaisā

Pirms uzdevuma sākšanas studentinstruktoram ir jāpārbauda, vai gaisa telpā zem planiera neatrodas citi gaisa kuģi vai satiksme.

Studentinstruktoram ir jāparāda:

1) drošības pārbaudes;

2) grīstes manevra sākšana;

3) grīstes atpazīšana un tās virziena noteikšana;

4) atgriešanās normālā stāvoklī pēc grīstes (saskaņā ar lidojumu rokasgrāmatu);

5) vadības ierīču lietošana;

6) aizplākšņu ietekme (planiera tipam piemērojamie ierobežojumi);

7) grīstes manevra veikšana un atgriešanās normālā stāvoklī no dažādiem telpiskajiem stāvokļiem lidojuma laikā;

8) kā uzlabot studentpilota spēju atpazīt grīstes manevru un atgriezties normālā stāvoklī;

9) kā analizēt un vajadzības gadījumā labot kļūdas.

d) Apspriešana pēc uzdevuma

**Piezīme (par 11.a–11.c uzdevumu).** Studentinstruktoram ir jāmāca vismaz viena no šīm palaišanas metodēm: palaišana ar vinču, palaišana, izmantojot ievilcēju lidmašīnu, un patstāvīga palaišana. Jāizpilda vismaz trīs uzdevumi, kuros imitē neveiksmīgu palaišanu. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

# 11.a uzdevums. Palaišana ar vinču

a) Mērķis

Sniegt padomus studentinstruktoram par to, kā iemācīt palaišanu ar vinču un kā pārliecināties, ka apmācāmā persona tiks galā pārtrauktas palaišanas gadījumā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) signāli vai sakari pirms palaišanas un tās laikā;

2) palaišanas aprīkojuma lietošana;

3) pirmspacelšanās pārbaudes;

4) procedūra pacelšanās veikšanai vēja virzienā;

5) procedūra pacelšanās veikšanai sānvējā;

6) drošs un atbilstošs palaišanas ar vinču profils un ierobežojumi;

7) procedūras neveiksmīgas palaišanas gadījumā.

c) Uzdevums gaisā

Studentinstruktoram ir jāparāda:

1) palaišanas aprīkojuma lietošana;

2) pirmspacelšanās pārbaudes;

3) pacelšanās vēja virzienā;

4) pacelšanās sānvējā;

5) drošs un atbilstošs palaišanas ar vinču profils un ierobežojumi;

6) procedūra, kas jāīsteno troses pārtrūkšanas vai pārtrauktas pacelšanās gadījumā, un neveiksmīgas palaišanas ar vinču procedūras imitēšana;

7) kā iemācīt studentpilotam droši veikt palaišanu ar vinču;

8) kā iemācīt studentpilotam pareizi rīkoties pārtrauktas palaišanas gadījumā (dažādos telpiskajos stāvokļos un dažādos ātrumos);

9) kā analizēt un vajadzības gadījumā labot kļūdas.

d) Apspriešana pēc uzdevuma

# 11.b uzdevums. Palaišana, izmantojot ievilcēju lidmašīnu:

a) Mērķis

Sniegt padomus studentinstruktoram par to, kā iemācīt palaist planieri, izmantojot ievilcējlidmašīnu, un kā pārliecināties, ka apmācāmā persona tiks galā pārtrauktas palaišanas gadījumā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) signāli vai sakari pirms palaišanas un tās laikā;

2) palaišanas aprīkojuma lietošana;

3) pirmspacelšanās pārbaudes;

4) procedūra pacelšanās veikšanai vēja virzienā;

5) procedūra pacelšanās veikšanai sānvējā;

6) procedūra, kas īstenojama, ja planieri velk lidmašīna: taisnvirziena lidojums, pagrieziena veikšana un lidojums gaisa strūklā;

7) atgriešanās normālā stāvoklī no nepareizas pozīcijas, ja planieris tiek vilkts;

8) procedūras, kas īstenojamas neveiksmīgas un pārtrauktas palaišanas gadījumā;

9) augstuma samazināšanas procedūra vilkšanas laikā (gan velkošajam gaisa kuģim, gan planierim);

10) neveiksmīgas un pārtrauktas palaišanas iemesli vai procedūras.

c) Uzdevums gaisā

Studentinstruktoram ir jāparāda:

1) signāli pirms palaišanas un tās laikā;

2) palaišanas aprīkojuma lietošana;

3) pirmspacelšanās pārbaudes;

4) procedūra pacelšanās veikšanai vēja virzienā;

5) procedūra pacelšanās veikšanai sānvējā;

6) procedūras, kas īstenojamas, ja planieri velk lidmašīna: taisnvirziena lidojums, pagrieziena veikšana un lidojums gaisa strūklā;

7) atgriešanās normālā stāvoklī no nepareizas pozīcijas, ja planieris tiek vilkts;

8) procedūra, kas īstenojama neveiksmīgas un pārtrauktas palaišanas gadījumā, ko imitē, piemērotā relatīvajā augstumā atvienojot trosi, gan reaģējot uz velkošās lidmašīnas signālu, gan bez tā;

9) procedūra augstuma samazināšanai planiera vilkšanas laikā;

10) kā iemācīt studentpilotam droši veikt palaišanu, izmantojot ievilcējlidmašīnu;

11) kā iemācīt studentpilotam pareizi rīkoties pārtrauktas palaišanas gadījumā;

12) kā analizēt un vajadzības gadījumā labot kļūdas.

d) Apspriešana pēc uzdevuma

# 11.c uzdevums. Patstāvīgā palaišana

a) Mērķis

Sniegt padomus studentinstruktoram par to, kā iemācīt palaist patstāvīgi palaižamu planieri un kā pārliecināties, ka apmācāmā persona tiks galā pārtrauktas palaišanas gadījumā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) dzinēja izbīdīšanas un ievilkšanas procedūras;

2) dzinēja iedarbināšana un drošības pasākumi;

3) pirmspacelšanās pārbaudes;

4) trokšņa samazināšanas procedūras;

5) pārbaudes pacelšanās laikā un pēc tās;

6) pacelšanās vēja virzienā;

7) pacelšanās sānvējā;

8) procedūra, kas īstenojama jaudas zuduma gadījumā;

9) procedūra, kas īstenojama pārtrauktas pacelšanās gadījumā;

10) maksimāli efektīva pacelšanās (no īsa skrejceļa ar šķēršļu pārlidošanu);

11) procedūra vai paņēmieni pacelšanās veikšanai no īsa skrejceļa vai no skrejceļa, kam nav cietā seguma, un tehnisko raksturojumu aprēķini.

c) Uzdevums gaisā

Studentinstruktoram ir jāparāda:

1) dzinēja izbīdīšanas un ievilkšanas procedūras;

2) dzinēja iedarbināšana un drošības pasākumi;

3) pirmspacelšanās pārbaudes;

4) trokšņa samazināšanas procedūras;

5) pārbaudes pacelšanās laikā un pēc tās;

6) pacelšanās vēja virzienā;

7) pacelšanās sānvējā;

8) jaudas zudums un attiecīgās procedūras;

9) procedūra, kas īstenojama pārtrauktas pacelšanās gadījumā;

10) maksimāli efektīva pacelšanās (īsa distance uz lauka un šķēršļu pārlidošana);

11) procedūra vai paņēmieni pacelšanās veikšanai no īsa skrejceļa vai no skrejceļa, kam nav cietā seguma, un tehnisko raksturojumu aprēķini;

12) kā iemācīt studentpilotam veikt drošu pastāvīgo palaišanu;

13) kā iemācīt studentpilotam pareizi rīkoties pārtrauktas palaišanas gadījumā (dažādos absolūtajos augstumos);

14) kā analizēt un vajadzības gadījumā labot kļūdas.

d) Apspriešana pēc uzdevuma

# 12. uzdevums. Pieeja pa riņķi un nosēšanās

a) Mērķis

Sniegt padomus studentinstruktoram par to, kā apmācāmajai personai iemācīt ar planieri veikt drošu pieeju pa riņķi un nosēsties. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) procedūras atkārtotai iziešanai uz riņķi;

2) procedūras sadursmes novēršanai un apkārtnes vērošanas paņēmieni;

3) pirmsnosēšanās pārbaudes;

4) parastās lidojumu riņķa procedūras, lidojums vēja virzienā un lidojuma posms starp trešo un ceturto pagriezienu;

5) vēja ietekme uz pieejas ātrumu un ātrumu piezemēšanās brīdī;

6) atskaites punkta vizualizēšana;

7) pieejas vadība un gaisa bremžu lietošana;

8) aizplākšņu lietošana (attiecīgā gadījumā);

9) parastas pieejas un nosēšanās procedūras, kā arī procedūras pieejas un nosēšanās veikšanai sānvējā.

c) Uzdevums gaisā

Studentinstruktoram ir jāparāda:

1) procedūras atkārtotai iziešanai uz riņķi;

2) procedūras sadursmes novēršanai un apkārtnes vērošanas paņēmieni;

3) pirmsnosēšanās pārbaudes;

4) standarta lidojumu riņķis un ārkārtas rīcības plāna izstrāde (piemēram, gadījumam, kad ir nepietiekams relatīvais augstums);

5) vēja ietekme uz pieejas ātrumu un ātrumu piezemēšanās brīdī;

6) tēmēšanas punkta vizualizēšana;

7) pieejas vadība un gaisa bremžu lietošana;

8) aizplākšņu lietošana (attiecīgā gadījumā);

9) parastas pieejas un nosēšanās procedūras, kā arī procedūras pieejas un nosēšanās veikšanai sānvējā;

10) kā iemācīt studentpilotam veikt drošu pieeju pa riņķi;

11) kā uzlabot studentpilota spēju veikt drošu nosēšanos;

12) kā analizēt un vajadzības gadījumā labot kļūdas.

d) Apspriešana pēc uzdevuma

# 13. uzdevums. Pirmais patstāvīgais lidojums:

a) Mērķis

Sniegt padomus studentinstruktoram par to, kā sagatavot apmācāmās personas pirmajam patstāvīgajam lidojumam.

b) Instruktāža

Studentinstruktoram ir jāizskaidro:

1) lidojuma ierobežojumi (izpratne par apkārtni un ierobežojumiem);

2) nepieciešamā aprīkojuma lietošana un

3) smaguma centra ietekme uz planiera garenvirziena stabilitāti.

c) Uzdevums gaisā

Studentinstruktoram ir:

1) kopīgi ar vienu vai vairākiem vecākajiem instruktoriem jāpārbauda, vai apmācāmā persona var veikt patstāvīgu lidojumu;

2) jāuzrauga lidojums;

3) jāapspriež lidojums pēc tā veikšanas ar apmācāmo personu.

d) Apspriešana pēc uzdevuma

# 14. uzdevums. Sarežģīti pagriezieni

a) Mērķis

Sniegt padomu studentinstruktoram par to, kā iemācīt veikt asus pagriezienus vai riņķot (45° sānsverē), nemainot telpisko stāvokli un orpēšanas auklai atrodoties centrā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) saistība starp sānsveri un ātrumu;

2) kā pilnveidot prasmi veikt asus pagriezienus vai riņķot;

3) kādos neparastos telpiskajos stāvokļos planieris var nokļūt (iekrišana vai grīste un spirālveida pikēšana);

4) kā atgriezties normālā stāvoklī no šiem neparastajiem telpiskajiem stāvokļiem.

c) Uzdevums gaisā

Apmācāmajai personai ir jāparāda:

1) asi pagriezieni (45°) nemainīgā ātrumā, orpēšanas auklai atrodoties centrā;

2) biežākās kļūdas (orpēšana un slīdēšana);

3) neparasti telpiskie stāvokļi un tas, kā atgriezties normālā stāvoklī;

4) kā iemācīt studentpilotam veikt asus pagriezienus vai riņķot;

5) kā analizēt un vajadzības gadījumā labot kļūdas.

d) Apspriešana pēc uzdevuma

**Piezīme (par 15.a–15.c uzdevumu).** Ja instruktoru apmācības laikā laika apstākļu dēļ nav iespējama praktiska planēšanas paņēmienu apmācība, visi gaisā veicamie uzdevumi ir jāpārrunā un jāizskaidro tikai paplašinātajā instruktāžā.

# 15.a uzdevums. Planēšanas paņēmieni: termiskās plūsmas izmantošana

a) Mērķis

Sniegt padomus studentinstruktoram par to, kā iemācīt apmācāmajai personai atpazīt un konstatēt termiskās plūsmas un kā ielidot šādās termiskajās plūsmās, un kā vērot apkārtni, lai izvairītos no sadursmēm gaisā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) apkārtnes vērošanas procedūras;

2) termisko plūsmu konstatēšana un atpazīšana;

3) planēšanas audio instrumentu lietošana;

4) procedūra ielidošanai termiskajā plūsmā un ceļa došanai;

5) kā lidot tuvu citiem planieriem;

6) kā turēties termiskās plūsmas centrā;

7) kā izlidot no termiskās plūsmas.

c) Uzdevums gaisā

Studentinstruktoram ir jāparāda:

1) apkārtnes vērošanas procedūras;

2) termisko plūsmu konstatēšana un atpazīšana;

3) planēšanas audio instrumentu lietošana;

4) procedūra ielidošanai termiskajā plūsmā un ceļa došanai;

5) procedūra lidošanai citu planieru tuvumā;

6) kā turēties termiskās plūsmas centrā;

7) procedūra izlidošanai no termiskās plūsmas;

8) kā uzlabot studentpilota spēju atpazīt un konstatēt termiskās plūsmas;

9) kā uzlabot studentpilota spēju ielidot termiskajā plūsmā un kā vērot apkārtni;

10) kā analizēt un vajadzības gadījumā labot kļūdas.

d) Apspriešana pēc uzdevuma

# 15.b uzdevums. Planēšanas paņēmieni: lidojums, izmantojot slīpuma radīto gaisa plūsmu

a) Mērķis

Sniegt padomus studentinstruktoram par to, kā iemācīt apmācāmajai personai veikt drošu lidojumu, izmantojot slīpuma radīto gaisa plūsmu, kā regulēt savu lidošanas ātrumu un kā piemērot noteikumus, lai izvairītos no sadursmēm gaisā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) apkārtnes vērošanas procedūras;

2) noteikumi par lidojumiem, izmantojot slīpuma radīto gaisa plūsmu;

3) drošas un atbilstošas lidojuma trajektorijas atpazīšana;

4) ātruma regulēšana.

c) Uzdevums gaisā (atbilstošā gadījumā apmācības laikā un, ja iespējams, apmācības vietā)

Studentinstruktoram ir jāparāda:

1) apkārtnes vērošanas procedūras;

2) noteikumu par lidojumiem, izmantojot slīpuma radīto gaisa plūsmu, praktiska piemērošana;

3) drošas un atbilstošas lidojuma trajektorijas atpazīšana;

4) ātruma regulēšana;

5) kā iemācīt studentpilotam veikt drošu lidojumu, izmantojot slīpuma radīto gaisa plūsmu;

6) kā analizēt un vajadzības gadījumā labot kļūdas.

d) Apspriešana pēc uzdevuma

# 15.c uzdevums. Planēšanas paņēmieni: lidojums, izmantojot atmosfēras viļņus

a) Mērķis

Sniegt padomus studentinstruktoram par to, kā iepazīstināt apmācāmās personas ar lidojumiem, kuros izmanto atmosfēras viļņus, un kā viņiem iemācīt veikt drošus lidojumus lielā absolūtajā augstumā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) apkārtnes vērošanas procedūras;

2) paņēmieni, kas jāizmanto, lai nokļūtu atmosfēras vilnī;

3) ātruma ierobežojumi, pieaugot relatīvajam augstumam;

4) hipoksijas risks un skābekļa izmantošana.

c) Uzdevums gaisā (atbilstošā gadījumā apmācības laikā un, ja iespējams, apmācības vietā)

Studentinstruktoram ir jāparāda:

1) apkārtnes vērošanas procedūras;

2) paņēmieni, kas jāizmanto, lai nokļūtu atmosfēras vilnī;

3) ātruma ierobežojumi, pieaugot relatīvajam augstumam;

4) skābekļa izmantošana (ja tas ir pieejams);

5) kā uzlabot studentpilota spēju atpazīt un konstatēt atmosfēras viļņus;

6) kā iemācīt studentpilotam veikt drošu lidojumu, izmantojot atmosfēras viļņus;

7) kā analizēt un vajadzības gadījumā labot kļūdas.

d) Apspriešana pēc uzdevuma

# 16. uzdevums. Nosēšanās ārpus skrejceļa

Piezīme. Ja instruktoru apmācības laikā laika apstākļu dēļ nav iespējams praktiski mācīt paņēmienus, kas izmantojami gadījumā, ja nosēšanās notiek ārpus skrejceļa (var izmantot *TMG*), visi gaisā veicamie uzdevumi ir jāpārrunā un jāizskaidro tikai paplašinātajā instruktāžā. Instruktori drīkst mācīt drošas nosēšanās ārpus skrejceļa uzdevumus vienīgi pēc tam, kad paši ir parādījuši praktisku spēju to paveikt.

a) Mērķis

Sniegt padomus studentinstruktoram par to, kā iemācīt apmācāmajai personai izvēlēties nosēšanās vietu ārpus nosēšanās zonas, kā veikt lidojumu pa riņķi un kā rīkoties neparastā nosēšanās situācijā. Turklāt studentinstruktoram ir jāiemācās atpazīt apmācāmās personas kļūdas un tās pienācīgi izlabot.

b) Instruktāža

Studentinstruktoram ir jāizskaidro:

1) planēšanas attālums, ja planēšanas spēja ir maksimāla;

2) atkārtotas iedarbināšanas procedūras (vienīgi patstāvīgi palaižamiem un pašuzturošiem planieriem);

3) nosēšanās vietas izvēle;

4) riņķa izvērtēšana un galvenās pozīcijas;

5) procedūras lidošanai pa riņķi un pieejas procedūras;

6) pēc nosēšanās veicamās darbības.

c) Uzdevums gaisā

Studentinstruktoram ir jāparāda:

1) precīza nosēšanās lidlaukā;

2) planēšanas attālums;

3) procedūras ieiešanai norādītajā ceļa līnijā, ielidošanas procedūras un procedūras lidošanai pa riņķi attālā lidlaukā;

4) nosēšanās vietas izvēle ārpus skrejceļa;

5) procedūras lidošanai pa riņķi un pieejas veikšanai uz lauka ārpus skrejceļa;

6) pēc nosēšanās veicamās darbības.

Studentinstruktoram jāapgūst arī šādas prasmes:

7) kā sniegt padomus studentpilotam par to, kā veikt drošu nosēšanos ārpus skrejceļa;

8) kā rīkoties neparastā nosēšanās situācijā;

9) kā analizēt un vajadzības gadījumā labot kļūdas.

d) Apspriešana pēc uzdevuma

**Piezīme (par 17.a–17.c uzdevumu).** Ja instruktoru apmācības laikā laika apstākļu dēļ nav iespējams maršruta lidojumu mācību lidojums, visi gaisā veicamie uzdevumi ir jāpārrunā un jāizskaidro tikai paplašinātajā instruktāžā.

# 17.a uzdevums. a) Lidojuma plānošana

a) Mērķis

Sniegt padomus studentinstruktoram par to, kā plānot maršruta lidojumu un kā sagatavoties tam.

b) Instruktāža

Studentinstruktoram ir jāizskaidro:

1) laika apstākļu prognoze un esošie laika apstākļi;

2) lidojumam nepieciešamā ūdens daudzuma izvēle atkarībā no prognozētajiem laika apstākļiem;

3) metode uzdevuma izvēlei, ņemot vērā vidējo paredzamo ātrumu;

4) kartes izraudzīšanās un sagatavošanās;

5) *NOTAM* un apsvērumi saistībā ar gaisa telpu;

6) radiofrekvences (atbilstošā gadījumā);

7) pirms lidojuma īstenojamās administratīvās procedūras;

8) procedūra *ICAO* lidojuma plāna iesniegšanai, ja tas ir nepieciešams;

9) rezerves lidlauki un nosēšanās vietas.

c) Apspriešana pēc uzdevuma

# 17.b uzdevums. Navigācija lidojuma laikā

a) Mērķis

Sniegt padomus studentinstruktoram par to, kā mācīt veikt maršruta lidojumus.

b) Instruktāža

Studentinstruktoram ir jāizskaidro:

1) kā lidot pa konkrētu ceļa līniju un vajadzības gadījumā izdarīt izmaiņas maršrutā;

2) altimetra iestatījumi;

3) radioiekārtas un frazeoloģijas izmantošana;

4) plānošana lidojuma laikā;

5) procedūras regulējamas gaisa telpas šķērsošanai vai vajadzības gadījumā sadarbība ar *ATC*;

6) procedūra, kas īstenojama gadījumā, ja nav skaidra atrašanās vieta;

7) procedūra, kas īstenojama apmaldīšanās gadījumā.

c) Uzdevums gaisā

Studentinstruktoram ir jāparāda:

1) kā lidot pa konkrētu ceļa līniju un vajadzības gadījumā izdarīt izmaiņas maršrutā;

2) altimetra iestatīšana;

3) radioiekārtas un frazeoloģijas izmantošana;

4) plānošana lidojuma laikā;

5) procedūras regulējamas gaisa telpas šķērsošanai vai vajadzības gadījumā sadarbība ar *ATC*;

6) procedūra, kas īstenojama, ja nav skaidra atrašanās vieta;

7) procedūra, kas īstenojama apmaldīšanās gadījumā;

8) papildaprīkojuma izmantošana vajadzības gadījumā;

9) procedūra ieiešanai norādītajā ceļa līnijā, pieejas procedūra un procedūra lidošanai pa riņķi attālā lidlaukā;

10) kā dot padomus studentpilotam attiecībā uz maršruta lidojuma veikšanu;

11) kā analizēt un vajadzības gadījumā labot kļūdas.

d) Apspriešana pēc uzdevuma

# 17.c uzdevums. Planēšanas paņēmieni maršruta lidojuma laikā

a) Mērķis

Sniegt padomus studentinstruktoram par paņēmieniem, ko var izmantot, lai efektīvi veiktu maršruta lidojumu.

b) Instruktāža

Studentinstruktoram ir jāizskaidro:

1) ātrums, ja planēšanas spēja ir maksimāla;

2) ātrums, kādā jālido, lai sasniegtu maksimālo kreisēšanas ātrumu (Makkredija [*MacCready*] teorija);

3) kā izvēlēties optimālu ceļa līniju (efektīvi izmantojot joslas starp mākoņiem u. c.);

4) kā aprēķināt pēdējo glisādi;

5) kā droši veikt nosēšanos ārpus skrejceļa.

c) Uzdevums gaisā

Studentinstruktoram ir jāparāda:

1) maršruta lidojums;

2) kā izvēlēties optimālu ceļa līniju (efektīvi izmantojot joslas starp mākoņiem u. c.);

3) metodes optimāla lidošanas ātruma noteikšanai;

4) pieejas glisādes datoru lietošana;

5) kā samazināt risku un reaģēt potenciālu briesmu gadījumā;

6) kā plānot un veikt nosēšanos ārpus skrejceļa;

7) kā iemācīt studentpilotam paņēmienus efektīva maršruta lidojuma veikšanai;

8) kā analizēt un vajadzības gadījumā labot kļūdas.

c) Apspriešana pēc uzdevuma

vi) Papildu apmācības elementi *TMG* instruktora tiesību iegūšanai saskaņā ar SFCL.330. punkta b) apakšpunkta 2) daļu.

*TMG* instruktora tiesību iegūšanai nepieciešamajā papildu apmācībā, kurā ievēro b) apakšpunkta 2. daļas ii) un v) punktā noteiktos principus instruktāžai, uzdevumiem un apspriešanai pēc izpildes, jāietver apmācības programma, kas noteikta AMC1 par SFCL.150. punkta b) apakšpunkta c) daļā.

|  |
| --- |
| AMC1 par SFCL.345. punktu “*FI(S)* – kompetences novērtēšana” |

## VISPĀRĪGA INFORMĀCIJA

a) Kompetentā iestāde nosaka kompetences novērtējuma veidu un novērtējuma pieteikuma veidlapu.

b) Novērtēšanā izmantotajam planierim ir jāatbilst prasībām, kas noteiktas mācību gaisa kuģim.

c) *FE(S)* pilda *PIC* funkcijas.

d) Prasmju pārbaudes laikā pretendents ieņem vietu, kurā parasti sēž instruktors. *FE(S)* pilda “apmācāmās personas” funkcijas. Pretendentam ir jāizskaidro “apmācāmajai personai” attiecīgie uzdevumi un, ja nepieciešams, jāparāda to izpilde. Pēc tam “apmācāmā persona” izpilda tos pašus manevrus, kuros var tikt pieļautas tipiskas nepieredzējušu apmācāmo personu kļūdas. Tiek gaidīts, ka pretendents izlabos kļūdas mutiski vai vajadzības gadījumā fiziski iejauksies.

e) Visi atbilstošie uzdevumi jāpabeidz 6 mēnešu laikā. Tomēr, ja tas ir iespējams, visi uzdevumi jāpabeidz vienā un tajā pašā dienā. Principā jebkura šāda uzdevuma nesekmīgas izpildes gadījumā jāveic atkārtota pārbaude, kurā iekļauj visus uzdevumus, izņemot tos, kurus var atkārtot atsevišķi. *FE(S)* var pārtraukt novērtēšanu jebkurā brīdī, ja viņš uzskata, ka ir nepieciešama atkārtota pārbaude.

|  |
| --- |
| AMC2 par SFCL.345. punktu “*FI(S)* – kompetences novērtēšana” |

## KOMPETENCES NOVĒRTĒŠANAS SATURS

a) Turpmāk ir noteikts *FI(S)* kompetences novērtēšanas saturs.

|  |  |
| --- | --- |
| **1. DAĻA. MUTISKAIS TEORĒTISKO ZINĀŠANU EKSĀMENS** | |
| 1.1. | Aviāciju regulējošie normatīvie akti |
| 1.2. | Vispārīgas zināšanas par gaisa kuģi |
| 1.3. | Lidojuma tehniskie raksturojumi un plānošana |
| 1.4. | Cilvēka veiktspēja un ierobežojumi |
| 1.5. | Meteoroloģija |
| 1.6. | Navigācija |
| 1.7. | Ekspluatācijas procedūras |
| 1.8. | Lidojuma principi |
| 1.9. | Mācību pārvaldība |

|  |  |
| --- | --- |
| **2. DAĻA. PIRMSLIDOJUMA INSTRUKTĀŽA** | |
| 2.1. | Vizuālā prezentācija |
| 2.3. | Tehniskā precizitāte |
| 2.4. | Skaidrojuma saprotamība |
| 2.5. | Runas saprotamība |
| 2.6. | Apmācības paņēmiens |
| 2.7. | Modeļu un palīglīdzekļu izmantošana |
| 2.8. | Apmācāmās personas līdzdalība |

|  |  |
| --- | --- |
| **3. DAĻA. LIDOJUMS** | |
| 3.1. | Lidojuma demonstrēšanas organizēšana |
| 3.2. | Runas un lidojuma demonstrēšanas sinhronizācija |
| 3.3. | Kļūdu labošana |
| 3.4. | Gaisa kuģa vadīšana |
| 3.5. | Apmācības paņēmiens |
| 3.6. | Vispārējā lidotmāka un drošība |
| 3.7. | Pozicionēšana un gaisa telpas izmantošana |

|  |  |
| --- | --- |
| **4. DAĻA. APSPRIEŠANA PĒC LIDOJUMA** | |
| 4.1. | Vizuālā prezentācija |
| 4.2. | Tehniskā precizitāte |
| 4.3. | Skaidrojuma saprotamība |
| 4.4. | Runas saprotamība |
| 4.5. | Apmācības paņēmiens |
| 4.6. | Modeļu un palīglīdzekļu izmantošana |
| 4.7. | Apmācāmās personas līdzdalība |

b) Kompetences novērtēšanas 1. daļa – mutiskais teorētisko zināšanu eksāmens – ir sadalīta divās daļās.

1) Pārbaudes apstākļos pretendentam ir jānolasa lekcija citai(-ām) “apmācāmajai(-ajām) personai(-ām)”, no kurām viena ir *FE(S)*. Pārbaudes lekcijas tematu izvēlas no 1. daļas. Pretendents iepriekš vienojas ar *FE(S)* par to, cik daudz laika viņam ir dots pārbaudes lekcijas sagatavošanai. Pretendents var izmantot atbilstošu literatūru. Pārbaudes lekcijas ilgums nedrīkst pārsniegt 45 minūtes.

2) *FE(S)* mutiski izjautā pretendentu, lai pārbaudītu, vai viņš pārzina 1. daļas tematus un instruktora pamatkompetences (mācīšanas un mācīšanās saturs, kas ir iekļauts *FI(S)* apmācības kursā).

c) 2., 3. un 4. daļā ir aprakstīti uzdevumi, kuru nolūks ir parādīt spēju būt par *FI(S)* (piemēram, instruktora kompetences parādīšanas uzdevumi) un kurus *FE(S)* izvēlas no *FI(S)* apmācības kursa lidošanas daļas programmas. Pretendentam ir jāparāda *FI(S)* spējas, tostarp spēja instruēt, veikt lidošanas apmācību un apspriest uzdevumu pēc tā pabeigšanas.

|  |
| --- |
| AMC3 par SFCL.345. punktu “*FI(S)* – kompetences novērtēšana” |

## PIETEIKUMA UN ZIŅOJUMA VEIDLAPA *FI(S)* KOMPETENCES NOVĒRTĒŠANAI

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| PIETEIKUMA UN ZIŅOJUMA VEIDLAPA *FI(S)* KOMPETENCES NOVĒRTĒŠANAI | | | | | | | | | | | | | | | | | |
| Ar šo es piesakos planieru lidinstruktora (*FI(S)*) sertifikāta saņemšanai saskaņā ar Regulas (ES) Nr. 2018/1976 III pielikumu (*SFCL* daļu). | | | | | | | | | | | | | | | | | |
| **1.** | | **Pretendenta personas dati** | | | | | | | | | | | | | | | |
| Pretendenta uzvārds(-i): | | | | | | | | Vārds(-i): | | | | | | | | | |
| Dzimšanas datums: | | | | | | | Tālruņa numurs: | | | | | | | | E-pasta adrese: | | |
| Adrese: | | | | | | | | Valsts: | | | | | | | | | |
| Datums: | | | | | | | | Pretendenta paraksts: | | | | | | | | | |
| **2.** | | **Apliecības dati** | | | | | | | | | | | | | | | |
| Apliecības numurs (*SPL*): | | | | | | | | | | | | | | | | | |
| Papildu tiesības:  *(attiecīgo atzīmējiet)* | | | | | Paplašināšana, attiecinot uz *TMG*  Kvalifikācijas atzīme lidojumiem ar *TMG* naktī  Tiesības veikt sarežģītus akrobātiskus lidojumus  Tiesības lidojumiem mākoņos  Planiera vilkšanas kvalifikācijas atzīme  Reklāmkaroga vilkšanas kvalifikācijas atzīme | | | | | | | | | | | | |
| Palaišanas metodes:  *(attiecīgo atzīmējiet)* | | | | | Palaišana, izmantojot ievilcēju lidmašīnu  Palaišana ar vinču  Palaišana, izmantojot gumijas trosi  Patstāvīga palaišana | | | | | | | | | | | | |
| **3.** | | **Lidošanas pieredze pirms apmācības kursa** | | | | | | | | | | | | | | | |
|  | | | | | | Planieri | | | | | | | | *TMG* | | | |
| *PIC* statusā nolidoto stundu skaits: | | | | | |  | | | | | | | |  | | | |
| Kopējais nolidoto stundu skaits: | | | | | |  | | | | | | | |  | | | |
| Veikto palaišanas/pacelšanās reižu skaits: | | | | | | To palaišanas reižu skaits, kad izmantota ievilcēja lidmašīnu: | | | | | | | |  | | | |
| Ar vinču veikto palaišanas reižu skaits: | | | | | | | |
| **4.** | | **Pirmsiestāšanās novērtējums** | | | | | | | | | | | | | | | |
| *Es iesaku uzņemt ..................................... FI(S) apmācības kursā.* | | | | | | | | | | | | | | | | | |
| *ATO/DTO* nosaukums: | | | | | | | | | | | | | Pirmsiestāšanās novērtējuma datums: | | | | |
| *ATO/DTO* *HT* vārds, uzvārds (ar lielajiem burtiem): | | | | | | | | | | | | | | | | | |
| Tā *FI(S)* vārds, uzvārds (ar lielajiem burtiem), apliecības numurs un paraksts, kas veic lidojuma novērtēšanu (attiecīgā gadījumā): | | | | | | | | | | | | | | | | | |
| **5.** | | ***ATO/DTO* apliecinājums** | | | | | | | | | | | | | | | |
| *Es apliecinu, ka .......................................... ir sekmīgi pabeidzis apstiprinātu apmācības kursu FI(S) sertifikāta iegūšanai saskaņā ar attiecīgo apmācības programmu.* | | | | | | | | | | | | | | | | | |
| Lidojuma stundas apmācības kursa laikā: | | | | | | | | | Pacelšanās reižu skaits apmācības kursa laikā: | | | | | | | | |
| Izmantotie planieri, motorplanieri vai *TMG*: | | | | | | | | | | | | | | | | | |
| *HT* vārds(-i), uzvārds(-i): | | | | | | | | | | | | | | | | | |
| Paraksts: | | | | | | | | | | | | | | | | | |
| *ATO/DTO* nosaukums: | | | | | | | | | | | | | | | | | |
| ***TĀLĀK AIZPILDA EKSAMINĒTĀJS*** | | | | | | | | | | | | | | | | | |
| **6.** | | **Kompetences novērtēšanas rezultāts** | | | | | | | | | | | | | | | |
| Mutiskais teorētisko zināšanu eksāmens: | | | | Nokārtots  Daļēji nokārtots  Nav nokārtots | | | | | | | | Praktiskā daļa: | | | | Nokārtota  Daļēji nokārtota  Nav nokārtota | |
| Iemesli un paskaidrojumi nenokārtošanas vai daļējas nokārtošanas gadījumā / citas nepieciešamas piezīmes: | | | | | | | | | | | | | | | | | |
| Ja nav nokārtots:  *(attiecīgo atzīmējiet)* | | | *Iesaku pirms atkārtotas pārbaudes veikt papildu apmācību uz zemes.*  *Iesaku pirms atkārtotas pārbaudes veikt papildu lidošanas apmācību ar FI(S).* | | | | | | | | | | | | | | |
| *Neuzskatu, ka ir nepieciešama papildu lidošanas vai teorētiskā apmācība pirms atkārtotas pārbaudes.* | | | | | | | | | | | | | | |
| Es, apakšā parakstījies eksaminētājs:   * esmu saņēmis informāciju no pretendenta par viņa pieredzi un apmācību un secinājis, ka šī pieredze un apmācība atbilst piemērojamajām Regulas (ES) Nr. 2018/1976 III pielikuma (*SFCL* daļas) prasībām; * apliecinu, ka visi nepieciešamie manevri un uzdevumi ir izpildīti, ja vien nenokārtošanas gadījumā iepriekš nav norādīts citādi, un * attiecīgā gadījumā esmu izskatījis un piemērojis valsts procedūras un pretendenta kompetentās iestādes prasības, kura nav kompetentā iestāde, kas ir izdevusi manu eksaminētāja sertifikātu. | | | | | | | | | | | | | | | | | |
| Eksaminētāja sertifikāta numurs: | | | | | | | | | | Eksaminētāja *SPL* numurs: | | | | | | |
| Eksaminētāja vārds, uzvārds (ar lielajiem burtiem): | | | | | | | | | | | Datums un eksaminētāja paraksts: | | | | | |
| **7.** | **Pielikumi** | | | | | | | | | | | | | | | |
| Saskaņā ar AMC2 par SFCL.345. punktu jāpievieno sīki izstrādāts ziņojums | | | | | | | | | | | | | | | | |
| *FE(S)* sertifikāta kopija (ja pretendenta kompetentā iestāde nav eksaminētāja kompetentā iestāde) | | | | | | | | | | | | | | | | |

|  |
| --- |
| AMC1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 1. daļas i) punktu |

## INSTRUKTORA PRASMJU ATSVAIDZINĀŠANAS APMĀCĪBA

a) *FI(S)* prasmju atsvaidzināšanas apmācība ir jārīko kā seminārs. Šādos semināros, kas ir pieejami dalībvalstīs, ir pienācīgi jāņem vērā ģeogrāfiskā atrašanās vieta, dalībnieku skaits un biežums visā attiecīgās dalībvalsts teritorijā.

b) Šādiem semināriem ir jāilgst vismaz 1 dienu (ar vismaz 6 stundas ilgu mācību laiku), un dalībnieku klātbūtne būs nepieciešama visā semināra laikā, tostarp mazāku grupu apspriedēs un darbsemināros. Jāapsver dažādi aspekti, piemēram, to dalībnieku iekļaušana, kuriem ir sertifikāti, kas attiecas uz citām gaisa kuģu kategorijām.

c) Šajos semināros uzstāties jāaicina pieredzējuši *FI(S)*, kas joprojām veic lidošanas apmācību un kam ir praktiska izpratne par prasmju uzturēšanas prasībām un jaunākajiem apmācības paņēmieniem.

d) Pēc tam, kad *FI(S)* ir apmeklējis un atbilstoši piedalījies seminārā, tā organizators aizpilda un paraksta kompetentās iestādes apstiprinātu veidlapu par dalību šajā seminārā.

e) *FI(S)* prasmju atsvaidzināšanas semināra saturs jāatlasa no šādiem tematiem:

1. jauni vai pašlaik spēkā esoši noteikumi, galveno uzmanību pievēršot zināšanām par *SFCL* daļu un ekspluatācijas prasībām;

2. mācīšana un mācīšanās;

3. apmācības paņēmieni;

4. instruktora pienākumi;

5. (piemērojamie) valsts noteikumi;

6. cilvēka faktori;

7. lidojumu drošība, incidentu un nelaimes gadījumu novēršana;

8. lidotmāka;

9. tiesiskie aspekti un izpildes nodrošināšanas procedūras;

10. navigācijas prasmes, tostarp prasme rīkoties ar jauniem vai lietošanā esošiem navigācijas radiolīdzekļiem;

11. mācīšana par planiera lidojumiem mākoņos (attiecīgā gadījumā);

12. ar laika apstākļiem saistīti temati, tostarp informācijas izplatīšanas metodes, un

13. jebkādi papildu temati, ko izvēlas kompetentā iestāde.

f) Formālajās nodarbībās temata izklāstam jāparedz 45 minūtes un jautājumiem – 15 minūtes. Ieteicams izmantot vizuālos līdzekļus, mazāku grupu apspriedēm un darbsemināriem ieteicams izmantot interaktīvos videomateriālus un citus mācību līdzekļus (ja tie ir pieejami).

|  |
| --- |
| GM1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 1. daļas i) punktu |

## INSTRUKTORA PRASMJU ATSVAIDZINĀŠANAS APMĀCĪBAS BIEŽUMS

Lai instruktors saglabātu savas tiesības, SFCL.360. punkta a) apakšpunkta 1. daļas i) punkts paredz, ka *FI(S)* sertifikāta turētājiem ik pēc 3 gadiem ir jāiziet instruktora prasmju atsvaidzināšanas apmācība. Tomēr *ATO* un *DTO* var nolemt saviem instruktoriem nodrošināt biežāku iekšējo standartizācijas / prasmju atsvaidzināšanas apmācību.

|  |
| --- |
| AMC1 par SFCL.360. punkta “*FI(S)* sertifikāts – prasmju uzturēšanas prasības” a) apakšpunkta 2. daļu |

MĀCĪŠANAS SPĒJAS PARĀDĪŠANA

a) Saskaņā ar SFCL.360. punkta a) apakšpunkta 2. daļu lidošanas demonstrējuma mērķis ir pārliecināties par to, ka instruktoram joprojām ir nepieciešamā kompetence.

b) Lidošanas demonstrējums jāorganizē, lai pārliecinātos par to, ka pārbaudāmais *FI(S)* uz zemes un vismaz viena lidojuma laikā parāda attiecīgā *FI(S)* uzdevuma izpildei svarīgās zināšanas, prasmes un attieksmi, tostarp vismaz šādus elementus:

1. tehniskās zināšanas;

2. spēju mācīt no *SPL* zemes apmācības kursa atlasītus tematus un uzdevumus gaisā;

3. pietiekami augstu lidošanas standartu;

4. apmācības principu piemērošanu un

5. *TEM* piemērošanu.

c) Pārbaudošajam instruktoram ir jāieraksta demonstrējumu lidojuma sekmīga izpilde pretendenta reģistrācijas žurnālā.

|  |
| --- |
| GM1 par SFCL.405. punktu “Tiesību ierobežojumi saistībā ar personisku ieinteresētību” |

Tāda situācija, kad eksaminētājiem ir jāizvērtē, vai ir apdraudēta viņu objektivitāte, ir, piemēram, gadījums, kad pretendents ir eksaminētāja radinieks vai draugs vai kad tos saista saimnieciskas intereses vai politiskā piederība u. c.

|  |
| --- |
| GM1 par SFCL.405. punkta “Tiesību ierobežojumi saistībā ar personisku ieinteresētību” a) apakšpunktu |

## EKSAMINĒTĀJI, KAS IR APMĀCĪJUŠI PRETENDENTU

SFCL.405. punkta a) apakšpunktā eksaminētājam lidinstruktora statusā ir ļauts iesaistīties 50 % pretendenta lidošanas apmācības. Šādos gadījumos ieteicams izkliedēt šos 50 % pa visu kursu, nevis tos iekļaut tikai mācību kursa otrajā pusē. *ATO* un *DTO* ir atbilstoši jāplāno un jāorganizē uzdevumi starp instruktoriem un apmācāmajām personām.

|  |
| --- |
| AMC1 par SFCL.410. punkta “Prasmju pārbaužu, kvalifikācijas pārbaužu un kompetences novērtēšanas vadīšana” b) apakšpunkta 3. daļu |

## *SPL* PRASMJU PĀRBAUDES VAI KVALIFIKĀCIJAS PĀRBAUDES PIETEIKUMA UN ZIŅOJUMA VEIDLAPA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *SPL* PRASMJU PĀRBAUDES VAI KVALIFIKĀCIJAS PĀRBAUDES PIETEIKUMA UN ZIŅOJUMA VEIDLAPA | | | | | | | | | | |
| *Attiecīgo atzīmējiet* | | Ar šo es saskaņā ar Regulas (ES) Nr. 2018/1976 III pielikumu (*SFCL* daļu):  iesniedzu pieteikumu planiera pilota apliecības (*SPL*) saņemšanai;  ziņoju par sekmīgu *SPL* prasmju uzturēšanas pārbaudes izpildi;  ziņoju par sekmīgu *SPL* lidošanas mākoņos ar planieri prasmju uzturēšanas pārbaudes izpildi. | | | | | | | | |
| **1.** | **Pretendenta personas dati** | | | | | | | | | |
| Pretendenta uzvārds(-i): | | | | | | Vārds(-i): | | | | |
| Dzimšanas datums: | | | | | Tālruņa numurs: | | | | E-pasta adrese: | |
| Adrese: | | | | | | Valsts: | | | | |
| Datums: | | | | | | Paraksts: | | | | |
| **2.** | **Apliecības dati** | | | | | | | | | |
| Apliecības numurs (attiecīgā gadījumā) | | | | | | | | | | |
| Tiesības:  *(attiecīgo atzīmējiet)* | | | Planieri  *TMG* | | | | | | | |
| ***TĀLĀK AIZPILDA EKSAMINĒTĀJS*** | | | | | | | | | | |
| **3.** | **Informācija par prasmju pārbaudes / kvalifikācijas pārbaudes lidojumu** | | | | | | | | | |
| Datums: | | | | | Planieris / motorplanieris / *TMG* | | | | Reģistrācija: | |
| Lidlauks vai vieta: | | | | Pacelšanās laiks: | | | | Nosēšanās laiks: | | Lidojuma laiks: |
|  | | | |  | | | |  | |  |
|  | | | |  | | | |  | |  |
|  | | | |  | | | |  | |  |
|  | | | |  | | | |  | |  |
| Kopējais lidojuma laiks: | | | | | | | | | |  |
| **4.** | **Pārbaudes rezultāts** | | | | | | | | | |
| Informācija par prasmju pārbaudi / kvalifikācijas pārbaudi (tostarp attiecīgā gadījumā informācija par mutisko teorētisko zināšanu eksāmenu): | | | | | | | | | | |
| Nokārtota | | | | | Daļēji nokārtota | | | | Nav nokārtota | |
| **5.** | **Piezīmes** | | | | | | | | | |
| Iemesli un paskaidrojumi nenokārtošanas vai daļējas nokārtošanas gadījumā / citas nepieciešamās piezīmes: | | | | | | | | | | |
| **6.** | **Eksaminētāja apliecinājumi un dati** | | | | | | | | | |
| Es, apakšā parakstījies eksaminētājs:   * esmu saņēmis informāciju no pretendenta par viņa pieredzi un apmācību un secinājis, ka šī pieredze un apmācība atbilst piemērojamajām Regulas (ES) Nr. 2018/1976 III pielikuma (*SFCL* daļas) prasībām; * apliecinu, ka visi nepieciešamie manevri un uzdevumi ir izpildīti, ja vien nenokārtošanas vai daļējas nokārtošanas gadījumā iepriekš nav norādīts citādi; * attiecīgā gadījumā esmu izskatījis un piemērojis valsts procedūras un pretendenta kompetentās iestādes prasības, kura nav kompetentā iestāde, kas ir izdevusi manu eksaminētāja sertifikātu. | | | | | | | | | | |
| Eksaminētāja sertifikāta numurs: | | | | | | | Eksaminētāja *SPL* numurs: | | | |
| Eksaminētāja vārds, uzvārds (ar lielajiem burtiem): | | | | | | | Datums un eksaminētāja paraksts: | | | |
| **7.** | **Pielikumi** | | | | | | | | | |
| Pievieno sīki izstrādātu ziņojumu par prasmju vai kvalifikācijas pārbaudi saskaņā ar AMC1 par SFCL.145. punktu | | | | | | | | | | |
| *FE(S)* sertifikāta kopija (ja pretendenta kompetentā iestāde nav eksaminētāja kompetentā iestāde) | | | | | | | | | | |

|  |
| --- |
| AMC1 par SFCL.415. punkta “*FE(S)* sertifikāts – tiesības un nosacījumi” c) apakšpunkta 2. daļu |

## SPECIĀLĀ APMĀCĪBA, KAS PAREDZĒTA, LAI SAŅEMTU AR *FI(S)* SERTIFIKĀTU SAISTĪTAS EKSAMINĒTĀJA TIESĪBAS

Speciālajai apmācībai, kas paredzēta, lai saņemtu ar *FI(S)* sertifikātu saistītas eksaminētāja tiesības, ir jāatbilst šādām prasībām:

a) to veic tāda *FE(S)* uzraudzībā, kuram ir SFCL.415. punkta c) apakšpunktā noteiktās tiesības, un

b) tajā ietilpst vismaz:

1) *SFCL* daļas prasības *FI(S)* sertifikāta saņemšanai;

2) saturs, kas iekļauts AMC1 par SFCL.345. punktu, AMC2 par SFCL.345. punktu un AMC3 par SFCL.345. punktu;

3) viena ar *FI(S)* sertifikāta saņemšanu saistīta kompetences novērtējuma veikšana, kas gadījumā, ja tā notiek sākotnējās eksaminētāja standartizācijas kursā saskaņā ar SFCL.430. punktu, jāpabeidz papildus *SPL* prasmju pārbaudei vai kvalifikācijas pārbaudei, kas noteikta SFCL.430. punkta b) apakšpunkta 1. daļā.

|  |
| --- |
| AMC1 par SFCL.420. punkta “*FE(S)* sertifikāts – priekšnosacījumi un prasības” d) apakšpunktu |

## PRETENDENTA IEPRIEKŠĒJĀS DARBĪBAS NOVĒRTĒŠANA

Kad kompetentā iestāde novērtē pretendenta iepriekšējo darbību, tai ir jānovērtē pretendenta personība un raksturs, un viņa sadarbība ar kompetento iestādi.

Kompetentā iestāde var ņemt vērā arī to, vai pretendents ir bijis notiesāts par kādu saistītu kriminālu vai citu pārkāpumu, ņemot vērā valsts tiesību aktus un diskriminācijas aizlieguma principus.

|  |
| --- |
| AMC1 par SFCL.430. punktu “*FE(S)* sertifikāts – standartizācijas kurss” |

## a) VISPĀRĪGA INFORMĀCIJA

1. Kad *ATO* vai *DTO* tiek izdots apstiprinājums *FE(S)* standartizācijas kursu veikšanai, kompetentajai iestādei, izmantojot atbilstošus pārraudzības pasākumus, ir jāuzrauga šo kursu īstenošana.

2. *FE(S)* standartizācijas kursam ir jāilgst vismaz 1 dienu, un tam jābūt sadalītam teorētiskajā un praktiskajā apmācībā.

3. Kompetentajai iestādei, *ATO* vai *DTO* ir jānosaka jebkāda papildu apmācība, kas ir nepieciešama, lai pretendents varētu pieteikties eksaminētāja kompetences novērtēšanai.

## b) SATURS

1. Teorētiskā apmācība

i) Teorētiskajā apmācībā ir jāietver vismaz:

A) AMC2 par SFCL.430. punktu saturs un lidojuma eksaminētāja rokasgrāmatas (*FEM*) saturs;

B) *SFCL* daļa un saistītās *AMC* un *GM*, kas ir saistītas ar viņu pienākumiem;

C) ekspluatācijas prasības un saistītās *AMC* un *GM*, kas ir saistītas ar viņu pienākumiem;

D) valsts prasības, kas ir saistītas ar viņu eksaminācijas pienākumiem;

E) lidojumu eksaminācijai būtiskās cilvēka veiktspējas un ierobežojumu pamati;

F) ar pretendenta sniegumu saistītie novērtēšanas pamati un

G) *ATO* vadības sistēma un *DTO* organizatoriskā struktūra.

ii) Eksaminētāji ir jāinstruē arī par personas datu aizsardzības prasībām, atbildību, nelaimes gadījumu apdrošināšanu un maksu atbilstoši attiecīgās dalībvalsts prasībām.

iii) Visi iepriekš minētie jautājumi veido eksaminētājam nepieciešamās pamatzināšanas, un ir ieteicams tos izmantot kā pamatkursa materiālu. Šo pamatkursa materiālu var apgūt pirms ieteiktās eksaminētāja apmācības sākšanas. Pamatkursā var izmantot jebkādu piemērotu apmācības veidu.

2. Praktiskā apmācība

i) Praktiskajā apmācībā ir jāietver vismaz:

A) zināšanas par pārbaudi, attiecībā uz kuru ir pieprasīts sertifikāts, un šādas pārbaudes vadīšana. Tas ir aprakstīts attiecīgajos *FEM* moduļos;

B) zināšanas par administratīvajām procedūrām, kas ir saistītas ar šo pārbaudi.

ii) Eksaminētāja sertifikāta sākotnējai iegūšanai paredzētajā praktiskajā apmācībā jāiekļauj eksāmens par plānoto pārbaudes veidu, eksaminētāja uzraudzībā veicot vismaz divas pārbaudes eksaminētāja lomā, tostarp veicot instruktāžu, prasmju pārbaudi un kvalifikācijas pārbaudi, pārbaudāmā pretendenta novērtēšanu, apspriešanu pēc uzdevuma izpildes un reģistrēšanu vai dokumentēšanu.

|  |
| --- |
| AMC2 par SFCL.430. punktu “*FE(S)* sertifikāts – standartizācijas kurss” |

## STANDARTIZĀCIJAS PASĀKUMI EKSAMINĒTĀJIEM

a) Vispārīga informācija

1. Eksaminētājam ir jādod pretendentam pietiekams laiks sagatavoties pārbaudei.

2. Eksaminētājam ir jāplāno pārbaudes lidojums tā, lai varētu izpildīt visus nepieciešamos uzdevumus, vienlaikus paredzot pietiekamu laiku katram uzdevumam un pienācīgi ņemot vērā laika apstākļus, satiksmes situāciju, *ATC* prasības un vietējās procedūras.

b) Pārbaudes mērķis

1. Pamatojoties uz praktiskiem demonstrējumiem pārbaudes laikā, noteikt, vai pretendents ir apguvis vai saglabājis nepieciešamo zināšanu līmeni un prasmes vai kvalifikāciju.

2. Uzlabot *ATO* vai *DTO* organizēto apmācību un lidošanas apmācību, eksaminētājiem sniedzot atsauksmes par tām pārbaužu daļām vai tematiem, kas visbiežāk netiek nokārtoti.

3. Palīdzēt uzturēt un, kad iespējams, uzlabot gaisa satiksmes drošības standartus, eksaminētājiem parādot labu lidotmāku un disciplīnu pārbaužu laikā.

c) Pārbaudes norise

1. Eksaminētājs nodrošinās, ka pretendents izpilda pārbaudi saskaņā ar *SFCL* daļas prasībām un tiek novērtēts saskaņā ar noteiktajiem pārbaudes standartiem.

2. Katru pārbaudes posma daļu izpilda un novērtē atsevišķi. Eksaminētājam parasti nav atļauts mainīt noteikto pārbaudes plānu, par kuru ir veikta instruktāža.

3. Tas, ka kādā pārbaudes daļā tiek uzrādīts vājš vai nepārliecinošs rezultāts, neietekmē eksaminētāja vērtējumu par turpmākajām daļām.

4. Pirmslidojuma instruktāžas laikā eksaminētājam kopā ar pretendentu ir jāizskata pārbaudes prasības un ierobežojumi.

5. Pēc pārbaudes pabeigšanas vai pārtraukšanas eksaminētājam ar pretendentu tā ir jāapspriež un jāpaskaidro iemesli, kādēļ nav nokārtota kāda pārbaudes daļa vai elements. Prasmju pārbaudes un kvalifikācijas pārbaudes nenokārtošanas vai pārtraukšanas gadījumā eksaminētājam ir jāsniedz atbilstoši padomi, lai palīdzētu pretendentam sagatavoties atkārtotai pārbaudei.

6. Visas apspriešanas laikā izteiktās piezīmes vai iebildumus par eksaminētāja sniegto pārbaudes novērtējumu eksaminētājs reģistrē pārbaudes ziņojumā, ko paraksta eksaminētājs un pretendents.

d) Eksaminētāja sagatavošanās

1. Eksaminētājam jāpārrauga visi pārbaudes lidojuma pārbaudījuma sagatavošanas aspekti, tostarp nepieciešamības gadījumā jāsaņem *ATC* atļauja vai jānodrošina sadarbība ar *ATC*.

2. Eksaminētājs plāno pārbaudi saskaņā ar *SFLC* daļas prasībām. Veic tikai attiecīgajā pārbaudes veidlapā norādītos manevrus un procedūras. Pārbaudi nenokārtojuša pretendenta atkārtotu pārbaudi nedrīkst veikt tas pats eksaminētājs, ja vien pats pretendents nav tam piekritis.

e) Eksaminētāja pieeja

Eksaminētājam gan pirms pārbaudes lidojuma, gan tā laikā ir jācenšas radīt draudzīgu un atbrīvotu gaisotni. Nedrīkst izmantot negatīvu vai naidīgu pieeju. Pārbaudes lidojuma laikā eksaminētājam ir jāatturas no negatīvu piezīmju vai kritikas paušanas, un visi vērtējumi ir jāsniedz tikai pārbaudes apspriešanas laikā.

f) Vērtēšanas sistēma

Lai gan pārbaudei var būt noteiktas pārbaudes lidojuma pielaides, no pretendenta nedrīkst gaidīt šādu robežu sasniegšanu uz lidojuma vienmērīguma un stabilitātes rēķina. Eksaminētājam ir pienācīgi jāņem vērā nenovēršamās novirzes, kas rodas turbulences, *ATC* norādījumu un citu iemeslu dēļ. Eksaminētājam pārbaude ir jāpārtrauc tikai tad, ja ir acīmredzams, ka pretendents nespēj parādīt nepieciešamās zināšanas, prasmes vai kvalifikācijas līmeni un ka būs nepieciešama pilna atkārtota pārbaude, vai arī drošības apsvērumu dēļ. Novērtēšanā eksaminētājs izmanto vienu no šādiem vērtējumiem:

1. “nokārtots”, ja pretendents ir parādījis nepieciešamo zināšanu, prasmju vai kvalifikācijas līmeni un attiecīgā gadījumā nav pārsniedzis pārbaudes lidojuma pielaides, kas ir noteiktas apliecības vai kvalifikācijas atzīmes saņemšanai;

2. “nav nokārtots”, ja:

i) pārbaudes lidojuma pielaides ir pārsniegtas arī pēc tam, kad eksaminētājs pienācīgi ņēmis vērā turbulences vai *ATC* norādījumu ietekmi;

ii) nav sasniegts pārbaudes mērķis;

iii) uzdevuma mērķis ir sasniegts, taču nav ievērota lidojuma drošība, ir pārkāpti noteikumi vai prasības, pretendentam ir vāja lidotmāka vai viņš nemākulīgi apejas ar planieri;

iv) nav parādīts pietiekami augsts zināšanu līmenis;

v) nav parādīts pietiekami augsts lidojuma vadības līmenis;

vi) drošības apsvērumu dēļ bija jāiejaucas eksaminētājam;

3. “daļēji nokārtots” saskaņā ar kritērijiem, kas izklāstīti attiecīgajā *SFCL* daļas prasmju pārbaudes papildinājumā.

g) Pārbaudes metode un saturs

1. Pirms pārbaudes veikšanas eksaminētājs pārliecinās, ka planieris, ko paredzēts izmantot pārbaudē, ir piemērots un atbilstoši aprīkots pārbaudes veikšanai. Gaisa kuģi, kas atbilst pamatregulas I. pielikuma a), b), c) vai d) punktam, var izmantot ar nosacījumu, ka tas ir apstiprināts atbilstoši tam, kā noteikts Regulas (ES) Nr. 1178/2011 VII pielikuma (*ORA* daļa) ORA.ATO.135. punktā vai VIII pielikuma (*DTO* daļa) DTO.GEN.240. punktā.

2. Pārbaudes lidojumu veic saskaņā ar *AFM*.

3. Pārbaudes lidojumu veic saskaņā ar ierobežojumiem, kas atbilstīgi attiecīgajam gadījumam ir noteikti *ATO* ekspluatācijas rokasgrāmatā vai ir saskaņā ar *DTO* noteiktajiem ierobežojumiem, ja tādi ir pieejami.

4. Saturs

Pārbaude sastāv no šādām daļām:

i) mutiskais eksāmens uz zemes (attiecīgā gadījumā), kurā pārbauda:

A) vispārīgas zināšanas par planieri un tehniskajiem raksturojumiem;

B) plānošanas un ekspluatācijas procedūras;

C) teorētiskas zināšanas vispārīgajos priekšmetos, kas noteikti SFCL.135. punkta a) apakšpunkta 1. daļā, ja pretendents saņem ieskaiti saskaņā ar SFCL.140. punkta a) apakšpunktu, pamatojoties uz apliecību, kuras tiesības nav izmantotas ilgāk par 2 gadiem, un

D) citas būtiskas pārbaudes daļas vai temati;

ii) pirmslidojuma instruktāža, kurā jāietilpst:

A) pārbaudes norises secībai;

B) drošības apsvērumiem;

iii) uzdevumi lidojuma laikā, kuros jāietilpst katram būtiskajam pārbaudes jautājumam vai daļai, un

iv) apspriešana pēc lidojuma, kurā jāietilpst:

A) pretendenta novērtēšanai vai izvērtēšanai;

B) pārbaudes dokumentēšanai, piedaloties pretendenta *FI(S)*, ja iespējams.

5. Pārbaudes nolūks ir imitēt faktisku lidojumu. Tādējādi eksaminētājs pretendentam var noteikt praktiskus scenārijus, vienlaikus nodrošinot, ka pretendents neapmulst un netiek apdraudēta gaisa satiksmes drošība.

6. Ja manevri jāveic tikai, izmantojot instrumentus (prasmju pārbaude, lai iegūtu tiesības lidojumiem mākoņos ar planieri), eksaminētājam jānodrošina piemērotas skrīninga metodes izmantošana mākonī izpildīta lidojuma imitēšanai.

7. Eksaminētājs pārbaudes laikā aizpilda gaisa kuģa tehnisko žurnālu un novērtēšanas veidlapu, ko izmanto kā uzskates materiālu apspriešanā pēc lidojuma.

8. Eksaminētājam ir jāspēj pielāgoties pārmaiņām, kas var rasties pirmslidojuma instruktāžas laikā *ATC* norādījumu vai tādu citu apstākļu dēļ, kuri ietekmē pārbaudi.

9. Ja plānotajā pārbaudē notiek izmaiņas, eksaminētājam ir jāpārliecinās, ka pretendents ir sapratis un pieņem šīs izmaiņas. Pretējā gadījumā pārbaudes lidojums ir jāpārtrauc.

10. Ja pretendents izvēlas neturpināt pārbaudi tādu iemeslu dēļ, kuri eksaminētāja skatījumā nav pamatoti, uzskata, ka pretendents nav nokārtojis neizpildīto daļu vai tematu. Ja pārbaude ir pārtraukta tādu iemeslu dēļ, kuri eksaminētāja skatījumā ir pamatoti, nākamās pārbaudes laikā pārbauda tikai neizpildītos tematus vai daļas.

11. Eksaminētājs var jebkurā brīdī pārtraukt pārbaudi, ja viņš uzskata, ka ir jāatkārto pilna pretendenta kompetences pārbaude.

|  |
| --- |
| GM1 par SFCL.430. punktu “*FE(S)* sertifikāts – standartizācijas kurss” |

## PĀRBAUŽU PLĀNOŠANA

a) *FE(S)* vienā dienā ir jāieplāno ne vairāk kā:

1) četras *SPL* prasmju vai kvalifikācijas pārbaudes vai

2) divi kompetences novērtējumi, kas saistīti *FI(S)* vai *FE(S)* sertifikātu.

b) *FE(S)* ir jāatvēl vismaz 2 stundas, lai veiktu prasmju pārbaudi, kvalifikācijas pārbaudi vai kompetences novērtējumu, tostarp pirmslidojuma instruktāžu un sagatavošanos, pašas pārbaudes norisi, kompetences pārbaudi vai novērtēšanu, apspriešanu pēc pārbaudes, pretendenta novērtēšanu un dokumentēšanu.

c) Prasmju pārbaudei, kvalifikācijas pārbaudei vai kompetences novērtēšanai jāatvēl pietiekams laiks, lai varētu pabeigt visus pārbaudes vai novērtēšanas laikā veicamos vingrinājumus. Ja tas nav iespējams vienā lidojumā, ir jāveic papildu lidojumi. Plānojot prasmju pārbaudes, kvalifikācijas pārbaudes vai kompetences novērtēšanas lidojuma kopējo ilgumu, var ņemt vērā šādas vērtības:

1) 30 minūtes vai attiecīgi trīs palaišanas vai pacelšanās *SPL* prasmju vai kvalifikācijas pārbaudes vajadzībām;

2) 45 minūtes vai attiecīgi četras palaišanas vai pacelšanās *FI(S)* kompetences novērtēšanas vajadzībām.

|  |
| --- |
| AMC1 par SFCL.445. punktu “*FE(S)* – kompetences novērtēšana” |

## a) VISPĀRĪGA INFORMĀCIJA

Kompetentā iestāde var norīkot kādu no saviem inspektoriem vai vecākajiem eksaminētājiem novērtēt *FE(S)* sertifikāta pretendenta kompetenci.

## b) DEFINĪCIJAS

1. “Inspektors / vecākais eksaminētājs” ir kompetentās iestādes inspektors vai vecākais eksaminētājs, kas veic eksaminētāja kompetences novērtēšanu.

2. “Eksaminētāja kvalifikācijas pretendents” ir persona, kas vēlas iegūt eksaminētāja sertifikātu.

3. “Kandidāts” – inspektors / vecākais eksaminētājs, kas kompetences novērtēšanas vajadzībām spēlē tās personas lomu, kurai eksaminētāja kvalifikācijas pretendents veic pārbaudi.

## c) NOVĒRTĒJUMA NORISE

Kompetentās iestādes inspektors / vecākais eksaminētājs novēro visus eksaminētāja kvalifikācijas pretendentus, kas veic “kandidāta” pārbaudi planierī, attiecībā uz kuru ir pieprasīts eksaminētāja sertifikāts. Inspektors/vecākais eksaminētājs izvēlas attiecīgā apmācības kursa vai pārbaudes plāna tematus, par kuriem eksaminētāja kvalifikācijas pretendentam ir jāeksaminē “kandidāts”. Tiek sagaidīts, ka eksaminētāja kvalifikācijas pretendents vadīs visu pārbaudi pēc tās satura saskaņošanas ar inspektoru / vecāko eksaminētāju. Šajā procesā ietilpst instruktāža, lidojuma veikšana, novērtēšana un pārbaudes apspriešana ar “kandidātu” pēc lidojuma. Inspektors / vecākais eksaminētājs apspriež novērtējumu ar eksaminētāja kvalifikācijas pretendentu pirms pārbaudes apspriešanas ar “kandidātu” un “kandidāta” informēšanas par rezultātiem.

## d) “KANDIDĀTA” INSTRUKTĀŽA

1. “Kandidātam” dod laiku un telpas, ko viņš var izmantot, lai sagatavotos pārbaudes lidojumam. Instruktāžā jāietver:

i) lidojuma mērķis;

ii) apliecības pārbaudes atbilstoši vajadzībai;

iii) “kandidāta” tiesības uzdot jautājumus;

iv) izpildāmās ekspluatācijas procedūras;

v) laika apstākļu novērtēšana;

vi) “kandidāta” un eksaminētāja darbības statuss;

vii) mērķi, ko nosaka “kandidāts”;

viii) imitēti prognozētie laika apstākļi (piemēram, vēja ātrums, redzamība, apakšējo mākoņu robeža);

ix) ekrānu izmantošana (attiecīgā gadījumā);

x) veicamā uzdevuma saturs;

xi) saskaņotie ātruma un vadības raksturojumi (piemēram, maksimālais palaišanas ātrums);

xii) *R/T* izmantošana;

xiii) “kandidāta” un eksaminētāja pienākumi (piemēram, avārijas situācijā);

xiv) administratīvās procedūras (piemēram, lidojuma plāna iesniegšana).

2. Eksaminētāja kvalifikācijas pretendentam ir jāuztur saziņa ar “kandidātu” nepieciešamajā līmenī. Eksaminētāja kvalifikācijas pretendentam ir jāievēro šādi pārbaudes aspekti:

i) nepieciešamība “kandidātam” sniegt precīzus norādījumus;

ii) atbildība par drošu lidojuma veikšanu;

iii) eksaminētāja iejaukšanās, ja nepieciešams;

iv) ekrānu izmantošana;

v) sadarbība ar *ATC* (kur nepieciešams) un nepieciešamība kodolīgi un vienkārši formulēt nodomus;

vi) netiešu norāžu sniegšana “kandidātam” par nepieciešamo darbību secību (piemēram, pēc pārtrauktās nosēšanās);

vii) konspektīvu, faktos balstītu piezīmju neuzkrītoša veikšana.

## e) NOVĒRTĒŠANA

Eksaminētāja kvalifikācijas pretendentam ir jāņem vērā attiecīgajai prasmju pārbaudei noteiktās pārbaudes lidojuma pielaides. Uzmanība jāpievērš šādiem aspektiem:

1. “kandidāta” uzdotajiem jautājumiem;

2. pārbaudes rezultātu un nenokārtoto pārbaudes daļu izklāstīšanai un

3. nenokārtošanas iemeslu izskaidrošanai.

## f) APSPRIEŠANA PĒC PĀRBAUDES

Eksaminētāja kvalifikācijas pretendentam ir jāparāda inspektoram spēja taisnīgi un objektīvi apspriest pārbaudi ar “kandidātu”, pamatojoties uz faktiem. Attieksmē jāpastāv līdzsvaram starp draudzīgumu un stingrību. Pēc pretendenta ieskatiem ar “kandidātu” ir jāapspriež šādi jautājumi:

1. padomi “kandidātam” par to, kā novērst vai izlabot kļūdas;

2. citu kritisku piezīmju pieminēšana;

3. noderīgu padomu sniegšana.

## g) REĢISTRĒŠANA VAI DOKUMENTĒŠANA

Eksaminētāja kvalifikācijas pretendentam ir jāparāda inspektoram spēja pareizi aizpildīt attiecīgo dokumentāciju. Šāda dokumentācija var būt:

1. attiecīgās pārbaudes veidlapa;

2. ieraksts apliecībā;

3. nenokārtošanas paziņojuma veidlapa.

## h) TEORĒTISKO ZINĀŠANU PARĀDĪŠANA

Eksaminētāja kvalifikācijas pretendentam ir jāparāda inspektoram pietiekamas zināšanas par normatīvajām prasībām, kas reglamentē eksaminētāja funkcijas.

|  |
| --- |
| AMC1 par SFCL.445. punktu “*FE(S)* sertifikāts – kompetences novērtēšana” un SFCL.460. punktu “*FE(S)* sertifikāts – derīgums, derīguma termiņa pagarināšana un atjaunošana” |

## VECĀKO EKSAMINĒTĀJU KVALIFIKĀCIJA

a) Vecākajam eksaminētājam, ko kompetentā iestāde ir norīkojusi novērot prasmju pārbaudes vai kvalifikācijas pārbaudes eksaminētāja sertifikātu atkārtotai apstiprināšanai, ir jāatbilst šādām prasībām:

1. viņam ir derīgs vai spēkā esošs eksaminētāja sertifikāts, kas atbilst piešķiramajām tiesībām;

2. viņam ir eksaminētāja pieredze kompetentajai iestādei pieņemamā līmenī;

3. viņš *FE(S)* statusā ir veicis vairākas prasmju pārbaudes vai kvalifikācijas pārbaudes.

b) Kompetentā iestāde var iepriekš novērtēt pretendentu vai kandidātu, kas veiks prasmju pārbaudi un kvalifikācijas pārbaudi kompetentās iestādes inspektora uzraudzībā.

c) Pretendentiem ir jāapmeklē kompetentās iestādes organizēta vecāko eksaminētāju instruktāža, kurss vai seminārs. Kompetentā iestāde nosaka saturu un ilgumu, un saturā jāietilpst:

1. pašmācībai pirms kursa apmeklēšanas;

2. tiesību aktiem;

3. vecākā eksaminētāja pienākumiem;

4. eksaminētāja novērtēšanai;

5. valsts administratīvajām prasībām.

d) Atļaujas derīguma termiņš nedrīkst pārsniegt eksaminētāja sertifikāta derīguma termiņu un nekādā gadījumā nedrīkst būt ilgāks par 5 gadiem. Atļauju var atkārtoti apstiprināt kompetentās iestādes noteiktajā kārtībā.

|  |
| --- |
| AMC1 par SFCL.460. punkta “*FE(S)* sertifikāts – derīgums, derīguma termiņa pagarināšana un atjaunošana” b) apakšpunkta 1. daļu |

## EKSAMINĒTĀJU PRASMJU ATSVAIDZINĀŠANAS KURSS

*FE(S)* prasmju atsvaidzināšanas kurss jāorganizē kā seminārs, kura saturs atbilst eksaminētāja standartizācijas kursa saturam, kas noteikts AMC1 par SFCL.430. punktu.

|  |
| --- |
| AMC1 par SFCL.460. punkta “*FE(S)* sertifikāts – derīgums, derīguma termiņa pagarināšana un atjaunošana” b) apakšpunkta 2. daļu |

## SPĒJAS VEIKT SPĒJU PĀRBAUDES, KVALIFIKĀCIJAS PĀRBAUDES UN KOMPETENCES NOVĒRTĒJUMU PARĀDĪŠANA

Lai parādītu spēju veikt prasmju pārbaudes, kvalifikācijas pārbaudes un kompetences novērtēšanu planiera lidojuma laikā, vecākā eksaminētāja vai kompetentās iestādes inspektora uzraudzībā var ietilpt:

a) instruktāžas uzraudzība, apspriešanas pēc uzdevuma novērošana, kā arī lidojuma novērošana no zemes;

b) lomu spēle, kuras laikā vecākais eksaminētājs vai kompetentās iestādes inspektors pilda “eksaminētāja kvalifikācijas pretendenta” lomu, kuru pretendents novērtē, lai pagarinātu eksaminētāja sertifikāta derīguma termiņu vai atjaunotu to.

1. Šā izdevuma spēkā stāšanās datumu lūdzam skatīt Lēmumā Nr. 2020/004/R, kas publicēts Aģentūras oficiālajā publikācijā. [↑](#footnote-ref-1)